text
stringlengths 400
72.5k
|
|---|
रवीन्द्र घिमिरे २९ मंसिर, काठमाडौं। चीन सरकारले नेपाललाई अनुदानमा २० वटा विद्युतीय बस दिने भएको छ। ती अत्याधुनिक एवं ठूला इलेक्ट्रिक बसहरु साझा यातायातमार्फत सार्वजनिक सवारीका रुपमा उपत्यकामा प्रयोग हुनेछन्। स्थानीय विकास मन्त्रालयमार्फत चीन सरकारले नेपाललाई २० वटा इलेक्ट्रिक बस दिन लागेको महनगरपालिकाका प्रवक्ता ज्ञानेन्द्र कार्कीले अनलाइनखबरलाई जानकारी दिए। यी बसहरू व्याट्री चार्ज गरेर चलाउन सकिन्छ। चीनले काठमाडौं महानगरपालिकालाई ती बस हस्तान्तरण गर्ने तय भएको छ। सहयोगसम्बन्धी सम्झौतामा हस्ताक्षर गर्न महानगरपालिकाको एक टोली चीन जाने तयारीमा छ। महानगरपालिकाले चीनसँग थप १० वटा विद्युतीय बस पनि खरिद गर्ने तयारी गरेको छ। किनिएका समेत गरी चीनबाट नेपालले ३० वटा विद्युतीय बस ल्याउनेछ। महानगरले साझा यातायातलाई दिने महानगरपालिकाले अनुदानमा प्राप्त विद्युतीय बस साझा यातायातमार्फत सञ्चालन गर्ने कार्कीले बताए। ‘हामी आफैं बस चलाउँदैनौं, साझालाई सार्वजनिक यातायात सञ्चतालनको अनुभव छ। त्यसैले उसैसाग समन्वय गरेर इलेक्ट्रिक बसहरु चल्छन्। ’ कार्कीले भने- ‘विद्युतीय सवारीलाई प्राथमिकता दिने कुरा चलिरहँदा यसको प्रयोग परीक्षणका रुपमा हुनेछ। ’ भारतीय नाकाबन्दीपछि इन्धनको अभाव हुँदा नेपालमा विद्युतीय सवारीको आवश्यक्ता महशुस भइरहेका बेला चीनले बसहरु दिन लागेको हो। चीन विद्युतीय सवारी साधनको प्रयोगमा निकै अब्बल राष्ट्र मानिन्छ। चीनमा विद्युतीय सवारीको प्रयोग बढाउन तेलमा ६७ प्रतिशतसम्म कर लगाउने गरिएको छ। अनुदानमा पेट्रोल सहयोग दिइसकेको चीनले नेपाललाई इन्डक्सन चुल्हो पनि अनुदानमा दिँदैछ।
|
२९ मंसिर, काठमाडौं। नेपाली बजारमा भित्रिएको छोटो समयमै साङयोङ टिभोली लोकप्रिय बन्न सफल भएको छ। बन्द हड्तालको बिचमा भित्राइएको प्रिमियम एसयुभी गाडी टिभोली १० थान बिक्री भइसकेको छ। भारतीय नाकाबन्दी र बन्द हडतालले अटो बजार सुस्ताएको बेलामा टिभोली चम्किएको हो। नेपालमा कोरियन ब्रान्ड साङयोङ गाडी कन्स्ट्यान्ट बिजनेश ग्रुपले आधिकारिक रुपमा बिक्री वितरण गर्दै आइरहेको छ। ‘नेपालीहरुले टिभोली अत्याधिक रुचाएका छन्, अहिले पनि ग्राहकको प्रशस्त इन्क्वारी आइरहेको छ’ कन्स्ट्यान्ट बिजनेश ग्रुपका प्रमुख राजेशकाजी श्रेष्ठले भने- ‘हामीले रि-रुट गरेर भएपनि टिभोली गाडी ल्याएर बिक्री गरिरहेका छौं। ’ आकर्षक डिजाइन भएको टिभोलीलाई ५३ लाख ५० हजार रुपैयाँ पर्छ। टिभोली १६०० सीसीको पेट्रोल इञ्जिनमा उपलब्ध छ। कम्पनीले वीरगञ्ज र काँकडभिट्टाबाट टिभोली गाडी नेपाल भित्राइरहेको छ। वीरगञ्जमा ६ वटा गाडी रोकिएको बताउँदै श्रेष्ठले कलकत्तामा रहेका गाडीलाई रि-रुट गरेको बताए। अहिले पनि भारतका विभिन्न ठाउँमा १० वटा टिभोली गाडी नेपाल भित्रिने पर्खाइमा रहेको उनको भनाई छ। टिभोली गाडीहरु आफुसँग अझै पनि स्टक रहेको श्रेष्ठले बताए। ग्राहकले टिभोली खरिद गर्न चाहेमा तत्कालै उपलब्ध गराउन सकिने उनको भनाई छ। ‘हामीले रि-रुट गरी ल्याएर भएपनि ग्राहकलाई टिभोली उपलब्ध गराउन सक्षम छौं’ उनले भने। भिडियो टिभोली युरोपमा निकै लोकपि्रय बनेको छ। युरोपका विभिन्न मुलुकबाट टिभोली गाडीको उच्च डिमान्ड आइरहेको अन्तर्राष्ट्रिय सञ्चार माध्यमहरुले बताइरहेका छन्। कसरी लोकप्रिय बन्यो टिभोली? टिभोलीको सबैभन्दा आकर्षक पक्ष हो, यसको बनावट। टिभोलीको बनावटसँग कुनै पनि कम्पनीका मोडलहरुले मेल खाँदैनन्। टिभोली नयाँ पुस्तालाई लक्षित गरी बनाइएको कम्प्याक्ट एसयुभी कार हो। कारभन्दा ठूलो र जीपभन्दा सानो मिडियम साइजको गाडी खोज्नेलाई टिभोली उपयुक्त अप्सन बनेको छ। टिभोली सुरक्षाका दृष्टिकोणले समेत अब्बल रहेको कम्पनीको दाबी छ। यसले क्र्यास सेफ्टी, प्यासेञ्जर प्रोटेक्सन, ड्राइभिङ प्रफोमेन्स, एक्सिडेन्ट पि्रभेन्सन लगायतमा उच्च अंक पाएको थियो। यही कारण टिभोली बजारमा आएको ८ महिनामै ३३ हजार थानभन्दा बढी हुन सफल भयो। टिभोली विभिन्न ७ कलरमा उपलब्ध छ। यसको बाहिरी आवरणमात्र नभई इन्टेरियर डिजाइन समेत आकर्षक रहेको छ। गाडीको अगाडि र पछाडिको लाइट आकर्षक बनाइएको छ। यसले काठमाडौंको सडकमा ८ देखि १० किलोमिटर र राजमार्गमा १५ किलोमिटरसम्म माइलेज दिने कम्पनीले दाबी गरेको छ। ग्राउन्ड क्लियरेन्स १९० मिलिमिटर रहेको टिभोलीमा ४७ लिटर पेट्रोल अटाउने ट्यांकी रहेको छ। यसको अधिकतम स्पीड १७० किलोमिटर प्रतिघण्टा रहेको छ। टिभोलीको हृवील बेस १६ मिलिमिटर रहेको छ, ट्रनिङ रेडियस ५. ३ मिटर रहेको छ। गाडीको चारवटै चक्कामा डिस्क ब्रेक रहेको कम्पनीले बतायो। गाडी नेपाली बाटो सुहाउँदो रहेको बताइएको छ। टिभोलीले नेपालमा हुन्डाई क्रेटा, फोर्डको इकोस्पोर्ट लगायतका कम्प्याक्ट एसयुभी गाडीसँग प्रतिस्पर्धा गर्नुपर्ने हुन्छ। पि्रमियम गाडी उत्पादन गरेर बिश्वब्यापी चर्चा कमाइरहेको साङयोङले सबैजसो गाडी एसयुभी सेगमेन्टमा उत्पादन गरिरहेको छ। अहिले साङयोङले स्थापनाको ६१औं वाषिर्क उत्सव मनाइरहेको छ। दक्षिण कोरियाको सुप्रसिद्ध साङयोङ मोटर कम्पनीले विश्वका ८२ मुलुकमा एसयुभी गाडीहरु बिक्री वितरण गर्दै आइरहेको छ। टिभोली नेपालमा नारायणहिटीको उत्तरढोका लाजिम्पाटबाट बिक्री वितरण भइरहेको छ। गाडीको बिक्री पछिको सेवा ललितपुरको ज्वागलस्थित अटो होम प्रालि र काठमाडौंको बालाजुस्थित मोटो इन्जिनियरिङ प्रालिले गरिरहेका छन्।
|
२ पुस, काठमाडौं। लामो समयदेखिको तराई आन्दोलन र भारतीय नाकाबन्दीले अटो व्यवसाय नराम्रोसँग प्रभावित भएको छ। भूकम्पपछि विस्तारै तंगि्रन थालेको अटो व्यवसाय बन्द हडताल र नाकाबन्दीले थप प्रभावित भएको हो। साउनदेखि कार्तिकसम्म अघिल्लो वर्षको सोही अवधिको तुलनामा सवारी आयात ५८. ३ प्रतिशतले घटेको छ। जबकी यस अवधिमा सवारी आयात २० देखि २५ प्रतिशतसम्म बढेको हुनुपथ्र्यो। कार्तिक महिनासम्म ९ अर्ब ६५ करोड १७ लाख रुपैयाँ बराबरको सवारी तथा पार्टस् पुर्जा नेपाल भित्रिएका छन्। अघिल्लो वर्षको सोही अवधिमा १६ अर्ब ५५ करोड ७४ लाख रुपैयाँ बराबरको सवारी तथा पार्टस् पुर्जा आयात भएको थियो। नेपालमा सबैभन्दा बढी सवारी भारतबाट भित्रिने गर्छन्। तेस्रो मुलुकबाट सवारी पनि भारतीय बाटो हुँदै नेपाल आउने हुन्। चीनबाट भूकम्पले बाटो विगि्रँदा सवारी भित्रिन सकेका छैनन्। चीनबाट कलकत्ता बन्दरगाह हुँदै भित्रिने सवारी पनि नाकाबन्दीका कारण आउन सकेका छैनन्। अधिकांश कम्पनीले भारतमा गाडी एसेम्बल गर्ने हुँदा नेपालमा त्यहीँबाट बढी गाडी आयात हुन्छन्। महंगा गाडीमात्र तेस्रो मुलुकबाट नेपाल भित्रिने हुन्। चालु आवको कार्तिकसम्म ८ अर्ब ३८ करोड ५३ लाख रुपैयाँको सवारी तथा पार्टस् भारतबाट आयात गरिएको छ। अघिल्लो वर्षको सोही अवधिमा ४३. ३ प्रतिशत बढी अर्थात १४ अर्ब ७७ करोड ९६ लाख रुपैयाँको सवारी तथा पार्टस् आयात गरिएको थियो। यसैगरी चीनबाट मुलुकबाट ३८ करोड १८ लाख र तेस्रो मुलुकबाट ८८ करोड ८६ लाख रुपैयाँको सवारी आयात गरिएको छ। जुन आयात अघिल्लो वर्षको तुलनामा क्रमशः ३. ४ प्रतिशत र ३६ प्रतिशतले कम हो। नेपालमा वर्षभरीमा बिक्री हुने कुल सवारीमध्ये करिव ४० प्रतिशत दशैं तिहारमा बिक्री हुने व्यवसायी बताउँछन्। असोज ३ गते जारी भएको नयाँ संविधानमा असहमति जनाउँदै संसोधनका लागि दबाव दिन असोज ८ गतेदेखि अघोषित नाकाबन्दी गरेपछि अटो व्यवसाय सुस्ताएको हो। अहिले नेपाल भित्रिन लागेका गाडीहरु वीरगञ्ज-रक्सौल तथा अन्य नाकाहरुमा अडि्कएका छन्। तेस्रो मुलुकबाट आएका गाडीहरु कलकत्ता सुख्खा बन्दरगाहामा थन्किएका छन्। भारतले नाकाहरुबाट नेपालमा गाडीहरु ल्याउन दिएको छैन। भारतबाट गाडी आउन नसकेपछि अहिले नेपाली बजारमा दुई पांग्रे तथा चार पांग्रे सवारीको अभाव देखिएको छ। सवारी खरिद गर्ने ग्राहकले आफुले रोजेको मोडल र कलर रोज्न पाएका छैनन्। कतिपय शो-रुमहरु गाडी नभएपछि सुनसान देखिएका छन्। नेपालमा सबैभन्दा बढी भन्सार राजश्व पनि सवारी साधनबाटै उठ्ने गर्छ। कलु राजश्वमा १५ देखि २० प्रतिशत अटो क्षेत्रबाट संकलन हुने पूर्वअर्थमन्त्री रामशरण महत बताउँछन्। अटो व्यवसायीहरु भने यातायात क्षेत्रबाट सरकारको कुल राजश्वमा ३० प्रतिशत योगदान रहेको दाबी गर्छन्। गएको आर्थिक वर्षमा सरकारले अटोमोबाइलबाट सरकारले ४४ अर्ब रुपैयाँ राजश्व संकलन गरेको छ। सडक मर्मत सम्भार शुल्क, सवारी दस्तुर लगायतको शुल्क जोड्दा ६० अर्बको हाराहारीमा यातायात क्षेबाट राजश्व संकलन भएको नेपा अटोमोबाइल डिलर्स एशोसियसनको भनाई छ।
|
७ पुस, काठमाडौं। नेपालमा लोकपि्रय बनेको ‘टाटा सफारी स्ट्रोम’को परिस्कृत भर्सन नेपाल भित्रिने भएको छ। टाटा मोटर्सको नेपाली बिक्रेता सिप्रदी ट्रेडिङले माघको पहिलो साता ‘सफारी स्ट्रोम भेरीकोर ४००’ नेपाल भित्राउँदै छ। टाटा सफारी स्ट्रोमको यो तेस्रो संस्करण हो। आकर्षक बाहिरी बनावट र इन्टेरियर भएको सफारी स्ट्रोम भेरिकोर अहिलेसम्मकै शक्तिशाली गाडी भएको कम्पनीको दाबी छ। नेपालमा ६ स्पीड गियर भएको गाडी पहिलो पटक भित्रिन लागेको कम्पनीले बताएको छ। यसमा २. २ लिटरको शक्तिशाली इञ्जिन जडान गरिएको छ। यसले ५. २ सेकेन्डमा ६० किलोमिटर प्रतिघण्टाको गति लिन सक्छ। १२. ८ सेकेन्डमा शुन्यबाट शुरु भई १०० किलोमिटर प्रतिघण्टाको दरले नयाँ सफारी स्ट्रोम कुद्न सक्ने कम्पनीको दाबी छ। यसमा ६३ लिटरको इन्धन ट्यांकी रहेको छ। २६५० एमएमको हृविलवेस, ५. २ मिटरको ट्रनिङ रेडियस रहेको छ। गाडीको अगाडि भेन्टिलेटेड डिस्क ब्रेक र पछाडि डिस्क ब्रेक राखिएको छ। यसमा पावर स्टेरिङ, पावर विन्डोज, हाइट एडजष्टेवल ड्राइभर सिट, प्रोजेक्टर हेडल्याम्प लगायतका सुविधा रहेका छन्। सुरक्षाका हिसावल नयाँ स्ट्रोम अब्बल रहेको कम्प्नीको दाबी छ। यसमा डुअल फ्रन्ट एयर ब्याग, एन्टी लक ब्रेकिङ सिष्टम, अत्याधुनिक एलसीडी डिस्प्ले, क्लियर लेन्स फ्रन्ट फग ल्याम्प, रियर फग ल्याम्प, सेन्ट्रल लुकिङ एन्ड चाइल्ड सेफ्टी लक, डोर ओपन वार्निङ लगायतका सुविधाहरु रहेका छन्। नयाँ सफारी स्ट्रोम ४×२ र ४×४ भिएक्सजस्ता विकल्पसहित पनि उपलब्ध हुने छ। यसले महिन्द्रा स्कार्पियो, एक्सयुभी ५०० र रेनल्ट डस्टरसँग प्रतिस्पर्धा गर्नुपर्ने छ। कम्पनीले सफारीको पहिलो पुस्ता सन् १९९८ मै बजारमा ल्याएको थियो। त्यसमा सुधार गरी दोस्रो पुस्ताको सफारी स्ट्रोम सन् २०१२ मा भित्रिएको थियो। सफारी स्ट्रोमको नयाँ संस्करणका रुपमा सफारी स्ट्रोम भेरीकोर ४०० आएको हो।
|
१२ पुस, काठमाडाैं। वातावरण मैत्री सवारी साधनको अधिकतम प्रयोगमा प्रोत्साहनसम्बन्धी कानूनी प्रक्रिया र नीतिगत व्यवस्था मिलाउन व्यवस्थापिका–संसद्को वातावरण संरक्षण समितिले भौतिक पूर्वाधार तथा यातायात मन्त्रालयलाई निर्देशन दिएको छ। समितिको अाइतबारको बैठकले सवारी तथा यातायात व्यवस्था सम्बन्धी ऐन २०४९ को दफा ३९ (२) को प्रतिबन्धात्मक व्यवस्थामा आवश्यक परिमार्जन गरी सरकारले अध्ययन गरिसकेको नीति कार्यान्वयन गर्न उक्त ऐनको दफा ३९ (२) को प्रतिबन्धात्मक वाक्यांश आवश्यक परिमार्जन गर्ने कार्य तत्काल अघि बढाउन निर्देशन दिएको हो। ऐनको दफा ३९ को प्रतिबन्धात्मक व्यवस्था सवारी निर्माता कम्पनीले सवारीको बनोट सम्बन्धमा निर्धारित गरेको विस्तृत विवरण (स्पेसिफिकेसन) मा परिवर्तन गर्ने गरी स्वीकृति नदिँदा सवारी साधनलाई वातावरणमैत्री सवारी साधनको रुपमा परिवर्तन गर्न बाधा परेको थियो। वातावरणमैत्री सवारी तथा यातायात नीति २०७१ को दफा १५ बमोजिम आवश्यक कार्यनीति वा कार्यविधि बनाई कार्यान्वयन गर्नुपर्ने र सोही नीतिको दफा १५ (२) बमोजिम अन्य ऐन, नियम तथा नीतिहरु एक वर्षभित्र संशोधन परिमार्जन गर्नुपर्ने व्यवस्था छ। सो नीति बमोजिम संस्थागत संरचनाहरु पूर्णरुपमा निर्माण नभएकाले तीन महिनाभित्र आवश्यक प्रक्रिया पूरा गरी गठन कार्य सम्पन्न गर्न पनि समितिले निर्देशन दिएको छ। भौतिक पूर्वाधार तथा यातायात मन्त्रालय, उद्योग मन्त्रालय, जनसंख्या तथा वातावरण मन्त्रालय र अर्थ मन्त्रालयले वातावरणमैत्री विद्युतीय सवारी साधनलाई प्रोत्साहन दिने, विद्युतीय २ वा ४ पाङग्रे सवारी साधन आयात गर्ने एवम् स्वदेशमा उत्पादन गर्न प्रोत्साहन गरी आवश्यक रुट परमिटको व्यवस्था मिलाउन आग्रह गरिएको समितिद्वारा जारी विज्ञप्तिमा उल्लेख छ। यस्तै समितिले मन्त्रिपरिषद्को निर्णय बमोजिम जनतालाई प्रत्यक्ष सुविधान दिने विद्युतीय सवारी साधान ट्रलीबस, ट्राम मानोरेल, केबलकार, रोपवे र रेललाई योजनाबद्ध रुपमा अध्ययन गराई निर्माण गर्ने तथा स्वदेशी एवम् विदेशी लगानी जुटाउने कार्य प्रारम्भ गर्न पनि दिर्नेशन दिइएको छ। मन्त्रिपरिषद्को निर्णय बमोजिम २ वा ४ पाङग्रे विद्युतीय सवारी साधन विभिन्न मन्त्रालय एवम् सरकारी निकायहरुलाई खरिद गर्न प्रोत्साहन गर्न निर्देशन दिने व्यवस्था मिलाउन तथा वातावरण मन्त्रालयले शहरी क्षेत्रमा समेत सोलार जडानमा जनतालाई थप प्रोत्साहन गर्ने नीतिगत व्यवस्था गर्न निर्देशन समेत दिएको छ। बैठकमा बोल्ने अधिकांश सदस्यले वर्तमान संकट मात्र नभई विकासोन्मुख मुलुकको उदाहरण समेतलाई मध्यनजर गरी वातावरणमैत्री विद्युतीय सवारी साधनको प्रयोग बढाउन समिति मार्फत सरकारको ध्यानाकर्षण गराए। ऐन परिमार्जन र अध्ययनका नाममा लामो समय खर्चेर काम नगर्ने परिपार्टी रहेकोप्रति आलोचना गर्दै उनीहरुले वातावरणमैत्री सवारी साधनको प्रयोग सम्बन्धमा आवश्यक प्रक्रियालाई तत्काल अघि बढाउन आग्रह गरे। बैठकमा उद्योगमन्त्री सोमप्रसाद पाण्डेले वातावरणमैत्री सवारी साधन प्रयोगमा ल्याउन केही ऐन बाधा भएकाले सोको परिमार्जन गरी प्रक्रिया अघि बढाउन आग्रह गर्दै त्यसका लागि सरकारको तर्फबाट आवश्यक सहयोग गर्ने बताए। उहाँले विद्युतीय सवारी साधनलाई अहिलेको नाकाबन्दीसँग मात्रै नजोडी संसारको विकास र प्रविधि विस्तारलाई ध्यानमा राखी दिर्घकालीन नीति बनाउन जरुरी रहेको खाँचो औंल्याए। वातावरण तथा जनसंख्यामन्त्री विश्वेन्द्र पासवानले वातावरणमैत्री सवारी साधनको प्रयोगलाई बढाउ मन्त्रालयले सक्दो सहयोग गर्ने बताए। राष्ट्रिय योजना आयोगका उपाध्यक्ष डा युवराज खतिवडाले वातावरणमैत्री विकास योजना अघि बढाउन आयोग लागि परेको जानकारी दिए। भौतिक पूर्वाधार तथा यातायात मन्त्रालयका सहसचिव रवीन्द्रराज श्रेष्ठले वातावरणमैत्री सवारी साधनको प्रयोग र प्रोत्साहनका लागि मन्त्रालय लागि परेको बताए। रेल विभागका महानिर्देशक अनन्त आचार्यले उपत्यकाको सवारी व्यवस्थापनका लागि साना सवारीको नियन्त्रण गरी ठूला सवारी साधनको प्रयोग बढाईनुपर्ने खाँचो औंल्याए। रासस
|
१३ पुस, काठमाडौं। भारतीय मोटर्स निर्माता कम्पनी महिन्द्रा एण्ड महिन्द्राको ‘एक्स्युभी ५००’ जेडी पावर-२०१५ भारत अटोमोटिभ पर्फर्मेन्स, एक्जिक्यसन एण्ड लेआउट (अपिल) अध्ययनमा प्रथम भएको छ। ‘एक्स्युभी ५००’ ले कुल एक हजार अंकमा ८७४ अंक प्राप्त गरी सर्वोत्कृष्ट भएको हो। अध्ययनमा ८७२ अंक सहित टोयोटा इनोभाले दोश्रो स्थान हासिल गरेको छ। भारतको अपिल अध्ययनले सवारी खरिद गर्ने सवारी धनीहरु पहिलो २ देखि ६ महिनासम्म आफ्नो नयाँ गाडीबाट कति सन्तुष्ट छन् भनी अन्तर्वार्ताको माध्यमबाट मापन गरेको थियो। अघिल्लो तीन वर्षजस्तै यस वर्ष पनि गाडीको बाहिरी बनावटले सवारी साधनप्रतिको आकर्षणमा प्रमुख महत्व राख्ने र त्यसैले ग्राहक सन्तष्टिमा प्रभाव जनाएको छ। सवारी साधनको बाहिरी आवरण (एक्सटिरीयर) को महत्व साना कार, मध्यम साधन र युटिलटी भेहिकलमा अझ बढेको र सो पक्ष नै अपिलको समग्र अंक बढाउने प्रमुख तीनमध्येको एक प्रमुख सूचक भएको अध्ययन संचालन गर्ने संस्था जेडी पावरले जनाएको छ। प्रतिस्पर्धामा सहभागी गाडी र प्राप्तङ्क यसैगरी सवारी साधनको आकर्षक बाहिरी स्वरुपका कारण सो नयाँ मोडलको गाडी खरिद गर्न प्रेरित ग्राहकहरुको संख्यामा पनि तिब्र बृद्धि भएको अध्ययनले देखाएको छ। ‘वर्तमानमा भारतमा नयाँ गाडी किन्न चाहने ग्राहकहरुसँग छनौटको लागि बृहत अवसर रहेको छ। सुधारिएको बाहिरी आवरण र थप सुविधा तथा आरामदायी यात्राका लागि आवश्यक विशेषताहरु सहित गाडी निर्माता कम्पनीहरुले वर्षेनी विविध समूहअन्तर्गत अनेकाैं नयाँ गाडीहरु बजारमा ल्याउने गरेका छन्’ जेडी पावर, सिंगापरका कार्यकारी निर्देशक मोहित अरोरा भन्छन्। उनका अनसार नयाँ मोडलका गाडीहरुमा पुरानाको तलनामा समग्रमा उच्च आकर्षणका तत्वहरु हुने गरेको छ।
|
२२ पुस, काठमाडौं। यातायात व्यवस्था विभागले नम्बर प्लेट नराखिएका र दर्ता नभएका हेभी इक्वीपमेन्टहरु नियन्त्रणमा लिन सुरु गरेको छ। जथाभावी हेभी इक्वीपमेन्टहरु ल्याएर दर्ता नै नगरी चलाउने क्रम तीब्र भएपछि विभागले निर्माणमा प्रयोग हुने हेभी इक्वीपमेन्टको अनुगमन सुरु गरेको हो। विभिन्न निर्माणका क्रममा प्रयोग हुने एक्स्काभेटर, डोजर, लोडर लगायतका ठूला उपकरणमाथी निगरानी बढाइएको विभागका निर्देशक तथा प्रवक्ता बसन्त अधिकारीले अनलाइनखबरलाई जानकारी दिए। सोही अभियान अन्तरगत खटिएको अनुगमन टोलीले बुधबार बिहान एउटा एक्स्काभेटरको कागजपत्र नियन्त्रण लिएको छ। नम्बर प्लेट नराखी चलाइएको पाएपछि विभागले एक्स्काभेटरका चालकको अनुमतिपत्र सहित स्काभेटरका कागजात नियन्त्रणमा लिइएको प्रवक्ता अधिकारीले बताए। विभागले स्काभेटरको ब्लु-बुक लिएर विभागमा उपस्थित हुन सम्बन्धित एक्स्काभेटर मालिकलाई निर्देशन दिएको छ। ‘ठूला यन्त्र उपकरणमा नम्बर प्लेट नराख्ने क्रम तीब्र भएको पायौ। त्यसैले अनुगमन सुरु गरेका हौं। ’ निर्देशक अधिकारीले भने-‘जथाभावी नम्बर प्लेट नराखेर चलाउनु गैह्र-कानुनी हो। ’
|
परिचारिकासहित राजधानीमा गुड्ने बस नविन अर्याल २४ पुस, काठमाडौं। गाडीको प्रतिक्षामा सडकमा अनिश्चतकालसम्म उभिनु, कोचाकोच यात्रु बोकेर धरमराउँदै आएको थोत्रो बसमा हाँपझाँप गर्दै खुट्टा राख्नु, सहचालकको भनाई खाँदै यात्रा गर्नु महानगरवासीका पछिल्ला दैनिकी हुन्। सिंहदरबारदेखि फेसबुकसम्म राजधानीमा कसरी सार्वजनिक यातायात स्तरीय बनाउन सकिन्छ भन्ने गफको तुफान चलिरहेकै छ। तर, गफले चिया पाक्दैन! अब भने ‘चिया पाक्ने’ अलिकति छाँटकाँट देखिएको छ। स्तरीय गाडीमा सम्मानपूर्वक यात्रा गर्ने राजधानीवासीका सपना आउँदो माघ १५ गतेपछि विपनामा परिणत हुन सक्छ। किनकी सो मितिबाट महानगर यातायात प्रालिले रिङरोडमा अहिलेसम्मकै सुविधायुक्त बस सेवा सञ्चालन गर्ने तयारी गरेको छ। यी बसमा तपाईंले विमानमा जस्तै यात्रुको सेवाका लागि तम्तयार ‘महिला परिचारिका’ देख्नुहुनेछ। एसएलसी पास गरेका तालिमप्राप्त बस परिचारिकाले झर्किएर हैन, नम्र भएर यात्रुहरुको सेवा सत्कार गर्नेछन्। परिचारिकाका लागि आकर्षक ड्रेसको व्यवस्था गरिने बताइएको छ। लेडिज परिचारिकाको लागि दरखास्त आहृवान गरिसकेको महानगर यातायातका उपाध्यक्ष सन्तोष खतिवडाले बताए। १८ वर्षदेखि २५ वर्षसम्मका युवती तथा महिला परिचारिका बन्न पाउनेछन्। कम्पनीले सबै कर्मचारीलाई आकर्षक तलव दिएर राख्ने दाबी गरेको छ। ‘हामी राम्रो तलब र सेवा सुविधा दिन्छौं, तर, कर्मचारीको काम चुस्त चाहिन्छ, ’ उनले भने। महानगर यातायातले स्वयम्भू यातायात समितिसँग मिलेर रिङरोडमा स्तरीय बस सञ्चालन गर्न लागेको हो। ‘पहिलो चरणमा ३९ बसबाट रिङरोडमा सेवा सुरु गर्छौं, ’ उपाध्यक्ष सन्तोष खतिवडाले अनलाइनखबरसँग भने, ‘यात्रुको फिडब्याक अनुसार दोस्रो चरणमा रिङरोडभित्र पनि सेवा सञ्चालन गर्ने योजना छ। ’ महानगर यातायात सञ्चालनका लागि सिभिल बैंकले फाइनान्सिङ गरेको उनले जानकारी दिए। जिपिएस ट्र्याकिङ र वाइफाइ पनि सन्तोष खतिवडा कम्पनीका सबै बसहरुमा जीपीएस ट्रयाकिङ सिस्टम जडान गरिने छ। मोबाइलमा कम्पनीको ‘भेहिकल ट्रयाकिङ एप’ डाउनलोड गरेपछि बसहरु कुन स्थानमा छन्, मोबाइलबाटै हेरेर प्रतिक्षालय पुग्न सकिने छ। अहिलेसम्म यस्तो ट्रयाकिङ प्रविधि नेपालमा कुनै पनि बस कम्पनीले प्रयोगमा ल्याउन सकेका छैनन्। यात्रुहरुका लागि यो प्रविधि पनि नौलो हुनेछ। गाडीमा यात्रुको सुविधाका लागि वाईफाई सुविधा राखिने भएको छ। यसका लागि नेपाल टेलिकमसँग कुरा भइरहेको खतिवडाले जानकारी दिए। यसका साथै गाडीमा टिभीसमेत राखिने छ। यात्रुले गीत सुन्दै भिडियो हेर्दै यात्रा गर्न सक्नेछन्। ७० यात्रु बोक्ने टाटाको प्रिमियम ब्रान्ड अल्ट्रा बसमा ३२ सीट सिट रहेका छन् भने बसको बीचमा हाइड्रोलिक ढोका राखिएको छ। चार फिटको ढोकामा पार्टेसन रहेको बताउँदै उपाध्यक्ष खतिवडाले भने, ‘ढोकाको एउटा भागबाट यात्रुहरु बसमा चढ्न सक्नेछन् भने अर्को भागबाट र्झनेछन्। ’ यो गाडीले एक पटकमा ७० जना यात्रु बोक्न सक्नेछ। ३२ जनाले सीटमा बसेर यात्रा गर्न सक्नेछन् भने बाँकी यात्रुका लागि सिलिङमा ‘स्ट्राइक’ समातेर उभिने व्यवस्था गरिएको छ। गाडी ठूलो भएको हुँदा कोचिनुपर्ने अवस्था नरहने खतिवडाको दावी छ। दिनहु नुहाइधुवाई राजधानीमा सञ्चालित अधिकांश बसहरु लामो समयसम्म सफा नगर्दा गन्हाउँछन्। तर, महानगर यातायातले हरेक दिन सबै बसहरु सफा गर्ने भएको छ। यसका लागि बनस्थलीमा ४ रोपनी क्षेत्रफलमा ग्यारेज बनाएको खतिवडाले जानकारी दिए। ‘ग्यारेज परिसरमा हामीले ठूलो इनार खनेका छौं, सबै गाडी हामीले हरेक दिन धुनेछौं, ’ खतिवडाले भने, ‘बसभित्र पनि हरेक दिन सरसफाई गरिनेछ। ’ कार र मोटरसाइकल थन्किने दावी उपाध्यक्ष खतिवडाले महानगर यातायात सञ्चालनमा आएपछि निजी सवारीको प्रयोग घट्ने दाबी गरे। स्तरीय बस सेवा नभएको हुँदा राजधानीवासीमा निजी सवारी चढ्ने प्रवृत्ति बढेको बताउँदै उनले यसबाट राजधानीमा ट्राफिक चाप बढ्दै गएको बताए। ‘काठमाडौंमा मास ट्रान्सपोर्टसन सञ्चालन गर्ने धेरै भाषण भए, तर अहिलेसम्म व्यवहारमा लागू भएन, ’ उनले भने, ‘हाम्रो उद्देश्य काठमाडौंमा स्तरीय मास ट्रान्सपोर्टेसन सेवा विस्तार गर्ने हो। ’ भारतको दिल्लीमा मेट्रो बस चलेपछि ट्राफिक कम भएको उदाहरण दिँदै खतिवडाले आफूहरुको पनि निजी सवारीको प्रयोगलाई घटाउने प्रमुख लक्ष्य रहेको बताए। ‘हाम्रो उद्देश्य यात्रुले आफ्नो कार र मोटरसाइकल घर तथा अफिसमा थन्काएर महानगर यातायात चढुन् भन्ने हो, ’ उनले भने। पहिलो चरणमा रिङरोडमा ३९ बस चलाउन थालेको बताउँदै खतिवडाले काठमाडौं उपत्यकाभर एक सय बस चलाउने लक्ष्य रहेको बताए। पहिलो फेजमा यात्रुबाट पाएको प्रतिक्रिया अनुसार सेवा विस्तार गरिने भएको छ। ‘रिङरोड विस्तार भइरहेको हुँदा पहिलो चरणमा ९ फिट लम्बाई भएका बसहरु ल्याएका छौं, रिङरोड विस्तार भएपछि १२ फिट लामा बसहरु ल्याएर रिङरोडमा चलाउँछौं भने अहिलेका बसहरु रिङरोडभित्र चलाउँछौं, ’ खतिवडाले भने। सुविधा बढी, भाडा उही कम्पनीले उच्चस्तरको सेवा सुविधा दिएपनि सरकारले तोकेकै भाडामा यात्रुलाई सेवा दिने भएको छ। कम्पनीले तत्कालका लागि टिकटिङको व्यवस्था गर्ने र दोस्रो चरणमा स्मार्ट कार्डमा जाने खतिवडाले बताए। महानगर यातायातले करिव डेढ सय जनालाई प्रत्यक्ष रोजगारी प्रदान गर्ने भएको छ। कम्पनीले ५० जना ड्राइभर, ५० जना परिचारिका र ५० जना अन्य कामदार राख्ने जनाएको छ।
|
भारतीय अटो कम्पनी महिन्द्रा एण्ड महिन्द्राले नयाँ सब कम्प्याक्याट एसयुभी ‘केयुभी १००‘ सार्वजनिक गरेको छ। झट्ट हेर्दा ‘एक्सयुभी ५००’ जस्तै देखिने यो कार एक्सयुभीको डिजाइनबाट प्रेरित रहे पनि निकै सस्तो र आर्कषक छ। जसका कारण मध्यमस्तरको ह्याचब्याक र इन्ट्री लेभलको एसयुभी चढ्ने ग्राहकलाई यसले आर्कषिर्त गर्ने छ। धेरैजसो डिजेल गाडीका लागि प्रख्यात महिन्द्राले यो नयाँ गाडी पेट्रोल र डिजेल दुवैमा उपलब्ध गराएको छ। आठवटा मोडल र ६ वटा रंगमा उपलब्ध केयुभी १००को मूल्य ४ लाख ४२ हजारदेखि ६ लाख ७६ हजार भारतीय रुपैयाँसम्म रहेको छ। महिन्द्राले यसलाई सवैभन्दा कम इन्धन खपत गर्ने एसयुभी भएको दावी गरेको छ। डिजेलमा २५. ३२ किलोमिटर र पेट्रोलमा १८. १५ किलोमिटर माइलेज दिने कम्पनीले जनाएको छ। डिजाइन, सुविधा र मूल्यको आक्रामकताले निकै ठूलो बजार हिस्सा लिन सक्ने कम्पनीले बिश्वास लिएको छ। कम्पनीले भारतमा मासिक ६ देखि ७ हजार युनिट केयुभी १०० को उत्पादन गर्दै छ। यो माग बढेर मासिक १२ हजार युनिटसम्म बिक्रि गर्न सकिने कम्पनीले बिश्वास लिएको छ। दक्षिण एशियाली बजारमा इन्ट्री लेभलका एसयुभी प्रयोगकर्ताको निकै संख्या छ। भारतमा रेनल्ट डस्टर र फोर्ड इकोस्पोर्टको सफलताले पनि कार निर्माताहरुलाई यही सेगमेन्टमा काम गर्न प्रेरित गरेको छ।
|
१० माघ, काठमाडौं। स्कुटर भन्नासाथ महिलाले मात्र प्रयोग गर्ने सवारीसाधन सम्झने जमाना रहेन अब। के महिला के पुरुष काठमाण्डौका सडकमा स्कूटर चढ्नेको बाहुल्यता देखिन्छ। नेपाली उपभोक्तामाझ निकै लोकप्रिय बनेको हिरो ब्राण्डले हालै ड्यास मोडलको स्कुटर नेपाली बजारमा भित्राएको छ। अत्याधुनिक सुविधा र आर्कषक डिजाइनमा आएको ड्यासले केही समयभित्रै नेपाली ग्राहकको मन जित्न सफल भएको छ। आज हामी तपाइँलाई ड्यास भिएक्स भेरियन्टको रिभ्यु टेष्ट ड्राइभसहितको रिभ्यु प्रस्तुत गर्दैछौं। भिडियो ड्यासमा ११० सीसी क्षमतायुक्त पेट्रोल इञ्जिन जडान गरिएको छ। पावर भएको स्कुटर खोज्ने ग्राहकलाई ड्यास उपयुक्त मोडल हो। हेर्दै स्टाइलिस र स्पोर्टी देखिने ड्यास आकर्षक प्राविधिक विशेषताले भरिपूर्ण रहेको छ। चालकलाई विलासिताको अनुभव गराउन यसमा इन्टिग्रेटेड ब्रेकिङ सिष्टम जडान गरिएको छ। चावीबाटै डिकी र फ्युल ट्यांकी खोल्न सकिन्छ। प्रायः स्कुटरमा डिकी खोलेर इन्धन भनुपर्ने भएपनि यसमा त्यो झण्झट गर्नु पर्दैन। टेलिस्कोपिक फ्रन्ट सस्पेन्सन र सकको प्रयोगले तपाइँको ड्राइभिङ आरामदायि बनाउने छ। ड्यासमा दुवै टायर ट्युवलेस छन्। यूरो थ्री स्टाण्डरको यो स्कुटरमा चावी अन गर्नासाथ पार्किङ लाइट बल्छ भने स्टार्ट गर्नासाथ हेडलाइट बल्छ। हेडलाइट फरक स्टाइलमा डिजाइन गरिएको छ। हेडलाइट बलिरहने भएपनि ब्यट्रीलाई कुनै असर गर्दैन। हेटलाइट सिधै डाइनामोसँग कनेक्सन गरिएको छ। यसमा दुइवटा क्यारियर बनाइएको छ जहाँ ५-५ केजी गरी दश केजी सामान बोक्न सकिन्छ। यसको मुख्य विशेषता मोवाइल चार्जिङ सिस्टम हो। डिक्की भित्र रहेको युएसवी चार्जरमा मोवाइल सजिलै चार्ज गर्न सकिन्छ। यसैगरी सर्भिसिङ गर्न सम्झाउने इन्डिकेटर, डिक्कीमा बत्ती, चोरी हुनबाट रोक्ने एन्टी थेप्ट इमोबिलाइजर, मर्मत गर्न नपर्ने ब्याट्री लगायतका सुविधा ड्यासका अतिरिक्त खास बिशेषता हुन्। माइलेजको कुरा गर्दा ड्यास फ्युल किफायति साधन हो भन्दा फरक पर्दैन्। ड्यासले ६० किलोमिटर प्रतिलिटर माइलेज दिने बताइएको छ। नेपाली बजारमा ड्यास एलएक्सको मूल्य १ लाख ६७ हजार ५ सय र ड्यास भिएक्सको मूल्य १ लाख ७१ हजार ५ सय रुपैयाँ पर्दछ। समग्रमा हिरो ड्यास अत्याधुनिक सुविधायुक्त फेसनेवल र स्मार्ट स्कुटर हो। यसलार्इ स्टाइल र लक्जरीको संयोजन भन्दा फरक पर्दैन्। यही बिशेषताका कारण हिरो ड्यासले नेपाली सडकमा ड्यासिङ उपस्थीति जनाउने बिश्वास गर्न सकिन्छ।
|
२४ माघ, काठमाडौंं। इन्धन मूल्य घटेसँगै सार्वजनिक सवारीको भाडादर घट्ने अपेक्षामा रहेका काठमाडौंवासी निराश बन्नुपर्ने भएको छ। यातायात व्यवस्था विभागले तयार गरेको प्रस्तावमा छोटो दुरीको सवारी भाडा यथावत राखिएको छ भने लामो दुरीका भाडा नगण्यरुपमा घटाइएको छ। प्रस्ताव जस्ताको तस्तै पारित भएमा अहिले २१ रुपैयाँसम्म तिर्नुपर्ने रुटमा भाडा घट्ने छैन। यसको मतलब काठमाडौंवासीले पुरानै भाडा तिनुपर्ने हुन्छ। प्रस्तावअनुसार प्रत्येक १ सय किलोमिटरको दुरीमा साविकको भाडाभन्दा ५ रुपैयाँ कम हुने छ। यो नगण्य गिरावट हो। डिजेल र पेट्रोलको मूल्य सस्तिएपछि विभागले ब्यवसायीसँग छलफल गरेर वैज्ञानिक भाडादर कायम गरेको विभागका महानिर्देशक चन्द्रमान श्रेष्ठले दावी गरे। विभागको प्रस्ताव अहिले भौतिक पूर्वाधार तथा यातायात व्यवस्था मन्त्रालयमा पुगेको छ। मन्त्रालयले निर्णय गर्नासाथ नयाँ भाडादर लागू हुनेछ। न्युनतम भाडा १३ रुपैयाँ विभागले ४ किलोमिटरसम्मको न्युनतम भाडादर पुरानै १३ रुपैयाँ कायम राखेको छ। यसअनुसार सार्वजनिक सवारीमा ४ किलोमिटरसम्म यात्रा गर्नेले पुरानै दरमा गाडीभाडा तिनुपर्ने भएको छ। १६ किलोमिटरभन्दा माथिको रुटमा गुड्ने सवारी साधनको भाडा भने थोरै घटाउन प्रस्ताव गरिएको छ। यसअघि १६ किलोमिटरसम्म यात्रा गर्नेले २३ रुपैयाँ तिर्नुपर्नेमा अब २२ रुपैयाँ तिर्नुपर्ने हुन्छ। यसैगरी १९ किलोमिटरसम्मको भाडा २४ रुपैयाँ रहेकोमा २३ रुपैयाँ र १९ किलोमिटर भन्दा माथिको भाडा २५ रुपैयाँबाट २४ रुपैयाँ बनाउने विभागले निर्णय गरेको छ। बिहीबार प्रधानमन्त्री केपी शर्मा ओलीले पनि यातायात मन्त्रालयलाई तत्काल भाडा घटाउन निर्देशन दिएका थिए। एमाओवादी, वैद्य माओवादी र विप्लव माओवादीले पनि भाडा समायोजन गर्न माग गर्दै संयुक्तरुपमा आन्दोलन गर्दै आएका छन्।
|
६ फागुन, काठमाडौं। भारतीय गाडी निर्माता कम्पनी टाटा मोटर्सको नयाँ पिकअप एस मेगा नेपाली बजारमा आएको छ। टाटा मोटर्सको नेपाली बिक्रेता सिप्रदी ट्रेडिङ प्रालीले एक टन पेलोड क्षमताको नयाँ पिकअप भित्राएको हो। नयाँ पिकअप नेपालमा अत्यन्तै उपयोगी हुने कम्पनीको दाबी छ। यसमा ८०० सीसीको डिकोर डिजेल इञ्जिन जडान गरिएको छ। तीस लिटरको ट्यांकी भएको एस मेगाले २०. ६ किलोमिटर प्रतिलिटर माइलेज दिने बताइएको छ। यसमा नयाँ र हलुका बजनको आल्मुनियम इञ्जिन प्रयोग गरिएको छ। ३७५० आरपीएममा अधिकतम ४० एचपीको पावरसहित आफ्नो वर्गमा उत्कृष्ट बनेको छ। कम्पनीका अनुसार यो गाडी भारी लोड भएको बेलामा पनि सजिलै चलाउन सकिन्छ। यो गाडीमा ९० केएमपिएचको उत्कृष्ट स्पिड क्षमता छ। घुमाउरो तथा अप्ठेरो बाटोमा पनि यो गाडी छिटो घुमाउन वा बदल्न सकिने कम्पनीको दबी छ। यसमा ठूलो सि. ५४ को फ्रन्ट ब्रेक र २५४ मिलिमिटरको डिस रियर ब्रेक रहेको छ। कम्पनीले यो गाडीको खरिदमा एक वर्षको फुल इन्स्योरेन्स र कर पनि तिरिदिने बताएको छ। गाडीमा दुई वर्ष वा ७२ हजार किलोमिटरको वारेन्टी समेत प्रदान गर्ने बताइएको छ। देशभर रहेका २५ वटा सर्भिस सेन्टरबाट गाडी सर्भिसिङ गर्न सकिने छ। नेपाली बजारमा नयाँ एस मेगाको मूल्य १३ लाख ५५ हजार रुपैयाँ तोकिएको छ। सोतो र निलो रङमा उपलब्ध यो गाडी सानो पिकअप सेग्मेन्टअन्तर्गत सबैभन्दा कम मूल्यको भएको कम्पनीको दाबी छ। भिडियो हेर्नुहोस्
|
६ फागुन, काठमाडौं। टिभिएस मोटरसाइकलको नेपाली बिक्रेता शंकर ग्रुप सिराहाको गोल बजारमा शो-रुम खेलेको छ। जगदम्बा मोटर्सका उपाध्यक्ष दीपक कुमार अग्रवाल र माहाबिर अटोमोबिल्सका महेश शर्माले संयुक्त रुपमा शो-रुम उदघाटन गरे। शो-रुममा टिभिएसका सम्पूर्ण बाइक तथा स्कुटरहरु बिक्रीमा राखिएको छ। अपाचे १६० सिसी, अपाचे १८० सिसी, जुपिटर, विगो, जेस्ट, फिनिक्स १२५ र स्टारसिटी प्लस ११० शो-रुममा छन्। शो-रुम उदघाटन कार्यक्रममा नयाँ अपाचे आरटिआर म्याट ब्लु एडिसन र तराई भेगका लागि विशेष उपयुक्त सय सिसीको टिभिएस स्पोर्ट पनि प्रदर्शनीको लागि राखिएको थियो।
|
३ चैत, काठमाडौं। यामाहा बाइक तथा स्कुटरको नेपाली बिक्रेता एमएडब्ल्यू इन्टरप्राइजेजले ‘यामाहा फेस अफ फेसिनो’ प्रतियोगिता सुरु गरेको छ। मिस नेपाल-२०१६ का अन्तिम प्रतिस्पर्धीहरुलाई लिएर कम्पनीले प्रतियोगिता सुरु गरेको हो। प्रतियोगिता अन्तर्गत एक जना भोटरले यामाहा फेसिनो स्कुटर जित्न सक्ने कम्पनीले जनाएको छ। मिस नेपाल प्रतियोगिताको अन्तिम प्रतिस्पर्धामा छनौटमा पर्न सफल १९ जना प्रतिनिधिहरु यामाहाको आधिकारिक फेसबुक पेज तथा शो-रुम भोटिङ प्रतिस्पर्धामा जानेछन्। यामाहाको फेसबुक पेजमार्फत भोटरले आफुलाई मन परेको एक वा बढी मिस नेपाल प्रतिस्पयोगीलाई भोटिङ गर्न सक्नेछन्। प्रतियोगीलाई भोटिङ गर्ने एक जना भाग्यशाली भोटरले लक्की ड्र मार्फत स्कुटर जित्नेछ। यामाहाको कुनै पनि शो-रुममा गएर भोटिङ गर्न सकिने कम्पनीले जनाएको छ। कम्पनीले मिस नेपाल प्रतियोगिताको ग्रान्ड फाइनलमा एक जना प्रतियोगीलाई ‘यामा फेस अफ फेसिनो’ शिर्षकमा सम्मानित गर्ने भएको छ। बिजेता छनौटका मापदण्ड ५० प्रतिशत फेसबुक भोटिङ र यामाहा शो-रुम भिजिटबाट र बाँकी ५० प्रतिशत जुरी प्यानलको निर्णयबाट हुने बताइएको छ। ‘यामाहा फेस अफ फेसिनो’ बिजेता मिस नेपाल प्रतियोगीले यामाहाको विशेष पुरस्कारको साथै भविष्यमा हुने यामाहाको अभियाना तथा कार्यक्रममा सहभागी हुने मौका प्राप्त गर्नेछिन्। कम्पनीले यामाहाको प्रशिक्षित पेसेवर प्रशिक्षकद्धारा यामाहा सेफ राइडिङ अन्तर्गत चालक तथा पैदलयात्रीलाई सडकको सुरक्षाको बारेमा जानकारी दिएको छ। यस्तो कार्यक्रम काठमाडौंभित्र र बाहिर गरी २० वटा भन्दा बढी कलेजमा दिइसकेको कम्पनीले जनाएको छ। कम्पनीले सामाजिक उत्तरदायित्व अन्तर्गत मिस नेपालका सबै १९ जना प्रतियोगीहरुको उपस्थितीमा बानेश्वर चोडकमा सडक सुरक्षाका बारेमा चेतनामुलक कार्यक्रम अन्र्तगत विभिन्न किसिमका ट्राफिक नियम सम्बन्धी पर्चा/पम्पलेटहरु वितरण गरेको छ।
|
४ चैत, काठमाडौं। शंकर ग्रुपअन्तर्गतको जगदम्बा मोटर्सले इटहरीमा टिभिएस बाइकको शो-रुम खोलेको छ। पारस अटोमोबाइल्सले इटहरीमा टिभिएस बाइक तथा स्कुटर बिक्री वितरण गर्ने भएको हो। शो-रुममा टिभिएसका सम्पूर्ण बाइक तथा स्कुटरहरु उपलब्ध हुने बताइएको छ। खासगरी, अपाचे १६० सिसी, अपाचे १८० सिसी, जुपिटर, विगो, जेस्ट, स्पोर्टस १००, फिनिक्स १२५ र स्टारसिटी प्लस ११० उपलब्ध हुनेछन्। इटहरीको शो-रुमसँगै टिभिएसका नेपालभरी ६५ वटा सर्टिफाइड सर्भिस प्वाइन्ट र ६१ वटा शो-रुमहरु पुगेका छन्। कम्पनीले शो-रुमहरुबाटसेल्स, सर्भिस र स्पेयर्स सेवा प्रदान गर्नेछ। टिभिएस मोटर भारतको तेस्रो ठुलो दुई पाङग्रे बिक्रेता भएको दाबी गरिएको छ। टिभिएस मोटर कम्पनीको वाषिर्क उत्पादन क्षमता ३० लाख दुई पाङग्रे र १. २ लाख तीन पाङग्रे सवारी साधन रहेको छ।
|
१० चैत, काठमाडौं। सिजी मोटोकोर्पले ललितपुरको बालकुमारीमा सुजुकी मोटरको एक्सक्लुसिभ शो-रुम खोलेको छ। नारायण अटो बिजनेश नामक शो-रुमको सिजी मोटोकोर्पका प्रबन्ध निर्देशक अरुण कुमार चौधरीले उद्घाटन गरे। नयाँ शो-रुमसँगै सुजुकी मोटरका ३० वटा आउटलेट पुगेका छन्। नयाँ शो-रुममा अल्टो, अल्टो के१०, वागनर, स्वीफ्ट, सेलेरियो, डिजायर, ओम्नी भ्यान, ओम्नी कार्गो र इको, एस-क्रस, सेडान र सुजुकी सियाज लगायतका गाडीहरु राखिएको छ। कार्यक्रममा सिजी मोटोकर्प प्रवन्ध निर्देशक चौधरीले भने ‘ग्राहकहरुलाई सर्वसुलभ तरिकाले सुजुकि गाडि उपलब्ध गराउने हाम्रो प्रतिबद्धता पूरा गर्ने क्रममा, बालकुमारी, ललितपुरमा विश्वस्तरीय नयाँ शोरुम खुलेको घोषणा गर्न पाउँदा हामी अत्यन्त खुसी छौं। ’ शो-रुम सञ्चालनमा आएको अवसर पारी बालकुमारी शोरुममा २० हजार नगद छुट दिने भएको छ।
|
१८ चैत, काठमाडौं। महिन्द्रा गाडीको नेपाली बिक्रेता अग्नि इन्कर्पाेरेटले नयाँ महिन्द्रा केयुभी-१०० गाडीको बुकिङ खुल्ला गरेको छ। इन्ट्री लेभलको यस एसयुभी गाडीलाई ‘दी योङ एसयुभी’ संज्ञा दिइएको छ। यो गाडीले ग्राहकलाई उत्कृष्ट डिजाइन, स्टाइलिस र आरामदायी इन्टेरियर तथा सजिलो हृयान्डलिङका साथै हृयाचब्याक गाडीको मूल्यमा एसयुभी गाडीको अनुभव गराउने कम्पनीको दाबी छ। केयुभी विभिन्न ६ रङमा उपलब्ध छ। कम्पनीले केयुभी गाडीमा २ वर्षको वारेन्टी दिने बताएको छ। यसमा सुरक्षाका लागि एबीएस तथा डुअल एयरब्यागका साथै आफ्नो वर्गमै पहिलो डुअल रियर फग लाइट जस्ता सुविधाहरु राखिएको छ। एसयुभी गाडीमा जस्तो यसमा पनि खुल्ला स्थान र ६ जनासम्म व्यक्तिहरु आरामसँग बस्न मिल्ने गरी एड्जस्टेवल सिटहरु रहेका छन्। गत जनवरीमा भारतमा सार्वजनिक गरिएको केयुभी १०० ले भारतीय बजारमा लोकपि्रयता कमाइसकेको छ। अहिलेसम् मभारतमा २५ हजारभन्दा बढी केयुभी १०० बुकिङ भइसकेको कम्पनीको दाबी छ।
|
२५ चैत, काठमाडौं। सुजुकी मोटरको नेपालका लागि आधिकारिक विक्रेता सिजी मोटोकर्पले नयाँ बर्षको अवसरमा ‘हृयाप्पी न्यू कार’ योजना ल्याएको छ। कम्पनीले यस योजना मार्फत ग्राहकलाई तीन लाख रुपैयाँसम्म नगद वचत गर्नसक्ने अवसर प्रदान गरेको छ। सिजी मोटोकर्पले सार्वजनिक गरेको ‘हृयाप्पी न्यू कार’ योजनामा ग्राहकले ०. ५ प्रतिशतको न्यून ब्याजदरमा फाइनान्स सुविधा प्राप्त गर्न सक्नेछन्। यसैगरी यस कारको खरिदका लाग्ने सडक दस्तुर र नामसारी शुल्क कम्पनी आफैंले व्यहोर्ने छ। यो योजना २०१६ मोडलका एसक्रस, सियाज, डिजायर, सेलेनो, वागनर, अल्टो के१०, अल्टो, स्वीफ्ट लगाएतका गाडीहरुमा उपलब्ध गराएको छ। सुजुकीको मुलुकभर विभिन्न २६ शहरका ३० वटा आधिकारिक विक्री कार्यालय र २० वटा सर्भिस सेन्टर रहेका छन्।
|
६ चैत, काठमाडौं। महिन्द्राको नेपाली बिक्रेता अग्नि इन्कर्पोरेटले टफ, बोल्ड तथा स्टाइलिस ट्रु ब्ल्यू एसयुभी गाडी टियुभी ३०० नेपाली बजारमा भित्राएको छ। टियुभी ३०० गाडी टि–फोर, टि–सिक्स र टि–एट गरी तीन भेरियन्टमा उपलब्ध रहेको कम्पनीले जनाएको छ। कम्पनीका अनुसार टि–फोर मूल्य ३५ लाख ९५ हजार रुपैयाँ रहेको छ। त्यस्तै, टि–सिक्स प्लसको ३८ लाख ९५ हजार र टि–एटको ४४ लाख ९५ हजार रुपैयाँ मूल्य तोकिएको छ। सात सिट क्षमताको यो गाडी बोल्ड डिजाइन तथा स्टाइलमा उपलब्ध छ। क्रोम क्रोम इन्सर्टस् भएको बोल्ड ग्रिल, स्ट्याटिक बेन्डिङ हेडल्याम्प्, स्टाइलिश स्की ¥याक्स् तथा स्पोर्टी एलोय व्हील्सले “टफ” तथा “म्यास्कुलिन” स्वरुप दिएको छ। यसमा राखिएको क्रोम फिनिस सहितबेज तथा प्रिमियम ब्ल्याकको डुअल टोनको इन्टिरियर, आकर्षक हेक्सागन सेन्टर बेजेल, पियानो–ब्ल्याक सेन्टर फेसिया, २ डिन अडियो भएको इन्फोटेन्मेन्ट सिस्टम तथा स्टीयरिङमै जडित अडियो तथा फोन कन्ट्रोलले इन्टेरियर डिजाइन आकर्षब बनाएको छ। गाडीमा यात्रु तथा चालकको सुरक्षाका लागि विशेष ध्यान दिइएको छ। बलियो अनि टफ बडी सेल, हाइड्रो–फम्र्ड् क्रस टिप्स्, डुअल एयरब्याग, एबीएस तथा इबीडी र अटोमेटिक डोरजस्ता फिचर्सहरुका कारण गाडीले अधिकतम सुरक्षाको अनुभव प्रदान गर्छ। यसमा स्ट्याटिक बेन्डिङ हेडल्याम्प्, ब्रेक इनर्जी रिजेनेरेशन, इन्टेलीपार्क रिभर्स असिस्ट्, स्टीयरिङमा जडित अडियो तथा फोन कन्ट्रोल, भ्वाइस मेसेजिङ सिस्टम्, ड्राइभर इन्फर्मेशन सिस्टम, फ्लो मि होम तथा लिड मि टु भेहिकल हेडल्याम्प्स्, माइक्रो–हाइब्रिड टेक्नोलोजी तथा महिन्द्राको ब्लु सेन्स मोबाइल एप पनि राखिएको छ।
|
९ वैशाख, काठमाडौं। टाटा मोर्टसले नेपाली ग्राहकहरुका लागि पेसेन्जर भेहिकलमा विशेष सुविधा तथा सेवाहरु सार्वजनिक गरेको छ। कम्पनीले ९० मिनेटभित्र फास्ट ट्रयाक सर्भिस, ४८ घण्टामा कार मर्मत गरी डेलिभरी, सातै दिन र चौबिसै घण्टा ग्राहक सेवा केन्द्र, सर्भिसिङ कारको लागि फ्रि पिकअप र ड्रप सुविधा र टाटा मोटर्स कनेक्ट मोबाइल एप्लिकेशन लगायतका सेवा तथा सुविधाहरु सार्वजनिक गरेको हो। फास्टट्रयाक सर्भिसले मर्मतका लागि तोकिएको कुनै पनि सर्भिसिङ सेड्यूलमा ग्राहकहरुलाई ९० मिनेटभित्र गाडी डेलिभरि गरिदिने छ। नेपालमा यस किसिमको प्रतिबद्धता व्यक्त गर्ने सम्भवत टाटा मोटर्स पहिलो भएको कम्पनीको दाबी छ। जेस्ट, बोल्ट र सफारी स्ट्रोम गाडीको मर्मत सम्भारका कार्यहरु ४८ घण्टाभित्र सम्पन्न गरिने छ। यदि यसो नभएको खण्डमा ग्राहकहरुले तिर्नुपर्ने सम्पूर्ण रकम, लेबर चार्ज र स्पेयर पार्टसहरु निःशुल्क रुपमा प्राप्त गर्ने कम्पनीले जनाएको छ। पेसेन्जर भेहिकल सेग्मेन्टमा नेपालमा यस्तो किसिमको सुविधा पहिलो पटक प्रदान गरिएको हो। सात दिन चौविस घण्टे ग्राहक सेवा केन्द्रले ग्राहकहरुका लागि आवश्यक सम्पूर्ण सल्लाह सुझाव दिनुका साथै काठमाडौं उपत्यकाभित्र गाडी ब्रेकडाउनका लागि समेत सहायता प्रदान गर्दछ। टाटा मोटर्स् कनेक्ट विभिन्न एन्ड्रोइड र आईओएसअन्तर्गतका मोबाइल एप्लिकेशनमा आधारित सेवा हो। जसले गाडी विक्रीपश्चताकासुविधाहरुको बारेमा जानकार हुनका लागि ग्राहकहरुलाई हरेक क्षण कम्पनीको सम्पर्कमा रहनको लागि मद्दत गर्दछ। त्यसका लागि ग्राहकहरुले जुनसुकै बेला आकस्मिक कल, नेपालभित्र जहाँ भएपनि आफ्नो नजिकैको वर्कशपमा सम्पर्क, एडभान्स बुकिङ सेवा प्राप्त गर्न सक्नेछन् भने कम्पनीप्रति आफ्ना गुनासोहरु पनि प्रदान गर्न सक्नेछन्। सिप्रदी ट्रेडिङको सहकार्यमा टाटा मोटर्सले काठमाडौं उपत्यकाभित्र सेड्यूल सर्भिसका लािग निःशुल्क पिकअप र ड्रप सर्भिस समेत प्रदान गर्ने बताइएको छ।
|
१० वैशाख, काठमाडौं। नेपालगञ्ज सनराइज यातायात व्यवसायी संघ बाँकेले जाजरकोेटका लागि सुविधा सम्पन्न टाटा सुमो गाडी सञ्चालनमा ल्याएको छ। पुरानो गाडीहरु सञ्चालन हुँदै आएको सो रुटमा बिहिवारबाट सुबिधा सम्पन्न गाडीहरु सञ्चालनमा आएका हुन्। एक कार्यक्रमबीच समितिका अध्यक्ष, पदाधिकारी र सदस्यहरुले जाजरकोट र नेपालगञ्जबाट संयुक्त रुपमा टाटा सुमो यातायात उद्घाटन गरे। एसीजडित उक्त गाडी पहिलो पटक जाजरकोटमा सञ्चालन भएको हो। न्ोपालगञ्जबाट दैनिक चारपटक सो गाडी सञ्चालन हुनेछ। जाजरकोटका सर्बसाधारणहरुको सुबिधालाई ध्यान राख्दै गाडीहरु सञ्चालनमा ल्याएको सो समितिका उपाध्यक्ष प्रविण बिसीले जानकारी दिए। जायज भाडा लिएर हामी सर्वसाधारणलाई सुविधा सम्पन्न गाडीमा यात्रा गराउने कम्पनीको लक्ष्य छ। नेपालगञ्जदेखि सल्लीबजार हुँदै जाजरकोट पुग्ने यात्रुबाहक बसहरु अत्यन्त पुराना छन्। यात्रुहरु जोखिम मोलेर त्यस्ता बसहरुमा यात्रा गर्न बाध्य छन्।
|
१३ वैशाख, काठमाडौं। कोरियाली मोटर्स कम्पनी हुन्डाई लगातार नेपालमा सबैभन्दा बढी कार बिक्री गर्ने कम्पनी बन्न सफल भएको छ। आर्थिक वर्ष २०१४/१५ मा दुई हजार ७२४ कार बिक्री गर्दै हुन्डाइले पहिलो स्थान कायम राखेको हो। अघिल्लो वर्ष २०१३/०१४ मा पनि हुन्डाइ पहिलो नम्बरमै रहेको थियो। त्यतिबेला हुन्डार्इका २ हजार १७ कार बिक्री भएका थिए। गत वर्ष नेपालमा १० हजार ९०६ थान कारहरू बिक्री भएका थिए। जसमध्ये हुन्डाइको हिस्सा २४. ९५ प्रतिशत रहेको छ। नेपालमा हुन्डाइ गाडी लक्ष्मी समूहले बिक्री गर्दै आएको छ। अघिल्लो वर्ष झैँ गएको वर्ष पनि जापानीज ब्रान्ड सुजुकी दोस्रो नम्बरमा रहेको भन्सार विभागको तथ्यांकले देखाउँछ। एक वर्षमासुजुकीले २ हजार ७११ थान गाडी बिक्री गरी २४. ८६ प्रतिशत बजार हिस्सा ओगट्न सफल भएको छ। नेपालमा सुजुकी गाडी सिजी मोटोकोर्पले बिक्री गरिरहेको छ। बिक्री भएका कुल कारहरुमध्ये हुन्डाइ र सुजुकीले आधा हिस्सा ओगट्न सफल भएका छन्। दुबै कम्पनीले नेपालमा इन्टि्र लेवलदेखि महंगा गाडीसम्म बिक्री गर्दै आएका छन्। खासगरी हुन्डाइको इओएन र आइटेन तथा सुजुकीको अल्टो गाडी बढी बिक्री भएका छन्। पछिल्लो समय दुबै गाडीहरु ट्याक्सीमा समेत प्रयोग गरिँदै आएको छ। सबैभन्दा बढी कार बिक्री गर्ने तेस्रो कम्पनीमा भारतीय मोटर्स टाटा पर्न सफल भएको छ। त्यस्तै, अमेरिकन ब्रान्ड फोर्ड चौथो नम्बरमा परेको छ भने भारतीय ब्रान्ड महिन्द्रा पाँचौं नम्बरमा पर्न सफल भएको छ। टाटा र महिन्द्राले पछिल्लो समय प्यासेञ्जर कारमा जोड दिइरहेका छन्। गएको वर्ष कारको बिक्री समेत बढेको विभागको तथ्यांकले देखाउँछ। अधिकांश ब्रान्डको बिक्री केही न केही रुपमा बढेको देखिन्छ। आर्थिक वर्ष २०१३/२०१४ मा ८ हजार ९१८ कारहरु बिक्री भएकोमा २०१४/१५ मा १० हजार ९०६ कारहरु बिक्री भएका छन्। भूकम्प र भारतीय नाकाबन्दीका बिचमा पनि कार बजार प्रभावित भएन। नेपालमा धेरै कार बिक्री हुने पाँच ब्रान्डहरू ब्रान्ड आ. व. २०१३/१४ आ. व. २०१४/१५ बजार हिस्सा (%) हुन्डाई २०१७ २७२४ २४. ९५ सुजुकी १८५६ २७११ २४. ८३ टाटा ११९७ १२०३ ११. ०३ फोर्ड १०३८ १०६७ १०. ७३ महिन्द्रा ५६६ ९५२ ९. ३३ तेस्रो स्थानमा देखिएको टाटा मोटर्सले ०१४/१५ मा १२ सय ३ थान प्यासेन्जर गाडी बिक्री गरेको छ। जुन ११. ०३ प्रतिशत बजार हिस्सा हुन आउँछ। अघिल्लो वर्ष टाटाले ११ सय ९७ थान गाडी बिक्री गर्न सकेको थियो। नेपालमा सिप्रदी ट्रेडिङले टाटा गाडी बिक्री गर्दै आएको छ। चौथो नम्बरमा परेको फोर्डले ०१४/१५ मा १ हजार ६७ सवारी बिक्री गर्दै १०. ७३ प्रतिशत बजार हिस्सा ओगट्न सफल भएको छ। फोर्डको आधिकारिक बिक्रेता जिओ फोर्डले अघिल्लो वर्ष १ हजार ३८ सवारी बिक्री गर्न सफल भएको थियो। महिन्द्राले एक वर्षमा ९५२ गाडीहरु बिक्री गर्दै पाँचो नम्बर ओगट्न सफल भएको छ। महिन्द्राले नेपालमा एसयुभी प्यासेञ्जर गाडीहरु बिक्री गर्दै आएको छ। महिन्द्राको बोलेरो, एक्सयुभी, टियुभी गाडीले प्यासेञ्जर गाडीको बजार हिस्सा बढाउँदै लगेका छन्। अघिल्लो वर्ष ५६६ प्यासेञ्जर गाडी बिक्री गरेको महिन्द्राले गत वर्ष झण्डै दोब्बर पुर्याउन सफल भएको छ। महिन्द्राले गएको वर्ष प्यासेञ्जर गाडीमा ९. ३३ प्रतिशत बजार हिस्सा ओगट्न सफल भएको छ। नेपालमा महिन्द्रा गाडी अग्नि इन्कर्पोरेट प्रालीले बिक्री गर्छ। अन्य ब्रान्डहरुको अवस्था यसैगरी फक्सवागन गाडी ५ सय २१ थान बिक्री भएका छन्। फक्सवागनको पोलो सबैभन्दा बढी रुचाइएको कार हो। अघिल्लो वर्ष फक्सवागनका ४९२ थान कार बिक्री भएका थिए। टोयोटाले ४४८ थान कार बिक्री गर्न सफल भएको छ। होन्डा कारको बिक्री भने गएको वर्ष घटेको देखिन्छ। अघिल्लो वर्ष ३२६ प्यासेन्जर कार बिक्री गरेको होन्डाले २०१४/१५ मा भने २११ कारमात्र बिक्री गरेको छ। स्कोडाले अघिल्लो वर्ष १५५ कार बिक्री गरेकोमा २०१४/१५ मा भने १२० वटामात्र कार बिक्री गरेको छ। नेपालमा स्कोडा एमएडब्लू इन्टरप्राइजेजले बिक्री वितरण गर्दै आएको छ। ०१४/१५ मा फियाटले १ सय १२ सवारी विक्रि गरेको छ। अघिल्लो वर्ष फियाटका ५९ गाडी बिक्री भएका थिए। निसानले ०१४/१५ मा ७९ सवारी बिक्री गरेको छ। निसानले अघिल्लो वर्ष ५८ कार बिक्री गरेको थियो। आर्थिक वर्ष २०१३/०१४ मा १५८ कारहरु बिक्री गरेको कियाले गएको आर्थिक वर्षमा ७३ गाडीमात्र बिक्री गर्न सफल भएको छ। कियाले पछिल्लो समय बजार हिस्सा गुमाउँदै गइरहेको देखिन्छ।
|
वैशाख। चितवनको बजारमा पहिलो पटक सुजुकीको बोलेनो कार सार्वजनिक गरेको छ। सुजुकी कारको लागि चितवनको आधिकारिक विक्रेता जेपी मोर्टस चितवनले सुजुकीको प्रिमियम ह्याचब्याक कार बोलेनो सार्वजनिक गरेको हो। आकर्षक डिजाइनमा रहेको बोलेनो शुक्रबार चितवनको जिल्ला सदरमुकाम भरतपुरमा रहेको जेपी मोर्टस परिसरमा सार्वजनिक गरिएको थियो। सुजुकी कम्पनीका लागि नेपालको आधिकारिक बिक्रेता सीजी मोटोकर्पको आधिकारिक विक्रेता रहेको जेपी मोर्टस्ले नेपालको काठमाडौंसगै चितवनमा पनि लामो समयदेखि प्रतिक्षारत पि्रमियम हृयाचब्याक कार सुजुकी बोलेनो उवासंघ चितवनका वरिष्ठ उपाध्यक्ष राजु श्रेष्ठ र जेपी मोर्टस्का प्रवन्ध निर्देशक प्रतिक श्रेष्ठले संयुक्त रुपमा सार्वजनिक गरेका हुन्। सो अवसरमा बोल्दै उवासंघ चितवनका वरिष्ठ उपाध्यक्ष श्रेष्ठले चितवनको बजारमा बलेनोले सबै ग्राहकवर्गहरुको मन जित्ने विश्वास व्यक्त गरे। जेपी मोर्टस्का प्रवन्ध निर्देशक प्रतिक श्रेष्ठ भने “इन्डियामा यसको व्यापक सफलता पछि नेपालमा काठमाडौंसागै चितवनमा जेपी मोर्टसबाट बलेनो लन्च गर्न पाउादा हामी धेरै खुसी छौं। सुजुकी एक ग्लोवल मोडल हो। यसमापरिष्कृत डिजाइन र उन्नत प्रविधि रहेको छ। यसको आफ्नो वर्गमा उच्चतम इन्धन क्षमता रहेको छ। साथै उनले ग्राहकवर्गहरुको चाहानलाई मध्येनजर गर्दै २ दुई महिना भित्र सेल्स, सर्भिस र स्पेर्यस पार्टस् जेपी मोर्टस परिसरबाट नै लिने पाउन प्रतिवद्धता पनि व्यक्त गरे। साथै “शुरुवाती मूल्य रु. २६, ९९, ००० का साथ चितवनको बजारमा बोलेनोको बुकिङ्ग खुल्ला गरिएको जेपी मोर्टस्का निर्देशक संजय महत्तोले बताए। ग्राहकले सुजुकी बोलेनो फाइनान्सको लगि जेपी मोर्टस्ले एनआईसी एसिया, एनएमवी, स्टार्डण्डर चाटर बैक मार्फत विशेष व्याजदारको लाभ उठाउन सक्ने उनले जानकारी दिए। सीजी मोटोकर्पका डिलर इन्चार्ज मन्जुल अमात्यले कारको बिशेषता बताउादै भने, - भारतमा पाएको व्यापक सफलता पछि नेपालमा भित्र्याइएको बोलेनोमा परिष्कृत डिजाइन, उन्नत प्रविधि, आफ्नो वर्गमा उच्चतम इन्धन क्षमता भएकोले यसले बजारमा राम्रो गर्ने विश्वास छ। ’ यो पनि सुजुकीको हृयाचब्याक कार बोलेनो नेपाली बजारमा
|
२७ वैशाख, काठमाडाैं। काठमाडौ। सरकारले सवारी धनी प्रमाणपत्र -ब्लु-बुक) लाई पनि स्मार्ट कार्डमा रुपान्तरण गर्ने घोषणा गरेको छ। गत मंसिरदेखि सवारी चालक अनुमतिपत्र (लाइसेन्स) लाई स्मार्टकार्ड प्रणाली लागू गरेको यातायात व्यवस्था विभागले नै ब्लु-बुकलाई पनि उच्च प्रविधियुक्त विद्युतीय कार्डमा रुपान्तरण गर्ने योजना बनाएको हो। यसका लागि झण्डै ३ अर्व खर्च हुने विभागका महानिर्देशक चन्द्रमान श्रेष्ठले अनलाइनखबरलाई जानकारी दिए। आगामी आर्थिक वर्षदेखि ब्लु-बुकलाई स्मार्टकार्डमा रुपान्तरण गर्न सुरु गरिने विभागका उनले बताए। त्यसका लागि ग्लोबल टेण्डर आह्वान गर्ने विभागको तयारी छ। ब्लु-बुकलाई स्मार्ट कार्डमा रुपान्तरण गरेपछि सवारी धनीलाई बोकेर हिँड्न र प्रयोग गर्न सहज हुनेछ। त्यसपछि सवारी धनी र सवारीका विवरणहरु विद्युतीय रेकर्डमा रहनेछन्। कस्तो हुन्छ स्मार्ट ब्लु-बुक? अब जारी हुने स्मार्ट ब्लु-बुक अहिले जारी भइरहेको स्मार्ट लाइसेन्स जस्तै हुनेछ। तर, त्यसमा सवारी धनिको फोटो भने रंगिन राखिने छ। लाइसेन्समा सादा फोटोको प्रयोग भइरहेको छ। स्मार्ट ब्लु-बुक पनि स्मार्ट लाइसेन्सजस्तै क्रेडिट कार्डकै साइजको हुनेछ। यो पनि पोलिकार्बोनेटबाट बन्ने भएकाले टिकाउ, बलियो र बोक्न सजिलो हुने विभागले जनाएको छ। त्यसपछि सामान्य पर्समा पनि ब्लु-बुक बोकेर हिँड्न सकिने छ। यसमा सम्बन्धित सवारी र त्यसका धनीसँग सम्बन्धित सबै विवरणहरु राखिने छ। कार्डमा जडान हुने धातुको चीपमा सवारी र सवारी धनीसँग सम्बन्धित विभिन्न डाटाहरु रहनेछन्। ती डाटालाई पनि लाइसेन्सको जस्तै गरी यातायात विभाग र प्रहरीले साझेदारी गरेर हेर्न सक्छन्। स्मार्ट ब्लु-बुक प्रयोगमा आएपछि कितावका रुपमा हुने च्यातिने र विवरण मेटिने समस्याहरु हट्नेछन्। यसको चिपमा रहने डाटामा पनि स्मार्ट लाईसेन्समा जस्तै चालकको औंठाछाप र बायोमेटि्रक क्याप्चरसहित वास्तविक विवरणहरु पनि राखिनेछ। विद्युतीय प्रविधिको भएको हुनाले फर्जी र नक्कली ब्लु-बुकलाई यसले विस्थापित गर्नेछ। सबै सवारीका बुकलाई स्मार्ट बनाएपछि सम्पूर्ण यातायत व्यवस्थालाई अनलाइन प्रणालीमा लैजाने काम सुरु हुने विभागका महानिर्देशक श्रेष्ठले बताए।
|
२९ वैशाख, काठमाडौं। अपि्रलिया बाइकको नेपाली बिक्रेता जेएनजे इन्टरनेशनले अप्रिलिया ओनर्स राइड सम्पन्न गरेको छ। नेपाल मोटरसाइक्लिङ महासंघसँगको सहकार्यमा कम्पनीले र्याली आयोजना गरेको हो। अप्रिलिया इटिएक्स १५० र एसटिएक्स १५० मोडलप्रति नेपालीले देखाएको सकारात्मक प्रतिक्रियापछि यस्तो कार्यक्रम आयोजना गरेको कम्पनीको भनाई छ। अप्रिलिया बाइक धनिहरुको सहभागितामा सानो गौरचणबाट सुरु भएको र्याली नक्साल, पुतली सडक, थापाथली जावलाखेल हुँदै काभ्रेको धुलिखेलस्थित हिमालयन मोटरल्याण्डमा पुगेर सम्पन्न भएको थियो। मोटरसाइकल जिमखानामा अविरल मगर र स्लो रेसमा कान्छा डंगोल बिजयी भएका थिए। त्यसैगरी र्यालीको अन्तिम चरणमा हिमालयन मोटरल्याण्डबाट काभ्रेकै हिमालयन हाउस रिसोर्टमा पुगी र्याली समापन भएको थियो। कम्पनीले छिट्टै १२५ देखि १२ सय सीसीसम्मका अप्रिलिया बाइकहरु नेपलामा छिट्टै ल्याउन लागेको जनाएको छ। अहिले अप्रिलिया सानो गौचरणसहित चारवटा शोरुमबाट बिक्री भइरहेको छ।
|
२९ वैशाख, काठमाडौं। चर्चित सामसुङ मोबाइल बिक्रेता आईएमएस ग्रुपले कोरियन साङयोङ गाडी बिक्री सुरु गरेको छ। आईएमएसले बुधबारदेखि आधिकारिक रुपमा साङयोङ गाडी बिक्री सुभारम्भ गरेको हो। यसअघि साङयोङ गाडी राजेशकाजी श्रेष्ठले बिक्री गर्दै आएका थिए। आइएमएस साङयोङको आधिकारिक बिक्रेता बनेर अटो व्यवसयामा प्रवेश गरेको छ। नेपालमा सवारीका पारखी बढ्दै गएपछि अटो व्यवसायमा प्रवेश गरेको कम्पनीका अध्यक्ष दीपक मलहोत्राले बताए। पछिल्लो समय नेपालीको आर्थिक अवस्था र जीवनशैली परिवर्तन भएको छ। कुनै समय विलासी मानिने निजी सवारी अहिले अत्यावश्यक बनेको छ। ‘नेपालको यही बजारलाई सम्बोधन गर्ने लक्ष्य लिएर आइएमएस मोटर्स् स्थापना गरेका हौं’ मलहोत्राले भने। साङयोङ राम्रो ब्रान्ड हुँदा हुँदै पनि पछाडि परेको बताउँदै अध्यक्ष मलहोत्राले अब आक्रमक बजार विस्तारमा लाग्ने बताए। गाडी बिक्री गर्नेमात्र नभई बिक्रीपछिको सेवालाई पनि प्राथमिकतामा राख्ने उनको भनाई छ। गाडी किन्नेहरुले बिक्री पछिको सेवामा निकै चासो राख्ने गर्छन्। अहिले साङयोङको आधिकारिक शो-रुम राजदरबार उत्तर ढोकामा रहेको छ। साङयोङका ललितपुरको ज्वागलस्थित यएन पार्कमा अटो होम प्राली र रातोपुलमा अटो भिलेज प्राली गरेर दुईवटा आधिकारिक सर्भिस सेन्टर रहेका छन्। आगामी दिनमा साङयोङका शो-रुम र सर्भिस सेन्टरहरु देशका मुख्य शहरमा विस्तार गर्ने आइएमएसले लक्ष्य लिएको छ। आइएमएसले छिट्टै टिभोली एक्सएलभी मोडल पनि बजारमा ल्याउन लागेको अध्यक्ष मलहोत्राले बताए। मार्केमा आफ्नो उपस्थिती बलियो बनाउन भेराइटी धेरै चाहिने हुँदा नयाँ मोडल भित्राउन लागेको उनको भनाई छ। कम्पनीले यो वर्ष ७०/८० थान साङयोङ गाडी बिक्री गर्ने लक्ष्य राखेको छ। साङयोङको नेपाली बजारमा टिभोली, कोरान्डो, रेक्सटन, किरोन र एक्टिओन गरी पाँचवटा एसयुभी मोडल छन्। सबै कारहरु प्रिमियम मोडल हुन्। कम्पनीका अनुसार टिभोलीको मूल्य ५३ लाख ७५ हजार, कोरान्डोको मूल्य ७५ लाख २५ हजार, रेक्सटनको मूल्य ९९ लाख ७५ हजार र एक्टिओन स्पोर्टस्को मूल्य ५५ लाख रुपैयाँ रहेको छ। साङयोङका हरेक मोडलमा एबीएस तथा इबीडी सिष्टम, अल्ट्र हाई स्ट्रेन्थ स्टिलबाट बनेको बडी फ्रेम रहेको छ। टिभोलीमा बढी बुट स्पेश, डुअल अटोमेटिक एसी, एक्टिभ एडब्लूडी, आकर्षक डे-टाइम रनिङ लाइट लगायतका सुविधा छन्। कोरान्डोमा ब्लुटुथ कनेक्टीभीटी, सात जनाको सिटिङ स्पेश, प्रिमियम लेदर इन्टेरियर, ३ ड्राइभरको सिट मेमोरी लगायतका सुविधा छन्। रेक्सटनमा आकर्षक एचआइडी हेडल्याम्प, फ्रन्ट डुअल एयरब्याग रहेको छ। किरोनमा अल्ट्रा रिजिड स्टिल फ्रेम र नयाँ स्पोर्ट डिजाइनमा आरामदायी इन्टेरियर रहेको छ। आइएमएसले साङयोङ गाडी खरिद गर्ने पहिलो १४ ग्राहकका लागि विशेष स्क्रयाच कुपनमार्फत उपहार प्रदान गर्ने जनाएको छ। उपहारमा बजाज पल्सर एनएस २००, सामसुङ एस ७ एज, ४० इञ्चको सामसुङ टिभी तथा वासिङ मेसिन रहेका छन्।
|
३० वैशाख, काठमाडौं। टाटा मोटर्सले ग्राहकका लागि नयाँ स्किम ‘टाटाको कार अफरै अफरको बहार’सार्वजनिक गरेको। यस योजनामा टाटा मोटर्सका कारहरु किन्दा पक्का उपहार पाइने छ। कम्पनीका अनुसार टाटाको जेष्ट, बोल्ट र स्ट्रोम गाडीको खरिदमा यामहा एफजेड-एस, ५५ इञ्चको एलइडी थ्रिडी स्मार्ट सामसुङ टिभी, भेष्पा स्कुटर, सामङ एस सेभेन, जाइन्ट बाइसाइकल, म्याक बुक प्रो, सोनी होम थिएटर, आइफोन ६एस, आइप्याड प्रो, सामसुङ भिआर ग्लास, सामसुङ नोट ५, सामसुङ गियर र निकोन डिएसएलआर क्यामेरा जस्ता उपहारहरु प्राप्त गर्न सकिने छ। साथै, कम्पनीले २. ९९ प्रतिशतसम्मको फाइनान्स सुविधा समेत उपलब्ध गराउने जनाएको छ। ग्राहकले हरेक टेस्ट ड्राइभ र बुकिङमा पनि आकर्षक उपहारहरु प्राप्त गर्न सक्नेछन्। यो अफर मे महिनाको अन्त्यसम्म लागू हुनेछ।
|
१६ जेठ, काठमाडौं। सरकारले विद्युतीय सवारी साधन आयातमा लाग्ने भन्सार महसुलमा भारी छुट दिने घोषणा गरेको छ। नयाँ बजेटमार्फत् सरकारले विद्युतीय सवारीमा भन्सार छुट दिने नीति लिएको हो। भन्सार विभागका महानिर्देशक शिशिरकुमार ढुंगानाका अनुसार अहिलेसम्म ठूला विद्युतीय सवारीमा १५ प्रतिशत भन्सार र १३ प्रतिशत भ्याट लाग्दै आएको छ। सरकारले १५ प्रतिशत भन्सारलाई जम्मा एक प्रतिशतमा झारेको छ भने भ्याट १३ प्रतिशत यथावत लाग्ने छ। यसैगरी निजी प्रयोगका साना दुई पाङ्ग्रे स्कुटर तथा मोटरसाइकल र तीन पाङ्ग्रे रिक्सामा लगाउँदै आएको १५ प्रतिशत भन्सार महशुल १० प्रतिशतमा झरेको छ। यी सवारीमा यसअघि पनि अन्तःशुल्क र भ्याट नलाग्ने व्यवस्था थियो। चारपाङ्ग्रे विद्युतीय सवारीमा अहिले ३० प्रतिशत भन्सार र १३ प्रतिशत भ्याट लाग्दै आएकोमा अब १० प्रतिशत भन्सार र १३ प्रतिशत भ्याट लाग्ने छ। अर्थात् सरकारले बिद्युतीय कार तथा मोटरसाइकलमा लाग्दै आएको भन्सारमा झण्डै ६६ प्रतिशतको छुट दिने भएको छ। वातावरणविदहरुले लामो समयदेखि विद्युतीय सवारीमा लाग्ने कर शून्यमा झार्न माग गर्दै आएका थिए। गत वर्ष भारतले नाकाबन्दी गरेपछि पुनः विद्युतीय सवारीमा कर घटाउने विषयमा लविङ भएको थियो। वातावरण मन्त्रालयले उतिखेरै भन्सार कम गरेर विद्युतीय सवारीलाई प्रर्बद्धन गर्ने खाका तयार गरेको भएपनि मन्त्रिपरिषदमा पेश हुन सकेको थिएन। नयाँ बजेटमार्फत कर घटाउने घोषणा भएपछि अब बिद्युतीय सवारीको मूल्य सस्तो पर्ने छ।
|
१७ जेठ, काठमाडौं। कोरियन साङयोङ मोटर्सको नेपाली बिक्रेता आइएमएस मोटर्सले पोखराको होटल बाराहीमा ‘कस्टोमर मिट’ कार्यक्रम सम्पन्न गरेको छ। कार्यक्रममा कम्पनीले साङयोङ मोटर्सका ग्राहकहरुलाई साङयोङ मोटर्स अब आइएमएस मोटर्सको भरपर्दाे सेवा सञ्जालसँग जुडेको जानकारी दिइयो। सोही अवसरमा कम्पनीले साङयोङका ग्राहकहरुसँग उनीहरुको ड्राइभिङ लक्जरीको बारेमा पनि बुझेको थियो। कम्पनीका अनुसार विगतको ग्राहक अनुभव बटुलेमा भविष्यमा ग्राहकहरुलाई अझै उत्कृष्ट सेवा तथा सन्तुष्टि प्रदान गर्न सकिन्छ। आइएमएसले साङयोङका ग्राहकलाई भरपर्दो सेवा सञ्जालको साथमा रहेको विश्वास दिलाउन चाहेको छ। सोही अवसरमा आइएमएसले पोखराको क्लब मोटर्सलाई आफ्नो आधिकारिक सर्भिस सेन्टर चयन गरेको छ। उक्त सर्भिस सेन्टरलाई ग्राहकहरुमाझ छिटो, अतुलनीय तथा विश्वस्नीय सेवा पस्कने केन्द्र विन्दूको रुपमा लिएको कम्पनीले जनाएको छ।
|
१८ जेठ, काठमाडौं। फोर्ड हेरिटेज ११३औं वर्षमा प्रवेश गरेको छ। विश्वका धेरै मुलुकमा अहिले फोर्ड हेरिटेज वाषिर्कोत्सव मनाइँदै छ। नेपालमा पनि फोर्डले ११३ वर्षे इतिहास स्मरण गर्दै अंग्रेजी महिना जुनभरी विभिन्न कार्यक्रमहरु गरेर फोर्ड हेरिटेज महिना मनाउँदै छ। यस वर्ष फोर्डलेे आफ्नो गाडीहरुको उत्कृष्टतालाई यस उत्सवको बिचमा राखेको छ। फोर्डको एशिया प्यासिफिक क्षेत्रका लागि प्रबन्ध निर्देशक डेभिड वेष्टरम्यानले प्रत्येक वर्ष हेरिटेज मन्थ मनाउँदै आएको बताए। नेपालमा जुन महिनाभरी फोर्ड गाडीमा विशेष छुटको व्यवस्था गरेको जिओ फोर्डले जनाएको छ। साथै, शो-रुममा आउने ग्राहक तथा टेस्ट ड्राइभ गर्नेहरुका लागि विशेष उपहारको व्यवस्था गरेको छ। जिओ फोर्डले ग्राहकहरुको रुचीलाई ध्यानमा राखेर स्पेशल मुभस् नाइट, गोकर्ट ट्रयाकमा विशेष रेसजस्ता कार्यक्रमहरु गर्ने जनाएको छ। फोर्डको रेसिङ इतिहास फोर्ड रेसिङ इतिहास सन् १९०३ मा फोर्ड मोटर कम्पनीको सुरुवात हुनुभन्दा अगाडि नै शुरु भएको देखिन्छ। सन् १९०१ मा हेनरी फोर्डले दर्शकहरुको रेसमा उत्साहजनक रुपमा सहभागिता भएको देखेपछि आफ्नो २६ हर्स पावर स्वीपसेटक त्यो जमानाको उत्कृष्ट ड्राइभर एलेक्सजडान्डर विन्टन विरुद्ध डेटोइटको रेसमा सहाभागिता जनाए। उक्त रेसमा हेनरी फोर्डले एक हजार अमेरिकी डलर पुरस्कार जित्न सफल भएका थिए। उक्त राशी र अरु लगानीकर्ताको रकमबाट हेन्री फोर्डले केही वर्षपछि फोर्ड मोटर कम्पनीको थालनी गरेको पाइन्छ। फोर्ड रेसिङको इतिहासमा हजार भन्दा बढी नासकार र दुई सयभन्दा बढी एफ वान रेसहरु जितेका छ। फोर्डले आफ्नो इतिहासमा रेसिङबाट प्रेरित भई विभिन्न गाडिका मोडलहरु पनि बजारमा ल्याएको छ। जसमध्ये मुस्ताङ र फोर्ड जिटी संसारभर उत्कृष्टताको उदाहरण बनेको छ फोर्डको इतिहास हेनरी फोर्डले एकसय वर्ष भन्दा पहिले यो कम्पनीको स्थापना गरेका थिए। उनले गाडीको इतिहासमा फोर्डले अनपेक्षित परिवर्तन ल्याउने विश्वास लिएका थिए। फोर्डका उत्पादनहरु इन्धनमैत्री र चलाउन सजिलो प्रमाणित छन्। यसका लेमिनेटेड विण्डो अर्को विशेषता हो। नेपालमा फोर्डको प्रवेश नेपालमा सन् २०१० मा फोर्ड प्रवेश गरेको हो। त्यतिबेला देखिनै नेपाली ग्राहकहरुको रोजाइमा फोर्डका गाडीहरु परेको कम्पनीको भनाई छ। फोर्ड कार सुरक्षित, मौलिक, इन्धनमैत्री र राम्रो सेवा दिने कम्पनीको दाबी छ। आज नेपालमा फोर्डका ११ विक्री तथा सर्भिस केन्द्रहरु छन् भने एक क्वीकलेन सर्भिस सेन्टर छ। जिओ फोर्डका म्यानेजिङ डाइरेक्टर आकाश गोल्छाले फोर्डको नेपालमा सबैको विश्वास जित्न सफल भएको बताए।
|
२६ जेठ, काठमाडौं। मानसिरी ट्रेडिङ इन्टरप्राइजेजले अत्याधुनिक अपोलो कारमिक्स (कंक्रिट मिक्सिङ उपकरण) नेपाली बजारमा भित्राएको छ। मेटागालान्ते इटली र अपोलो इन्डियाको संयुक्त लगानीमा निर्मित अपोलो कारमिक्स विश्वका १४० देशमा प्रयोग भइरहेको कम्पनीको दाबी छ। अत्याधुनिक उपकरणका साथमा उत्कृष्ट विशेषता भएकाले अपोलो कारमिक्सले सिमेन्ट, बालुवा, गिट्टी, पानी लगायतको मेटि्रयल्सलाई आफै लोड गर्न सक्छ। यसमा आवश्यकता अनुसार कच्चा पदार्थको वजन लिन सक्ने क्षमता भएको विशेष प्रकारको उपकरण रहेको कम्पनीले जनाएको छ। सडकको प्रतिकुल अवस्था, सानो र साँघुरो क्षेत्रमा पनि सजिलै टर्निङ लिन सक्ने भएकाले यसलाई जस्तोसुकै भौगोलिक बिकटतामा पनि सजिलै लैजान सकिने कम्पनीको दाबी छ। प्रतिघण्टा १२-४० घनमिटर मसला (कंक्रिट) उत्पादन गर्न सक्ने क्षमता भएको अपोलो कारमिक्स सिँचाई, बाटो, भवन, पुल आदि निर्माणका लागि अत्यन्त उपयोगी रहेको बताइएको छ। एक जना अपरेटरको सहयोगमा सबै काम आफै गर्न सक्ने अपोलो कारमिक्स आफ्नो यही विशेषताका कारण विश्व कन्स्ट्रक्सन बजारमा सबैको मन जित्न सफल भएको कम्पनीको भनाई छ।
|
३१ जेठ, काठमाडौं। नेपाली बजारमा स्कोडा यतीको फेसलिफ्ट भित्रिएको छ। स्पोर्टस् युटिलिटी भेहिकल (एसयुभी) सेगमेन्टमा आफ्नो उपस्थिती बनाउन कम्पनीले यतीको डिजाइन र सुविधाहरु ‘रिफ्रेस’ गरी बजारमा ल्याएको हो। नेपालमा स्कोडा कार एमएडब्लु इन्टरप्राइजेजले आधिकारिक बिक्री वितरण गर्दै आएको छ। नयाँ स्कोडा अधिक शक्ति, बजोड नियन्त्रण र इन्धनको कम खपत गर्ने लगायतका गुणले सुसज्जित रहेको कम्पनीले बताएको छ। नेपाली सडक सुहाउँदो कम्प्याक्ट एसयुभी यतिमा बाई-जेनन एएफएस डेडलाइट, एलइडी डेटाइम रनिङ लाइट र हिल होल्ड कन्ट्रोल लगायतका सुविधा छन्। यतिमा चालक र यात्रुको सुरक्षाका लागि ६ वटा एयरब्याग राखिएको छ। यसमा ६ वटा स्पिडको म्यानुअल ट्रान्समिसन रहेको छ। स्कोडाको नयाँ यतीले यात्रुलाई अत्यधिक शक्ति, बेजोड नियन्त्रण र कम इन्धन खपतको अनुभव दिलाउने कम्प्नीको दाबी छ। यसको माइलेज १७ किलोमिटर प्रतिलिटर रहेको छ। ‘नेपाली सडकको अवस्थामा यती सबैभन्दा सुहाउँदो कार हो भन्ने तथ्य यसअघि नै पुष्टि भइसकेको छ। फेसलिफ्ट मोडेलमा प्रविधि र सुरक्षा व्यवस्थालाई अपडेट गरिएको छ, ’ एमएडब्लुको स्कोडा डिभिजनका बिजनेस प्रमुख सुरज मानन्धरले भने- ‘यो निकै व्यवहारिक, विश्वासिलो र क्लेभर कार हो। कारमा रुची राख्नेका लागि स्कोडा यतिमा एक्स्प्लोर गर्ने धेरै कुरा छन्। अन र अफ-रोड दुवैमा यसले राम्रो काम गर्छ। ’ पहिलो प्राथमिकता सुरक्षा बजारमा उपलब्ध सबैभन्दा सुरक्षित कारमध्ये पर्ने यतिले सन् २००९ मा गरिएको युरो एनसीएपी क्र्यास टेस्टमा अधिकतम पाँच अंका पाएको थियो। असाधारण सुरक्षा व्यवस्थाका कारण उसलाई यो सम्मान दिइएको हो। यो कारमा बस्ने हरेकलाई लक्षित गरी सुरक्षा व्यवस्था गरिएको छ। एबीएस, इएसपी, एचएचसी र इडीएल जस्ता सिस्टमले कारलाई अफ-रोडमा समेत स्थिर र नियन्त्रणमा राख्न मद्दत गर्छ। बलियो बडी डिजाइन र च्यासिसले कारको सुरक्षालाई प्रत्याभुत गर्छ। पार्किङको बेला अन्य गाडीसँग नठोक्कियोस् भन्नका लागि पार्काट्रोनिक जडान गरिएको छ। यतीमा पाँच वटा थ्रि-प्वाइन्ट सेफ्टी बेल्ट र पाँच वटा हेड रिस्ट्रेन्ट राखिएका छन्। कारमा ६ वटा एयरब्याग दुइवटा यात्रु र अगाडिको सिटमा बस्ने यात्रु, दुइवटा अगाडिको सिटको साइडमा र दुई वटा पछाडिका यात्रुलाई लक्षित गरी राखिएका छन्। एयरब्याग एक्टिभ भएपछि इन्धन आपुर्ति बन्द हुन्छ र सबै ढोकाहरु स्वचालित रुपमा खुल्छन्। ‘प्रफेक्ट डिजाइन’ नयाँ यतीमा विशेष स्कोडा ग्रिल र आकर्षक स्कोडा ब्याज लगाइएको छ। यसले यतिलाई यो सेग्मेन्टमै अद्वितीय बनाएको छ। टेलिस्कोपिक हेडल्याम्प वासर, सिल्भर अन्डरवडी प्रोटेक्सन स्टि्रप, लेभलिङ गर्न सकिने बाइ-जेनन हेडल्याम्प, डेलाइट ल्याम्प र विशेष प्रकारले बनाइएको एरो-वाइपरले कारको बाहिर लुक्सलाई थप आकर्षक बनाएको छ। ग्राहकले विभिन्न चारवटा ब्लु, ह्वाइट, म्याटो ब्राउन र ब्ल्याक कलरमा यती कार छान्न सक्नेछन्। नयाँ यतिको अगाडि र पछाडिको छेऊमा लिड लाइट, नयाँ रेडियटर गि्रल, नयाँ बम्पर, नयाँ फ्रन्ट हेडलाइट र फगलाइट छ। पहिलो पटक स्कोडा यतिमा बाइ-जेनन एएफएस हेडलाइट सिस्टम, लिड डेटाइम रनिङ लाइट र हिल होल्ड कन्ट्रोल जडान गरिएको बताइएको छ। ‘प्रिमियम इन्टेरियर’ नयाँ स्कोडा यतीमा उचाइ र लम्बाइ मिलाउन सकिने मल्टिफङ्सन स्टेरिङ जडान गरिएको छ। कारको इन्टेरियर ठूलो छ। निकाल्न र मिलाउन मिल्ने पछाडिका सिट, ‘भेरियोफ्लेक्स’ प्रविधिले स्कोडा यतीलाई ‘सिम्प्ली क्लेभर’ बनाएको छ। ड्राइभर बस्ने सिटलाई १२ किसिमले मिलाउन सकिन्छ र यसमा मेमेरी पनि लगाइएको छ। सेन्ट्रल इन्फोटेन्मेन्ट सिस्टम, क्लामाट्रोनिक डुअल जोन एसी, किलेस इन्जिन स्टार्ट एन्ड स्टप लगायतका सुविधाले स्कोडा यतीलाई प्रिमियम एसयुभी बनाएको छ। लेदर स्टेरिङमा अडियो र मोबाइल फोनलाई कन्ट्रोल गर्ने सिस्टम जोडिएको छ। नेपाली बजारमा स्कोडा यति ४×२ को मूल्य ७२ लाख ९५ हजार रुपैयाँ र स्कोडा यति ४×४ को मूल्य ७७ लाख ४५ हजार रुपैयाँ तोकिएको छ।
|
७ असार, काठमाडौं। चालु आर्थिक वर्षको पहिलो दश महिनामा नेपालभित्र विभिन्न मुलुकबाट ४९ अर्ब ५१ करोड रुपैयाँ बराबरको सवारी तथा पार्टपुर्ज भित्रिएको छ। गत आवको सोही अवधिमा ४० अर्ब ६९ करोड रुपैयाँ बराबरको सवारी तथा पार्टपुर्जा भित्रिएको थियो। गएको वर्षभन्दा यस वर्ष झण्डै १० अर्ब बढीको सवारी तथा पार्टपुर्जा आयात भएको नेपाल राष्ट्र बैंकको तथ्यांकले देखाउँछ। पछिल्लो समय नेपालमा सवारी साधनको आयात हृवात्तै बढेको छ। नेपालीको आयस्रोतमा भएको वृद्धिले सवारी आयात बढाएको हो। त्यसमाथि कुनै बेला विलासी मानिने निजी सवारी यतिबेला अत्यावश्यक बन्न पुगेको छ। जसले गर्दा आयात दिनप्रतिदिन बढ्दै गइरहेको छ। नेपालमा सबैभन्दा बढी गाडी छिमेकी मुलुक भारतबाट भित्रिन्छन्। अधिकांश गाडी कम्पनीका एसेम्बल कारखाना भारतमा खुलेका हुँदा नेपालमा भारतबाटै गाडीहरु आयात गरिँदै आएको छ। नेपालमा महंगा गाडीहरु प्रायः तेस्रो मुलुकबाट भित्रिन्छन् भने सस्ता इन्टि्र लेवल गाडीहरु भारतबाट भित्रिन्छन्। चालु आवको पहिलो १० महिनामा भारतबाट ४४ अर्ब ४७ करोड रुपैयाँको सवारी तथा पार्टपुर्जा भारतबाट भित्रिएको छ। यो परिमाण कुल सवारी आयातको ८९ प्रतिशत हिस्सा हुन आउँछ। यसैगरी चीनबाट १ अर्ब १६ करोडको सवारी आयात भएको देखिन्छ। तेस्रो मुलुकबाट ३ अर्ब ८९ करोड रुपैयाँ बराबरको सवारी आयात भएको छ। तेस्रो मुलुकबाट लक्जरी प्रिमियम ब्र्रान्डका कारहरु भित्रिन्छन्। पछिल्लो समय नेपालमा निजी सवारीको प्रयोग बढेपछि कार, जीप र मोटरसाइकलको आयात उच्च देखिन्छ। त्यसमाथि सडक सञ्जालको विस्तार भएपछि सार्वजनिक प्रयोगका लागि बसको आयात पनि बढिरहेको छ।
|
१० असार, काठमाडौं। आइएमई ग्रुपअन्तर्गतको आइएमई अटोमोटिभ्स् प्रालि (आइएमईए) ले शुक्रबार स्थापनाको आठौं वाषिर्कोत्सव मनाएको छ। सन् २००९ मा स्थापना भएको आइएमईए एस्कर्ट्स् ग्रुप (भारत) अन्तर्गतको एस्कर्ट्स् ब्राण्डको कन्स्ट्रक्शन इक्वीप्मेन्ट्सको आधिकारिक वितरक हो। यस्तै नेपालका लागि अमेरिकी बाइक कम्पनी यूएम इन्टरनेशनल एलएलसीको पनि आधिकारिक वितरक हो। वाषिर्कोत्सवका अवसरमा आइएमईएले आफ्नो पानीपोखरीस्थित कर्पाेरेट कार्यालयमा आन्तरिक स्टाफहरुको एउटा सानो सम्मेलन पनि आयोजना गरेको थियो। समारोहमा आइएमईएका प्रमुख कार्यकारी अधिकृत कपिल शिवाकोटीले कर्मचारीको लगनशीलता र अथक प्रयासका कारण कम्पनी यो स्थानमा आइपुगेको र आगामी दिनमा पनि यस्तै योगदानको अपेक्षा राखेको बताए। कम्पनीले हालै कमर्शियल गाडीहरुको विश्वस्तरीय ब्राण्ड तथा १० दशक देखिको विशेषज्ञता बोकेको अशोक लेल्याण्डको देशभरका लागि आधिकारिक वितरक बन्दै आˆनो यात्राको एउटा नयाँ अध्याय सुरु गरेको छ।
|
१२ असार, काठमाडौं। हलिउडको पर्दामा कुदेको देखिने चिल्ला महंगा कारहरु नेपाली सडकमा पनि हुँइकिन थालेका छन्। राम्रो आम्दानी हुने नेपालीले यी कारहरु फिल्ममा हेर्नमात्र होइन, चढ्न नै पाउँछन्। युरोप तथा अमेरिकामा बनेका प्रिमियम कारहरु धमाधम नेपाल भित्रिन थालेका छन्। ल्यान्डरोभर, मर्सिडिज, अउडी, बिएमडब्लु, हम्मर, जगुअर लगायतका चर्चित ब्राण्डहरु नेपाली सडकमा देखिन्छन्। यी कारको मूल्य झण्डै ४ करोड रूपैयाँसम्म पर्छ। नेपालमा किशोर गियरले महंगा कारहरु भित्राउँदै आएको छ। किशोर गियरले ल्यान्डरोभर, मर्सिडिज, जगुअर, पोजो गाडीहरु बिक्री गर्छ। अउडी, बिएमडब्लु र हम्बर गाडी पनि व्यक्तिगत रुपमा नेपाल ल्याएर चढेको देखिन्छ। पछिल्लो समय नेपालमा महंगा ब्रान्डहरु भित्रिने क्रम बढेको छ। खासगरी व्यवसायीक घराना र कुटनीतिक नियोगका व्यक्तिहरु महंगा गाडीहरु चढ्छन्। कुटनीतिक नियोगका कर्मचारीलाई ड्युटी फ्रि सुविधा छ। कतिपय विदेशी दूतावास तथा विदेशी संस्थाहरु आफ्नै मुलुकको प्रतिष्ठित ब्रान्ड प्रयोग गर्न रुचाउँछन्। ल्यान्डरोभर/रेञ्जरोभर विश्वको प्रशिद्ध प्रिमियम लक्जरी ब्राण्ड हो, ल्याण्डरोभर। नेपालमा ल्यान्डरोभर र रेञ्जरोभर कारहरू किशोर गियरले बिक्री गर्दै आएको छ। नेपालमा ल्यान्डरोभर करिव ५० थान बिक्री भइसकेको किशोर गियरले जानकारी गरायो। विशेषगरी व्यवसायिक घरानाको रोजाईमा ल्यान्डरोभर पर्ने गरेको छ। किशोर गियरका अनुसार नेपालमा ५ मोडलका ल्याण्डरोभर गाडी बिक्री भएका छन्। अहिले नेपालमा ३ करोड रुपैयाँसम्मको ल्यान्डरोभर कुद्छ। नेपालमा १ करोड ५० लाखदेखि २ करोडसम्मका ल्यान्डरोभर गाडी बढी बिक्री हुने गर्छन्। सिप्रदी समूहले झण्डै तीन करोड पर्ने गाडी किनेको छ। चौधरी समूह र प्रभु समूहसँग पनि ल्यान्डरोभर छ। प्रभु समुहले हालैमात्र पौने २ करोड हालेर ल्यान्डरोभर किनेको हो। गैर अवासिय नेपाली संघ (एनआरएन)का अध्यक्ष शेष घलेसँग पनि ल्यान्डरोभर छ। मर्सिडिज जर्मनको प्रशिद्ध ब्रान्ड मर्सिडिज पनि नेपाली सडकमा हुँइकिन्छ। केही प्रतिष्ठित व्यवसायिक घराना मर्सिडिज गाडी चढ्छन्। सिप्रदी समुहले मर्सिडिज एस क्लास किनेको छ। २००९ मोडलको उक्त गाडीको मूल्य २ करोड १० लाख रुपैयाँ परेको थियो। यसैगरी आइएमई समूह, शेष घले, गोल्छा अर्गनाइजेसन लगायतसँग पनि मर्सिडिज गाडी छ। कुटनीतिक नियोगका उच्च पदस्थ कर्मचारी र राष्ट्रपति विद्यादेवी भण्डारी पनि मर्सिडिजमा कुद्छन्। केही समय अगाडि कतारले ९ थान सुविधा सम्पन्न मर्सिडिज बेञ्ज कार नेपाल सरकारलार्इ सहयोग स्वरूप प्रदान गरेको छ। नेपाली सडकमा मर्सिडिजको संख्या बाक्लै छ। त्यही भएर मर्सिडिज कार आधिकारिक रूपमै नेपालमा बिक्री सुरू गर्नका लागि एक व्यवसायिक घराना कस्सिएको छ। नेपालमा छिट्टै अहिलेसम्मकै महंगो मर्सिडिज कार भित्रिँदै छ। झण्डै साढे ३ करोड पर्ने मर्सिडिज एस ३२० मोडल प्रतिष्ठित व्यवसायिक घरानाले ल्याउन लागेको हो। जगुअर हालैमात्र नेपाली बजारमा बेलायती प्रिमियम ब्रान्ड जगुर भित्रियो। जसले नेपाली कार पारखीको ध्यान खिच्यो। कारमा ठूलो लगानी गर्न खोज्ने प्रतिष्ठित व्यवसायीहरू जगुअर कार किन्न भनेर गए। नेपालमा जगुअर कार किशोर गियरले भित्राएको हो। बेलायती कम्पनी जगुअर ल्यान्डरोभर कम्पनीले जगुअर कार उत्पादन गर्दै आएको छ। नेपालमा जगुअर कार दुर्इ मोडलमा ६ थान भित्रिएको थियो। नाकाबन्दीका कारण लामो समय भारतमा रोकिएको यो कार नेपाल भित्रिन नपाउँदै बिक्री भयो। किशोर गियरले जगुअर २०१४ मोडल भित्राएको हो। जगुअर एक्स एफ र जगुअर एक्सजे एल गरी दुई मोडल नेपाली सडकमा कुद्छन्। पुरानो मोडल भएको हुँदा एक्स एफको मूल्य १ करोड ३० लाखदेखि १ करोड ४० लाखसम्म र एक्सजे एलको मूल्य १ करोड ५० लाखदेखि १ करोड ६० लाखसम्म तोकिएको छ। यो कार गोल्छा अर्गनाइजेसन, सारडा ग्रुप, प्रेसिडेन्स ट्राभल्स लगायतले खरिद गरेका छन्। बिएमडब्लु जर्मनी प्रिमिय ब्रान्ड बिएमडब्लु पनि नेपाली सडकमा देखिन्छ। यो विश्वकै चर्चित प्रिमियम लक्जरी ब्रान्डको रूपमा चिनिन्छ। विश्वका धनाढ्यहरू बिएमडब्लु चढेर हिँड्छन्। नेपालमा पनि यो कार भित्रिएको छ। यो गाडी व्यक्ति स्वयमले नेपाल ल्याएर चढ्दै आइरहेका छन्। अउडी अउडी पनि प्रख्यात प्रिमियम कार ब्रान्ड हो। यो गाडी पनि नेपाली सडकमा कुद्न थालेको छ। हम्मर नेपाली सडकमा हम्मर कार पनि हुँइकिन्छ। प्रमियम लक्जरी कार हम्मर आकर्षक डिजाइनमा रहेको छ। एउटा प्रतिष्ठित मिडियाका मालिकले हम्मर एच थ्री कार चढ्दै आएका छन्।
|
२७ असार, काठमाडौं। नेपाली मोटरसाइकल बजारमा नयाँ स्टाइलिस मोडल प्रवेश गरेको छ। भारतीय चर्चित बाइक निर्माता बजाजले ‘भि १५’ नेपाल भित्राएको हो। बजाजको नेपाली बिक्रेता हंसराज हुलासचन्द एन्ड कम्पनीले राजधानीमा भव्य समारोहबीच ‘भि १५’ बाइक सार्वजनिक गर्यो। यो बाइकमा हाई टेक डिटीएस–आई १५० सीसीको इञ्जिन जडित छ। नेपाली बजारमा यसको मूल्य २ लाख ४ हजार ९ सय रुपैयाँ तोकिएको छ। सुलभ मूल्यको उत्कृष्ट बाइक भएको हुँदा नेपालमा लोकप्रिय हुने कम्पनीको विश्वास छ। नेपालका सडकहरुको अध्ययन गरेर ‘भि १५’ बाइक बजारमा ल्याएको कम्पनीका प्रबन्ध निर्देशक शेखर गोल्छाले बताए। नेपालको कच्ची सडक, पिच रोडमा भएका खाल्डाखुल्डी, अव्यवस्थित ट्राफिक जाममा यो बाइक उत्कृष्ट रहेको गोल्छाको भनाई छ। एक्स्ट्रा ग्रिपका लागि चौडा टायरहरु, सिंगल र डबल सिटर बनाउने व्यवस्था, उत्कृष्ट व्यालेन्स, पृथक एवं शक्तिशाली धातुको बलियोपन, आकर्षक तथा स्टाइलिस डिजाइन यो बाइकका विशेषताहरु हुन्। ‘भि १५’ ले ५५०० आरपिएममा १३ एनएमको अधिकतम टर्क उत्पादन गर्छ। यसमा टेलिस्कोपिक फ्रन्ट सस्पेन्सन र हाइड्रोलिक रियर सस्पेन्सन रहेको छ। बाइकको अगाडिको चच्कामा डिस्क ब्रेक र पछाडिको चक्कामा ड्रम ब्रेक राखिएको छ। दुबै ट्युबलेस टायर हुन्। बाइकमा पाँच स्पिड म्यानुअल गियरवक्स र वेट मल्टिप्लेट क्लच जडान गरिएको छ। यसमा १३ लिटरको मेटलबाट बनेको इन्धन ट्यांकी छ। यो बाइकले प्रतिलिटर ५० देखि ५५ किलोमिटरसम्म माइलेज दिने कम्पनीले दाबी छ। ‘भि १५’ पर्ल ह्वाइट र इबोनी ब्ल्याक गरी दुई कलरमा उपलब्ध छ। १३५ किलो तौल रहेको बाइकको ग्राउन्ड क्लियरेन्स १६५ मिलिमिटर र ह्वीलबेस १३१५ मिलिमिटर रहेको छ। नेपालमा बजाज बाइक लोकप्रिय बनेको छ। नेपाली बाइक बजारमा बजाजको हिस्सा ४५ प्रतिशत पुगेको प्रबन्ध निर्देशक गोल्छाले दाबी गरे। खासगरी बजाजको बक्सर, पल्सर, एभेञ्जर, सिटी १०० मोडल सर्वाधिक लोकप्रिय छन्। नेपालमा करीव १ लाख ७० हजार टु ह्वीलर्स बिक्री हुन्छन्। जसमध्ये १ लाख ३० हाराहारीमा बाइक र बाँकी स्कुटर रहेका छन्।
|
२८ असार, पोखरा। सुन्दरनगरी पोखराबाट भारतको दिल्लीसम्म बस सेवा सुरु भएको छ। गृहमन्त्री शक्ति बस्नेत र नेपालका लागि भारतीय राजदूत रणजित रायले संयुक्त रुपमा बस सेवा उद्घाटन गरे। पोखरा–दिल्ली दैनिक रुपमा बस सञ्चालन हुने बताइएको छ। सोमबार उद्घाटन गरेलगत्तै पोखराबाट यात्रु बोकेर एउटा बस दिल्ली प्रस्थान गरेको छ। नेपाल सरकार र भारत सरकारबीच भएको सहमति अनुसार दुई देशीय यातायात सञ्चालनमा आएको हो। सोही सम्झौता अनुसार काठमाडौं–दिल्ली, दिल्ली–काठमाडौं र काठमाडौं–बनारस बस सेवा पनि सञ्चालनमा आइसकेको छ। पोखरामा मोडर्न इरा टुर्स एण्ड ट्राभल्स पोखरा–दिल्ली बस सञ्चालन गरेको हो। दिल्ली–पोखराका लागि भने उत्तर प्रदेश परिवहन निगमले बस सञ्चालन गर्नेछ। मोर्डन इरा नीजि व्यवसाय हो भने उत्तर प्रदेश परिवहन निगम त्यहाँको सरकारी संस्था हो। यसअघी पोखरा–दिल्ली बस सञ्चालनबारे गत जेठ ३१ गते भारतको उत्तर प्रदेश परिवहन निगमको कार्यालयमा दुई पक्षबीच ८ बुँदे सम्झौता भएको थियो। सम्झौता अनुसार पोखरा–दिल्ली र दिल्ली–पोखरा दैनिक बस सञ्चालन हुनेछन्। पोखरा र दिल्लीबाट एकै समय विहान ९ बजे दुबै तर्फबाट गाडी छुट्नेछन्। उक्त बस पोखराबाट स्याङ्जा, वालिङ, बुटवल, सुनौली बोर्डर हुँदै गोरखपुर, लखनऊ हुँदै दिल्लीको आनन्द विहार बस अड्डामा पुगेर रोकिने छ। दिल्लीबाट पनि सोही रुट हुँदै पोखराको पर्यटन बसपार्कमा आएर बस रोकिने मोडर्न इराका अध्यक्ष केशवप्रसाद अधिकारीले जानकारी दिए। एसीयुक्त डिलक्स बसले सेवा दिने सो यात्राका लागि नेपाली ३ हजार ५ सय २० रुपैयाँ लाग्ने उनले बताए। गृहमन्त्री बस्नेतले दुई देशबीच चल्ने यातायातले सम्बन्धलाई पनि जोड्ने विश्वास व्यक्त गरे। उनले भने– ‘नेपाल र भारतबीचको सम्बन्ध पुरानो हो, यो सामाजिक, सांस्कृतिक र ऐतिहासिक पनि छ, अब सिधा बस सेवाले जनता–जनताबीच जोड्नेछ र यसले दुई देशको सम्बन्ध प्रगाढ बनाउँछ, सम्बन्ध प्रगाढ भयो भने पर्यटक पनि बढ्छ अनि यसले आर्थिक गतिविधि पनि बढ्छ। ’ भारतीय राजदुत रणजित रायले दुई देशबीच हुने यातायात सेवाले दुई देशको सम्बन्ध सुधार्दै आर्थिक बृद्धिमा टेवा पु¥याउने उल्लेख गरे। हिन्दीमा भाषण गरेका उनले भने–‘सम्बन्ध बढेगा तो पर्यटक बढेगा, ईससे आर्थिक बृद्धी भी करेगा। ’ रायले सार्क मुलुकबीच यातायात सञ्जालले जोड्ने सहमति भएपनि त्यो नेपालबाटै शुरु हुनुले नेपाल र भारतबीचको प्रगाढ सम्बन्ध रहेको पुष्टी हुने उल्लेख गरे। भारत र नेपालका अन्य शहरहरुलाई पनि यातायातले जोड्नुपर्ने बताउँदै पोखराबाट अन्य शहरसँग पनि यातायात जोड्नुपर्ने बताए। बिना झञ्झट, बिना रोकावट यातायात सञ्चालन हुनुपर्ने बताउँदै भारतमा दुःख, कष्ट दिए वा सिआरबी लगायत कसैले पनि पैसा मागेमा तुरुन्तै खबर गर्न राजदूत रायले आग्रह गरेका छन्। कसैले दुःख दिएको पाइए हदैसम्मको कारवाही गर्ने उनले प्रतिबद्धता जनाए।
|
२९ असार, काठमाडौं। शंकर ग्रुप अन्र्तगतको जगदम्बा मोटर्सले टिभीएसका पाँच नयाँ बाइक तथा स्कुटर सार्वजनिक गरेको छ। राजधानीमा आयोजित वार्षिक वितरण सम्मेलनमा नयाँ बाइक सार्वजनिक गरेको हो। ‘टुगेदर वी ग्रो स्ट्रङ्गर’ नारासहित २०१६/०१७ को वार्षिक वितरण सम्मेलन गोकर्ण रिसोर्टमा सम्पन्न भएको हो। सो अवसरमा कम्पनीले सहभागीहरुलाई अभिप्रेरक तालिम प्रदान गरेको थियो। साथै, कम्पनीका आगामी योजना तथा व्यावसायिक गतिविधीका बारेमा समेत अवगत गराइएको थियो। कम्पनीले सार्वजनिक गरेका नयाँ बाइक तथा स्कुटरमा कम्बी ब्रेकयुक्त ‘नयाँ टिभीएस वेगो’, शक्तिशाली ४ स्ट्रोक १०० सिसी इञ्जिनयुक्त प्रतिलिटर ६९ किलोमिटर गुड्ने बहुउपयोगी मालगाडी ‘टिभीएस एक्सएल–१००’, मोबाइल चार्जरको सुविधायुक्त ट्युबलेस टायरसहितको ड्यूरा लाइफ इञ्जिनजडित इण्डोनेशियन उत्पादन ‘टिभीएस–डज’, ‘टिभीएस भिक्टर’ र ‘टिभीएस किङ’ रहेका छन्। टिभीएस भिक्टरमा शक्तिशाली ३–भल्भ इञ्जिन रहेको छ। यसले ७६ किलोमिटर प्रतिलिटर माइलेज दिने दाबी गरिएको छ। त्यस्तै, तीन पांग्रे टिभीएस किङमा कारको जस्तो ड्यासबोर्ड भएको सेल्फ स्टार्ट एवम परिस्कृत ब्याट्री सुरक्षा आदि विशेषता रहेका छन्। कार्यक्रममा जगदम्बा मोटर्सका प्रबन्ध निर्देशक शाहिल अग्रवाल, कम्पनीका व्यवस्थापक औरो आशिष चौधरी, सहायक प्रबन्ध निर्देशक–सर्भिस एसपी कृष्ण कुमार तथा टिभीएस मोटर कम्पनी, भारतका सहायक प्रबन्ध निर्देशक करुण कुमारको सहभागिता थियो।
|
३ असार, काठमाडौं। ललितपुरको लगनखेलमा महिन्द्रा गाडीको शो–रुम खुलेको छ। महिन्द्राको नेपाली बिक्रेता अग्नी इन्कर्पोरेटेड प्रालीले नयाँ शो–रुम खोलेको हो। ग्राहकहरुलाई सहज तरिकाले आफ्नो सेवा प्रदान गर्ने उद्देश्यसहित लगनखेलमा शो–रुम विस्तार गरेको कम्पनीले जनाएको छ। शो–रुममा टियुभी र इन्ट्री–लेभल एसयुभी गाडी, केयुभी १०० गाडीहरु बिक्रीमा राखिने बताइएको छ। यो शो–रुमबाट ग्राहकहरुलाई विश्वस्तरीय ब्राण्डको एक्सपिरियेन्स र उत्कृष्ट सेवा प्रदान गर्ने कम्पनीले प्रतिवद्धता जनाएको छ। अग्निले सन् १९९१ देखि नेपालमा महिन्द्रा गाडी बिक्री वितरण गर्दै आएको छ। अहिले यो कम्पनी नेपालकै अग्रणी मल्टी युटिलिटी गाडिहरुको बिक्रेता बन्न सफल भएको छ।
|
३ साउन, काठमाडौं। रिकन्डिसन गाडीहरुको व्यवसायका लागि परिचित अटो लिंकले ललितपुरको कुपण्डोलमा शो–रुम खोलेको छ। शो–रुममा सबै ब्रान्डका पुराना गाडी किन्न र साटफेर गर्न सकिन्छ। शो–रुम सञ्चालनमा आएको अवसर पारी अटो लिंकले आकर्षक छुट र उपहारको समेत व्यवस्था गरेको छ। राजधानीको व्यस्त स्थानको रुपमा परिचित कुपन्डोलको फराकिलो क्षेत्रफलमा स्थापना गरिएकोले अटो लिंकले थप ग्राहकको मन जित्ने विश्वास गरिएको छ। उपयुक्त कन्डिसनका गाडीलाई सस्तो मूल्यमा उपलब्ध गराउने कामका लागि राजधानीमा प्रचलित केही रिकन्डिसन हाउसहरुमध्ये अटो लिंक पनि एक हो। रिकन्डिसन व्यवसायमा छुट्टै पहिचान बनाएका अमितमान जोशीले अटो लिंक संचालन गरेका हुन्। जोशी नेपाल रिकन्डिसन अटो व्यवसायी संघका अध्यक्ष समेत हुन्। रिकन्डिसन व्यवसायीहरुकै कारण आफ्नो रोजाइ र बजेट अनुसारका गाडी सबैले चढ्न पाएको उनले बताए। त्यस्तै, गाडी फेरिरहने शौखिनहरुले पनि आफ्नो पुरानो गाडी बेचेर अर्को नयाँ गाडी किन्न पाएको उनको भनाई छ। अटो लिंकमा पुराना मात्र होइन, नयाँ गाडी समेत किन्न पाइन्छ। काठमाडौंको पानीपोखरीमा अवस्थित अटो लिंक हालै कुपन्डोलमा स्थापित भएको हो। आफूले चढेको गाडी आफैले ग्राहक खोजेर बेच्नु कठीन काम हो। आफूलाई रहर पुगेर बेच्न चाहनेहरुका गाडी किनिदिने र किन्न चाहनेहरुलाई सस्तो मूल्यमा गाडी चढ्ने चाहना पु¥याइ दिने काम अटो लिंकले गर्छ।
|
१३ साउन, काठमाडौं। साझा यातायातले थप ल्याउन लागेका तीस बसको प्रक्रिया अन्तिम चरणमा पुगेको छ। काठमाडौँ महानगरपालिकाको १० करोड सेयर लगानीमा साझाले भारतबाट ल्याउन लागेका थप नयाँ तीस बस निर्माण भइसकेको र अबको केही दिनमा बस नेपाल आइसक्ने साझा यातायातका कामु कार्यकारी प्रमुख महेन्द्रराज पाण्डेले जानकारी दिए। प्रमुख पाण्डेका अनुसार काठमाडौँको सहरी यातायात व्यवस्थित बनाउनका लागि ठूला बसको आवश्यकता महसुस भएकाले थप तीस ठूला बस ल्याउन लागिएको हो। साउन महिनाभरिमा ल्याउन लागिएका सबै बस आइसक्ने र भदौको पहिलो साताबाट सञ्चालनमा रहेका १६ र ल्याइने तीस बस गरी काठमाडौँ उपत्यकामा साझाका ४६ बसले नागरिकलाई सेवा दिनेछन्। अन्तर्राष्ट्रिय मापदण्ड अनुरुपका सबै बस अपाङ्गमैत्री रहेका छन्। जम्मा ४० सिट रहने उक्त बस शारीरिकरुपमा अशक्त रहेका व्यक्तिका लागि बसको पछिल्तिरको ढोकाबाट ह्विलचेयरसमेत राख्न र निकाल्न मिल्नेगरी निर्माण गरिएको छ। बस आपूर्तिको सबै जिम्मा अशोक लेल्यान्डले पाएको छ। लामो समय बन्द रहेर २०७० साल वैशाखदेखि पुनः सञ्चालनमा आएको साझा यातायातले अन्य यातायातको साधनले जस्तो सर्वसाधारणसँग जथाभावी भाडा असुल नगरी विद्यार्थीका लागि रु १० र अन्य नागरिकका लागि रु १५ निर्धारित शुल्क लिँदै आएको छ। हाल सञ्चालनमा रहेका बसले नाकाबन्दी र विभिन्न बहानामा हुने गरेका बन्दको समयमा पनि नागरिकलाई निर्बाधरुपमा सेवा दिँदै आएकाले सङ्कटका बेला आमनागरिकको सहयोगी बन्दै आएको छ, साझा यातायात।
|
१५ साउन, डोटी। काठमाडौंमा दर्ता भएको बडिमालिका यातायातले सुदूरपश्चिमा सवारी साधन सञ्चालन गरेको भन्दै सुदूरपश्चिममा रहेका बिभिन्न आठ यातायातका संस्थाले विरोध जनाएका छन्। उनीहरुले आजदेखि सुदूरपश्चिममा अनिश्चित यातायात वन्द गरेका छन्। सुदूरपश्चिमभित्रै तथा क्षेत्र बाहिर समेत सार्वजनिक यातायातका साधन सञ्चालन गर्दै आएका सुदूरपश्चिम यातायात व्यवसायी संघ, कर्णाली रिभर साईड, महाकाली सेती, पवनदूत, उग्रतारा, शैलेश्वरी यतायात व्यवसायी संघ, कैलाली टेम्पो टेक्सी तथा बस व्यवसायी समिति, महाकाली टेम्पो तथा टेक्सी व्यवसायी समितिद्वारा शुक्रवार सयुक्त प्रेस विज्ञप्ती जारी गर्दै बडिमालिका यातायात प्रालीको बिरुद्धमा शनिबारबाट यातायातका साधन सञ्चालनमा नगर्ने जनाएका हुन्। यसअघि शुक्रबार बडिमालिका यातायातले सञ्चालन गरेका बस रोक्न खोज्दा कैलालीमा प्रहरीले सुदूरपश्चिम यातायात व्यवसायी संघ आवद्ध यातायात व्यवसायी तथा मजदुरहरुलाई नियन्त्रणमा लिएको थियो। प्रहरीको लाठिचार्जबाट आधा दर्जन गाडी मजदुरहरु घाईते भएका र उनीहरुको सेती अञ्चल अस्पतालमा उपचार भईरहेको व्यवसायीहरुले जनाएका छन्। प्रहरीले बडिमालिका यातायात र सुदूरपश्चित यातायात व्यवसायी संघ कैलालीबीच गाडी चलाउने विषयमा विवाद भएपछि उत्पन्न परिस्थितिलाई नियन्त्रण लिन लाठी चार्ज गरेको जनाएको वताएको छ। शुक्रबार धनगढीबाट काठमाडौका लागि छुटेको बडिमालिका यातायातलाई सुदूरपश्चिम यातायातका सदस्य र मजदुरहरुले संघको कार्यालय अगाडि चटकपुरमा अवरोध सृजना गरेका थियो। अवरोध हटाउन पुगेको प्रहरीमाथि ढुंगामुडा भएपछि प्रहरीले लाठि चार्ज गरेको जिल्ला प्रहरी कार्यालय कैलालीका प्रहरी उपरीक्षक राजेन्द्र विष्टले वताए। उनले सुदूरपश्चिम यातायात व्यवसायीका पाँचजना व्यक्तिलाई नियन्त्रणमा लिएको जानकारी दिए। बन्दका कारण पहाडी जिल्लाबाट कैलाली-कञ्चनपुरका लागि छुट्ने यातायातका साधनहरु आज छुटेका छैनन्। यस्तै स्थानीयस्तरमा सञ्चालन हुने साना सवारी साधनहरु पनि ठप्प छन्।
|
१६ साउन, काठमाडौं। जगदम्बा मोटर्स र नेपाली कथानक चलचित्र गाँठोले राजधानीमा संयुक्तरुपमा मोटरसाइकल र्यालीको आयोजना गरेका छन्। होस्टेल रिटन्र्स् स्टार नाजिर हुसेन, अभय बराल, नम्रता श्रेष्ठ लगायतको अभिनय रहेको चलचित्र गाँठोलाई सुरज भुषालले निर्देशन गरेका हुन्। भुषालले यसअघि मौन र होस्टेल रिटन्र्स् नामक चलचित्र निर्देशन गरिसकेका छन्। गाँठो र टिभीएसको सम्बन्धको गाँठो नाम दिइएको उक्त बाइक र्याली काठमाडौंको नक्सालबाट सुरु भई महाराजगञ्ज, गौशाला, तीनकुने, कोटेश्वर, बालकुमारी, सातदोबाटो, कुमारीपाटी, जावलाखेल, नख्खु, कंलकी, टेकु, दरबारमार्ग हुँदै फेरी नक्सालमै आएर टंुगिएको थियो। र्यालीमा संचारकर्मी, सिनेकर्मी लगायतको समेतको उपस्थिती रहेको थियो। सम्बन्धको बिषयलाई केन्द्रबिन्दु बनाएर निर्माण गरिएको ‘गाँठो’ बटवाल इन्टरटेन्मेन्टको ब्यानरमा बनेको नेपाली कथानक चलचित्र हो। अन्तर्राष्ट्रिय अवार्ड प्राप्त गर्न सफल दुई पाँग्रे ‘टिभीएस’ नेपालमा समेत अत्यन्तै मन पराइएको सवारी साधन हो। जगदम्बा मोटर्सले विक्रीवितरण गर्दै आएको बाइक ‘अपाचे-आरटीआर’ उत्कृट पर्फमेन्स र माइलेज भएको चल्तीको बाइक हो। त्यस्तै, टिभीएस वीगो र जुपिटर पनी नेपाली बजारमा चल्तीका स्कुटर हुन्। र्याली पश्चात आयोजित कार्यक्रममा बोल्दै चलचित्रका निर्देशक सुरज भुषालले नेपाली चलचित्रको प्रचार-प्रसारमा कर्पोरेट क्षेत्रबाट प्राप्त हुने यसप्रकारको सहयोगले सिनेमा उद्योगको विकासमा ठूलो योगदान पुग्ने बताए। सोही अवसरमा बोल्दै जगदम्बा मोटर्सका मार्केटिङ प्रमुख विक्रम पौडेलले नेपाली सिनेमाका लागी सानो सहयोग गर्न पाउँदा हषिर्त भएको भन्दै आगामी दिनहरुमा समेत मिलेर अघि बढ्न सकिने प्रष्ट पारे।
|
२७ साउन, काठमाडौं। नेपालका लागि हुन्डे गाडीको अधिकृत बिक्रेता लक्ष्मी इन्टरकन्टिनेन्टल प्रालिले न्यु अटो प्लाजा कन्सर्न प्रालिसँगको सहकार्यमा विर्तामोडमा हुन्डेको नयाँ ‘थ्री एस’ सेन्टर स्थापना गरेको छ। सेन्टरमार्फत ग्राहकले सुविधा सम्पन्न बिक्री कक्ष, अत्याधुनिक मर्मत सेवा तथा हुन्डे जेनुयिन स्पेर पार्टस् खरिद सेवा एकै छाना मुनि प्राप्त गर्न सक्नेछन्। नवनिर्मीत थ्री एस सेन्टर जेष्ठ नागरिक चन्दमाया थापा र लक्ष्मी इन्टर कन्टिनेन्टल प्रालिका कार्यकारी निर्देशक निराकार श्रेष्ले संयुक्त रूपमा उद्घाटन गरे। अन्तर्राष्ट्रिय स्तरको यस सो-रुममा एकैचोटि ५-६ वटा हुन्डे ब्रान्डका विभिन्न मोडेलका गाडी अटाउन सक्छन्। ग्राहकको सुविधाका लागि लाउन्ज, परामर्श कोठा तथा तालिम प्राप्त बिक्री परामर्शदाताहरूको व्यवस्था गरिएको छ। आफ्ना ग्राहकलाई बिक्री पछि गुणस्तरीय मर्मतसम्भार सेवा उपलब्ध गराउने हेतुले निर्मीत अत्याधुनिक सर्भिस सेन्टरमा तालिमप्राप्त दक्ष जनशक्तिकोे व्यवस्था गरिएको छ। एयरकन्डिसन तथा वाईफाईयुक्त ग्राहक आराम कक्ष, पर्याप्त पार्किङको व्यवस्था तथा मासिक ४५० गाडि मर्मत तथा सर्भिस गर्ने क्षमता युक्त यो सर्भिस सेन्टर आफैमा विश्वस्तरीय छ। यसको साथै यहाँ हुन्डे जेनुयिन स्पेर पार्टस्को पर्याप्त मौज्दातको साथै बिक्री सेवाको पनि व्यवस्था छ। लक्ष्मी इन्टरकन्टिनेन्टल प्रालिले सन् २००९ फेबु्रअरीदेखि नेपालमा हुन्डे ब्रान्डका सवारी साधन आयात र बिक्री गर्दै आएको हो। विर्तामोडमा निर्माण गरिएको यस नयाँ थीएस सेन्टरले ग्राहकलाई उच्चस्तरीय सेवा दिने र ग्राहकको पहुँचका निम्ति सञ्जाल विस्तार गर्ने कम्पनीको प्रयासमा नयाँ आयाम थप्ने कम्पनीले जनाएको छ। कम्पनीले निकट भविष्यमै काठमाडौं तथा नेपालका अन्य शहरहरुमा थप सोरुम तथा सेवा विस्तार गर्ने लक्ष लिएको छ। विर्तामोडको नयाँ थ्री एस सेन्टरले अन्तर्राष्ट्रिय स्तरको ग्राहक सेवा दिनुका साथै गाडी खरिदको नौलो अनुभूति प्रदान गर्नेछ।
|
३० साउन, काठमाडौं। आफ्नो इन्ट्री सेगमेन्ट कार ‘रेडी गो’ बजारमा ल्याएपछि डाट्सन आफ्नो नयाँ कार ‘गो क्रस’ ल्याउने तयारीमा छ। यो कारलार्इ सन् २०१७ सम्म भारतमा नयाँ कार ल्याउने तयारीमा जुटेको छ। यो कारलाई यसैवर्षको सुरुवातमा दिल्लीमा भएको अटो सोमा प्रदर्शनीमा राखिएको थियो। यो दक्षिण एसियाली बजारमा कम्पनीको पहिलो क्रसअोभर कार हुनेछ। दिल्ली अटो एक्सपोमा प्रदर्शन गरिएको गो क्रसको कन्सेप्टमा हेक्सागोनल रेडिएटर ग्रिल, स्वेप्टबैक एलइडी ह्याण्ड ल्याम्प, स्किड प्लेट, र प्लास्टिक क्लेडिङ लगाइएको थियो। कम्पनीले यो कन्सेप्टमा अब धेरै फेरबदल नगर्ने संकेत गरेको छ। कारमा ५ जना व्यक्ति बस्न सक्छन् र क्याबिनमा नयाँ ड्यासबोर्ड लगाइनेछ। सँगै थुप्रै नयाँ फिचर्सहरु गाडीमा राखिनेछन्। डाट्सन गो क्रस पेट्रोल र डिजेल अप्सनमा उपलब्ध हुनेछ। कारमा १. २ लिटर पेट्रोल इन्जिन र १. ५ लिटर डिटीएसआई डीजल इञ्जिन हुनेछ। यसको मुख्य प्रतिस्पर्धा हुण्डाइ एक्टिभ आइ-ट्वेन्टी, टोयोटा इटियास र फियट एभेन्चुरासँग हुनेछ। अहिले नै यसको मूल्य तय नभएपनि, ५ लाख भारतीय रूपैयाँबाट सुरू हुने बताइएको छ। करिव दुर्इ सय बर्षको इतिहास भएको जापानी कार डाटसन बहुचर्चित निसान कम्पनीले उत्पादन गर्ने ब्रान्ड हो।
|
३० साउन काठमाडौं। सिप्रदी ट्रेडिङ प्रालिको आयोजनामा ‘टाटा मोटर्स कार मेला, सिजन-४’ आज सकिँदैछ। काठमाडौंको नक्साल ब्यांक्वेटमा भएको मेला भब्य रुपमा आयोजना भएको हो। कार्यक्रमको अन्तिम समयमा पनि दर्शकको भीड उल्लेख्य देखियो। टाटा मोर्टेसको नेपालका लागि आधिकारिक विक्रेता सिप्रदीले पूर्ण पारिवारिक माहोलमा विभिन्न मनोरञ्जनात्मक कार्यक्रमहरुका साथमा मेला गरेको हो। मेलामा टाटा पेसेन्जर गाडीहरुको आकर्षक रेन्ज, बिना झन्झट तुरुन्तै गाडी एक्सचेन्ज अफर, सहज फाइनान्स सुविधा उपलब्ध गराइएको थियो। यस्तै फुड स्टल, बी-बोइङ, नेल पेन्टिङ, गेम स्टल एवम् खेल प्रतियोगिताहरु, सांगीतिक कार्यक्रम र आकर्षक उपहारले दर्शकहरुलाई थप मनोरञ्जन प्रदान गरेको कम्पनीका सेल्स तथा मार्केटिङ म्यानेजर अर्जुन कार्कीले जानकारी दिए। मेलामा गाडीको निःशुल्क पूर्ण तथा थर्ड पार्टी बीमाको सुविधा, ६. ५ प्रतिशत आकर्षक ब्याजदर र ४ लाख सम्मको फाइदा प्रदान गरिएको थियो। उत्कृष्ट भ्यालुयशनलाई १ सेट मिसलिन टायर, हरेक टेस्ट ड्राइभमा २ वटा मुभी टिकट, बुकिङ गर्नेहरुमध्ये १ जनालाई इन्भर्टर प्रदान गरिएएको थियो। लक्की बुकिङमा १ जोडीलाई फ्री थाइल्याण्ड ट्रिप समेत प्रदान गरिएको छ। विशेष टाटाका कार प्रयोकर्ताहरुका लागि लक्षित गरिएको मेलामा सम्पूर्ण दर्शहरुका लागि निःशुल्क प्रवेशको व्यवस्था गरिएको थियो। ४ दिन मेलामा टाटाका ग्राहक तथा सर्वसाधारणको उत्साहजनक उपस्थिति रहेको म्यानेजर कार्कीले बताए। आज अन्तिम दिन हास्य कलाकर जीतु नेपालले आफ्नो मनोरञ्जनात्मक प्रस्तुती पस्केका थिए। यसअघि पनि प्रत्येक दिन राष्ट्रिय कलाकारहरुले मेलामा दर्शकहरुलाई विभिन्न प्रस्तुतीमार्फत नचाएका थिए।
|
३१ साउन, काठमाडौं। टाटा मोटर्सको आधिकारिक वितरक सिप्रदी टेडिङ प्रालिले काठमाडौंमा आयोजना गरेको ४ दिने टाटा मोटर्स् कार मेला सिजन ४ आइतबार सकियोे। मेलाको २ हजार ६सय भन्दा बढी दर्शकहरुले अवलोकन गरेका थिए। कार मेलामा अवलोकनकर्ताहरु टाटाका विभिन्न गाडीहरुबारे जानकारी लिँदै टेस्ट ड्राइभ लगायत मनोरञ्जनात्मक कार्यक्रममा सहभागी भएका थिए। मेलामा ३८० भन्दा बढीले टाटाका विभिन्न मोडलका गाडीहरु टेस्ट ड्राइभ गरे भने ९२ जनाले टाटाको गाडीे खरिदका लागि बुकिङ पनि गरेका थिए। १८२ भन्दा बढी सहभागी दर्शकहरुले आफ्नो गाडीको मूल्यांकन गराएका थिए। आइतबारसम्म भएको कार मेलामा दर्शकको उत्साहजनक सहभागिता रहेको आयोजक सिप्रदी टे्रडिङले जनाएको छ। मेलामा चर्चित गायिका इन्दिरा जोशीले शनिबार साँझ दर्शकहरुलाई आफ्नो दमदार पर्फमेन्ससहित भरपूर मनोरञ्जन प्रदान गरेकी थिइन् भने आइतबार साँझ चर्चित हाँस्य कलाकार जितु नेपालले आफ्नो कमेडीद्वारा दर्शकहरुलाई मनोरञ्जन प्रदान गरेका थिए। मेलाका अन्य आकर्षणहरुमा पेन्ट बल, फुड स्टल, बी-बोईङ, नेल आर्ट, फेस पेन्टिङ, गेम स्टल लगायतका थिए। आयोजकका अनुसार मेला अवधिभर टाटा फेसबुक फोटो कन्टेस्टको संचालन गरिएको थियो जसअन्तर्गत १ जना भाग्यशाली विजेताले स्मार्टफोन प्राप्त गरेका थिए। गाडी बुकिङ गर्नेमध्ये भाग्यशाली विजेताको रुपमा जयनारायण चौधरीले लिभिङ एडभेन्चरले प्रायोजन गरेको फ्री थाइल्याण्ड टि्रप प्राप्त गरेका थिए। अन द स्पट गाडी एक्सचेन्ज अफर अन्तर्गत रमेश प्रसाईंले एक सेट मिसिलिन टायर प्राप्त गरेका थिए भने प्रेम बरालले बुकिङमा इन्र्भटर, दमनदेवी लुइँटेल र शक्तिनाथ कर्माचार्यले लक्की बुकिङमा गाडीको पूर्ण बीमाको सुविधा प्राप्त गरेका थिए। किरण चौधरी, खेमानन्द बस्याँल, हिमर्दी फुड प्रालि, शुशान्त अधिकारी र रेखबहादुर थापाले गाडीको तेस्रो पार्टी बीमा सुविधा प्राप्त गरेका थिए। हरेक टेस्ट ड्राइभका सहभागीहरुले २-२ वटा र टाटाको कुनैपनि गाडीको स्केच कोरेका हरेक सहभागीहरुले १-१ वटा फ्री मुभी टिकट प्राप्त गरेका थिए।
|
५ भदौ, काठमाडौं। नाडा अटोमोबाइल्स् एशोसियशन अफ नेपालले यही भदौ १४ गतेदेखि काठमाडौमा नाडा अटो-शो गर्ने भएको छ। नाडाले आइतबार काठमाडौमा पत्रकार सम्मेलन गरेर भदौ १४ गतेदेखि १९ गतेसम्म भृकुटीमण्डपमा अटो-शो गर्ने जानकारी दिएको हो। अटो शोमा ३६ वटा ब्राण्डका सवारी साधन राखिने छन्। नाडाका अटो शो संयोजक शम्भुप्रसाद दाहालले टाटा, फोर्ड, होन्डा, हुन्डाई, महिन्द्रा, निसान, टोयोटा लगायतका १६ वटा ब्राण्डका चार पाङ्ग्रे, बजाज, बेला, हिरो, होन्डा, टिभीएस् लगायतका १५ वटा ब्राण्डका दुई पाङ्ग्रे र अशोक लेल्याण्ड, एस्कर्टस्, महिन्द्रा लगायतका ५ वटा ब्राण्डका हेवी कमर्सियल सवारी साधन प्रदर्शनीमा राखिने जानकारी दिए। उनकाअनुसार सवारी साधनको प्रदर्शनीमा बैंक तथा वित्तीय संस्था, सवारी सुरक्षा प्रविधि, स्पेयर पार्टस् र लुबि्रकेण्टस्का पनि स्टल राखिने छन्। नाडाले दशैं आउनु एक महिना अगाडि गर्न लागिएको अटो-शोमा गाडीका नयाँ मोडलहरु सार्वजनिक गरिने तथा खरिदकर्ताहरुलाई विभिन्न छुट र उपहार दिइने बताएको छ। ७४ वटा संस्थाका १ सय २५ वटा स्टल रहने प्रदर्शनी ५० हजार दर्शकले अवलोकन गर्ने नाडाको अनुमान छ। प्रदर्शनीमा वित्तिय संस्था, नयाँ प्राविधिक विकास, सवारी सुरक्षा प्रविधि, स्पेयर पार्टस्, लुबि्रकेन्टस्, टायर, ग्यारेज उपकरण, व्याट्री तथा अन्य एशोसेरिजहरूको सहभागिता रहने छ। जसमा नेपालमै उत्पादित सामाग्रीहरू समेत रहने छन्। अवलोकनकर्ताहरूको सुविधाका लागि २ पाङग्रे, ४ पाङग्रे, कमर्सियल गाडीहरू तथा वित्तिय संस्थाहरूको छुट्टा-छुट्टै ठाँउहरू निर्धारण गरिएको छ।
|
६ भदौ, काठमाडौं। हुन्डाई गाडीको आधिकारिक वितरक लक्ष्मी इन्टरकन्टिनेन्टलले दशैं तिहारको उपलक्ष्यमा ल्याएको दशैं तिहार ‘गेट सेट गो’ अफरको विजेताहरुको नाम घोषणा गरेको छ। ‘गो’ स्किम अन्तर्गत बुटवलकी सुमी श्रेष्ठले हुन्डाई क्रेटा जितिन्। सो अफर अनुरुप हरेक नँया हुन्डाई गाडीको खरिदमा ग्राहकले ६ लाखसम्मको छुट र ५६ जनाले एक वर्षको बिमा साथै सामसुङ ग्यालेक्सी एस सिक्स एड्ज स्मार्टफोन जितेका थिए। गेट सेट गो अफरको विजेताको घोषणा लाइभ लक्की ड्र मार्फत सोमबार गरिएको थियो। कार्यक्रमको मुख्य अतिथि उपभोक्ता आई नेपालका अध्यक्ष बिमला खनाल र लक्ष्मी हुन्डाई मनाड मस्याङ्दी तथा नेपाली राष्ट्रिय फुटबल टिमका कप्तान खेलाडी अनिल गुरुङ थिए। ‘सेट’ अफरअनुरुप, ५६ भाग्यशाली ग्राहकले सामसुङ ग्यालेक्सी एस सिक्स एड्ज जित्ने अवसर पाएका थिए। सो अफरका विजेता यसअघि नै हुन्डाई थापाथली र भाटभटेनी स्थित शोरुममा एक लक्की ड्र गरी घोषणा गरिएको थियो। लक्की ड्र शोरुममा उपस्थित ग्राहकहरुको हातबाट गरिएको थियो र विजेताहरुलाई पुरस्कार प्रदान गरिएको थियो।
|
१३ भदौ, काठमाडौं। रिलायबल डेभलपमेन्ट बैंकले चार चक्के सवारी साधन अर्थात् हायर पर्चेज कर्जामा विशेष योजना ल्याएको छ्र। बैंकले अटो मेलालाई लक्षित गर्दै यो योजना ल्याएको हो। कार, बस, ट्रक, क्रेन, डोजर, ट्यांकर, एक्स्काभेटरलगायत निजी तथा सार्वजनिक सवारीसाधन खरिदका लागि सरलरुपमा कर्जा उपलब्ध गराउने बैंकले जनाएको छ। त्यसका लागि बैंकले ९ प्रतिशत व्याज लिने जनाएको छ। बैंकका १७ शाखाबाट कागजात पेश गरेको पाँच दिनभित्र कर्जा उपलब्ध गराउने बैंकले दाबी गरेको छ।
|
१४ भदौ, काठमाडौं। नेपालस्थित हुण्डाई गाडीको आधिकारिक विक्रेता लक्ष्मी इन्टरकन्टिनेन्टलले दशैं-तिहार योजना अन्तर्गत हुन्डाई फेस्टिभ डिलाइट योजना घोषणा गरेको छ। यो योजना अन्तर्गत ग्राहकहरुले हरेक हुन्डाई गाडीको खरिदमा उपहार र नगद छुट पाउनेछन्। यो योजना भाद्र १३ गतेदेखि लागु भएको छ। हुन्डाई गाडीको खरिदमा हरेक ग्राहकले ६ लाखसम्मको छुट र १ वर्षको लागि बीमा प्राप्त गर्नेछन्। त्यसैगरी लक्ष्मी हुन्डाईले आफ्नो ग्राहकहरुका लागि सय तोला सुनको उपहारको घोषणा गरेका छन्। १०० जना भाग्यमानी विजेताहरुले एक-एक तोला सुन प्राप्त गर्नेछन्। भाग्यशाली विजेताको घोषणा योजनाको अन्त्यमा लक्की ड्रमार्फत गरिनेछ। यो योजनाको बम्पर पुरस्कार हुन्डाई क्रेटा र हुन्डाई इलाइट इ-ट्वेन्टी रहने छ। दुई जना भाग्यशाली विजेताहरुले बम्पर पुरस्कार जित्ने मौका पाउनेछन्। भाग्यशाली विजेताहरुको घोषणा लक्की ड्रमार्फत गरिने छ।
|
१४ भदौ, काठमाडौं। नाडा अटो शोमा आइएमई ग्रुप अन्तर्गतको एलटी ईन्टरप्राईजेजले अशोक ले-ल्याण्ड ब्राण्डका ठूला तथा साना रेन्जका कमर्सियल गाडीहरुको प्रर्दशनी गरेको छ। यस अटो शोमा यू२५८१ टि्रपर लाइट ककमर्सियल भइकल डस्ट प्रर्दशनीमा राखिएको छ। नेपालको बाटो सुहाँउदो र कम लगानीमै धेरै नाफा गर्न सक्ने डस्ट एलसीभी सेगमेन्टको ‘डस्ट पसेन्जर’ नामक अर्को एलसीभी गाडीको पनि नाडा अटो शोबाट कन्सेप्ट लन्च भएको छ। यसको बुकिङ पनि सुरु भएको छ। त्यसैगरी अशोक ले-ल्याण्डका ब्राण्डका बस सेगमेन्ट अन्तर्गतको नयाँ गाडी सनसाइन स्कुल बसको पनि अटो-शो नेपालमा बुकिङ पनि लिन सुरु भएको छ। एलटी ईन्टरप्राईजेजका प्रमुख कार्यकारी अधिकृत कपिल शिवाकोटीले कम्पनीका कर्मशियल गाडीहरुको युएसपी भनेकै रेन्ज र प्रोडक्ट भेराइटी रहेको बताए।
|
१४ भदौ, काठमाडौं। नेपाल अटोमोबाइल्स् डिलर्स एशोसियशन (नाडा)को आयोजनामा मंगलबारदेखि राजधानीमा ‘नाडा अटो-शो’ सुरु भएको छ। उपप्रधान एवम् अर्थमन्त्री कृष्णबहादुर महराले काठमाडौंको भृकुटीमण्डपमा मेलाको उदघाटन गरे। अटो मेला भदौ १९ गतेसम्म चल्ने छ। नाडा अटो शो संयोजक शम्भुप्रसाद दाहालका अनुसार ३६ वटा ब्राण्डका सवारी साधन राखिएको छ। नाडा अटो शोमा १६ वटा ब्राण्डका चार पांग्रे, १५ वटा ब्राण्डका दुई पांग्रे र ५ वटा ब्राण्डका कमर्सियल सवारी साधन प्रदर्शनीमा राखिएको छ। उनकाअनुसार सवारी साधनको प्रदर्शनीमा बैंक तथा वित्तीय संस्था, सवारी सुरक्षा प्रविधि, स्पेयर पार्टस् र लुब्रिकेण्टस्का पनि स्टल छन्। अटो शोमा खरिदकर्ताहरुलाई विभिन्न छुट र उपहार दिइने कम्पनीहरुले बताएका छन्। प्रदर्शनी ५० हजार दर्शकले अवलोकन गर्ने आयोजकको अनुमान छ। मेलमा झण्डै २ सय करोड बराबरको कारोबार हुने अपेक्षा गरिएको नाडाका अध्यक्ष अञ्जन श्रेष्ठले बताए। प्रदर्शनीमा वित्तिय संस्था, नयाँ प्राविधिक विकास, सवारी सुरक्षा प्रविधि, स्पेयर पार्टस, लुबि्रकेन्टस, टायर, ग्यारेज उपकरण, व्याट्री तथा अन्य एशोसेरिजहरु छन्। जसमा नेपालमै उत्पादित सामाग्रीहरू समेत रहेका छन्। अवलोकनकर्ताहरूको सुविधाका लागि २ पाङग्रे, ४ पाङग्रे, कमर्सियल गाडीहरू तथा वित्तिय संस्थाहरूको छुट्टा-छुट्टै ठाउँहरू निर्धारण गरिएको छ। तस्वीर: विकास श्रेष्ठ र कविन अधिकारी/अनलाइनखबर
|
१४ भदौ, काठमाडौं। नेपाली बजारमा भित्रिएको मारुती-सुजुकीको स्पोर्टियस्ट एसयूभी भिटारा ब्रेजाले धेरैको ध्यान तानेको छ। भदौको सुरुवातमा बुकिङ खुलेयता झण्डै समयमै झण्डै ३ सय ब्रेजा बुक भइसकेको सिजी मोटोकोपले जनाएको छ। भिटारा ब्रेजा नेपाली बजारमा एसयूभी सेग्मेन्टमै पहिलो पटक डुअल कलर स्किमसहित आएको छ। विशेष गरी भारतीय बजारलाई लक्षित गरेर भारतमै डिजाइन गरी तयार पारिएको मारुतीको पहिलो कम्प्याक्ट एसयुभी हो ब्रेजा। यो १२४८ सीसी क्षमतको गाडी हो। खासमा मारुतीले कम्प्याक्ट एसयुभी सेक्सनमा आफ्नो उपस्थीति बलियो बनाउने धेरै मेहेनत गरेको यो मोडलमा। अन्त्यन्त धेरै फिचरसाथ आएको ब्रेजाले फोर्ड इकोस्पोर्टसँग प्रतिस्पर्धा गर्नुपर्ने छ। यसमा टचस्क्रिन इन्फोटेनमेन्ट सिस्टम, अटोमेटिक क्लाइमेट कन्ट्रोल, स्टेयरिङ माउन्टेड कन्ट्रोल, प्रोजेक्टर हेडल्याम्प लगायतका फिचर छन्। ब्रेजाको डिजाइन स्पोर्टी गाडीको फिल दिने खालको छ। बाहिरी डिजाइन मारुतीका अहिलेसम्मका प्रोडक्टको भन्दै बेग्लै लयमा डिजाइन गरिएको छ मारुती भिटारा ब्रेजा। स्पोर्टी लुक्ससँगै पछाडिबाट हेर्दा यो निकै भब्य लाग्छ। यसकै कारण बि्रजा कम्प्याक्ट एसयुभी भएपनि पि्रमियम एसयुभीको फिल दिन्छ। अग्रभागको डिजाइन पनि लक्जरी एसयुभीको शैलीलाई पछ्याउँदै गरिएको छ, जसले गर्दा कारको समग्र बाह्य डिजाइनप्रति खोट लगाउने कुनै ठाउँ छैन। इन्टेरियर बाहिरबाट हेर्दा जति भब्य लाग्छ, ढोका खोलेर भित्र हेर्दा त्यही तहको भब्यता देख्न सकिन्न। मारुतीका अन्य गाडीजस्तै कालो रंगको ड्यासबोर्ड र पुरानो शैलीको इन्फोटेन्मेन्ट कन्सोलले बाहिरि डिजाइनको भब्यतामाथि न्याय गर्न सकेको देखिन्न। सुविधाहरु मारुतीले ब्रेजामा थुप्रै यस्ता फिचरहरु राखेको छ जुन लक्जरी एसयुभीमा हुन्छन्। पावर स्टेयरिङ, पावर विन्डो, सेन्ट्रल लक, एडजस्टएवल ऐना, अटोमेटिक एयर कन्डिसन लगायतका धेरै फिचर यसमा राखिएको छ। पार्किङ सहयोगका लागि पछाडीको क्यामेरा, अटोमेटिक हेडल्याम्प लगायत सुविधा पनि यसमा छन्। सुरक्षाका लागि अगाडी दुईवटा एयरब्याग र चोरीबाट बचाउने सुरक्षा प्रणाली पनि जोडिएको छ। १२४८ सीसी क्षमताको चार सिलिण्डरयुक्त इन्जिन रहेको ब्रेजामा पाँच गियर सिस्टम रहेको छ। ब्रेजा तत्कालका लागि डिजेल इन्जिनमा र म्यानुअल ड्राइभिङ मोडमा मात्र उपलब्ध छ। क्षमता नेपालमा निकै तिब्र गतिमा बढिरहेको कम्प्याक्ट एसयुभी सेक्सनमा मारुतीले ब्रेजामार्फत् बलियो उपस्थीति जनाउन खोजेको छ। गत साल क्रसओभर गाडी एस-क्रस नेपाली बजारमा सार्वजनिक गरेपनि त्यसले ग्राहकको मन जित्न सकेन। यसपटक धेरै सुविधा र आर्कषक बाह्य डिजाइनसहित आएको ब्रेजाले आफ्ना अन्य प्रतिस्पर्धीहरु इकोस्पोर्ट, क्रेटा र टीयुभी ३०० सँग जमेर प्रतिस्पर्धा गर्ने देखिन्छ। मूल्य, सुविधा, डिजाइन, नेपालमा मारुतीको सेल्स र सर्भिस सेन्टरहरुको नेटवर्कका कारण ब्रेजाले सडकमा राम्रो उपस्थीति जनाउन सक्छ। चालक तथा यात्रुको सुरक्षाका लागि गाडीमा कम्प्युटर एडेड डिजाइन प्रयोग गरिएको छ। यसका सबै भेरियन्टमा ड्राइभर एयर ब्याग सुनिश्चित गरिएको छ। युटिलिटी ५ सिट क्षमताको यो गाडीमा सुजुकी टीइसीटी प्रणाली जडान गरिएको छ भने यसमा एबीएस तथा प्रि-टेन्सनसमेत जडान गरिएको कम्पनीले जनाएको छ। एप्पल कार प्लेसहितको स्मार्ट प्ले इन्फोटेनमेन्ट प्रणालीसहितको गाडीमा क्रुज कन्ट्रोल, एन्टी पिन्च गार्ड पावर विन्डोलगायत यसका बेस्ट इन क्लास फिचर्स पनि छन्। कारमा किलेस एन्ट्री, स्टेरिङ माउन्टेड कण्ट्रोल, ब्लू टूथ, भ्वाइस कमाण्ड, इञ्जिन स्टार्ट स्टप बटन, क्यामरासहितको पार्किङ सेन्सर, अटो एसीलगायत सुविधा पनि उपलब्ध छ। भेरियन्ट र मूल्य यसमा विभिन्न ७ भ्यारियन्ट उपलब्ध छन्। भिटारा ब्रेजाको मूल्य ३५ लाख ९९ हजार रुपैयाँदेखि ४४ लाख ४० हजार रुपैयाँसम्म तोकिएको छ। सबै भेरियन्टमा डिजेल इञ्जिन छन्। १२४८ सीसीको ब्रेजाको एलडीआइ भेरियन्टको मूल्य ३५ लाख ९९ हजार रुपैयाँ छ भने एलडीआइओको मूल्य ३६ लाख ९९ हजार रुपैयाँ पर्छ। अर्को भेरियन्ट ब्रेजा भिडीआइको मूल्य ३८ लाख ९९ हजार रुपैयाँ छ भने भिडीआइओको मूल्य ३९ लाख ९९ हजार रुपैयाा कायम गरिएको छ। यस्तै ब्रेजा जेडीआइ ४१ लाख ९९ हजार रुपैयाँ पर्छ भने ब्रेज्जा जेडीआइ प्लस ४३ लाख ४९ हजार रुपैयाँदेखि ४४ लाख ३९ हजार रुपैयाँसम्म कायम गरिएको छ। यो विभिन्न एकल तथा मिश्रति रंगमा उपलब्ध गराइएको छ। पर्ल आर्कटिक ह्वाइट, पि्रमियम सिल्भर, ग्रे, रेड, ब्ल्यु, एल्लो, ब्लेजिङ रेड विद ब्ल्याक रुफ, ब्ल्यु विद पर्ल ह्वाइट रुफ र एल्लो विद पर्ल ह्वाइट रुफ कलरमा ब्रेजा किन्न पाइन्छ। फिचर्स यसको फ्युल इफिसियन्सी २४ किलोमिटर प्रतिलिटर छ। ब्रेजामा ४८ लिटर क्षमताको फ्युल ट्यांक जडान भएको छ। यो गाडीमा उत्कृष्ट क्षमताका लागि डीडीआइएस-२०० इन्जिन जडान गरिएको छ। पूर्ण डिजल इञ्जिनले ९० पीएस शक्ति र २४ दशमलब ३ किलोमिटर प्रतिलिटर माइलेज दिने कम्पनीले जनाएको छ। यसमा १ सय ९८ मिलिमिटरको उत्कृष्ट ग्राउन्ड क्लियरेन्स छ। नेपाली बाटोका लागि यसको ग्राण्उड क्लेयरेन्स उत्कृष्ट मानिएको छ। स्पोर्टी बडी किटसहितको गाडी फ्लोटिङ रुफ डिजाइनयुक्त छ। यस्तो रुफले गाडीको लुक्सलाई स्पोर्टीयस्ट मात्रै बनाएको छैन, उत्तिकै युनिक रुप पनि दिएको छ। गाडीको भित्री भागमा पियानो फिनिस छ। यसमा रहेको स्पोर्टी सिटले यात्रामा आरामदायी हुन्छ भने ठूलो क्याबिन र बुटस्पेसले थप सुविधा दिन्छ। नाडा अटो-शोको पूर्वसन्ध्यामा नेपाल भित्रिएको यो एसयुभी कारको बजारमा नयाँ तरंग ल्याउने देखिएको छ।
|
१७ भदौ, काठमाडौं। दसैं र तिहारलाई लक्षित गरी यामाहा मोटरसाइकलले ‘टेक्नो टि्रप टु टोकियो’ अफर ल्याएको छ। यामाहाको आधिकारिक विक्रेता एमएडब्लु इन्टरप्राइजेजले आफ्ना ग्राहकहरुका लागि नयाँ अफर ल्याएको हो। यो अफरअन्तर्गत हरेक हप्ता यामाहा ब्रान्डका मोटरसाइकल र स्कुटर किन्ने ग्राहकमध्ये एक जना भाग्यशाली ग्राहकले जापान भ्रमणको अवसर पाउनेछन्। हरेक ग्राहकले सीधै आठ हजार रुपैयाँ नगद छुट पाउनेछन्। साथै यामाहाले भर्खरै मात्र ‘स्पोर्टी’ स्कुटर रे जेड आर नेपाली बजारमा सार्वजनिक गरेको थियो। यसबाहेक बजारमा यामाहा एफ जेड-एस एफआई, एफजेड एफआई, आर १५, स्यालुटो, एसजीआरआर, फेसिनो र रेजी लगायत उपलब्ध छन्।
|
१८ भदौ, काठमाडौं। नाडा अटो-शोमा २ सय करोड रुपैयाँभन्दा बढी मूल्यका सवारीसाधन बुक भएका छन्। नाडा अटोमोबाइल्स् एशोसियशन अफ नेपालको आयोजनामा काठमाडौको भृकुटीमण्डपमा जारी अटो शोमा चार दिनको बीचमा दुई अर्ब रुपैयाँभन्दा बढी मूल्यका सवारी साधन बुक भएका हुन्। आयोजकले अवलोकनकर्ताको संख्या निकै उत्साहजनक रहेको भन्दै अटो शो भरिमा २ अर्ब ५० करोड रुपैयाँको कारोबार हुने अनुमान गरेको छ। प्रदर्शनीको चौंथो दिन शनिबार अवलोकनकर्ताहरुको बाक्लो भीड लागेको छ। यसअघि शो मा २ अर्ब रुपैयाँको मात्रै कारोबार हुने अनुमान थियो। अवलोकनकर्ताहरु ठूलो संख्यामा उपस्थित भएका कारण पार्किङको व्यवस्था मिलाउन भृकुटीमण्डपको खाली जग्गामा ५० टिपर ग्राभेल ओछ्याएको नाडाका कोषाध्यक्ष सुनिल रिजालले बताए। उनका अनुसार चौंथो दिनसम्म ५० हजार भन्दा बढीले अटो शो अवलोकन गरेका छन् र उनीहरुले २ अर्ब रुपैयाँ भन्दा बढीका सवारीसाधन बुक गरेका छन्। नाडा अटो शोमा १४ लाख रुपैयाँ देखि १ करोड रुपैयाँभन्दा बढी मूल्यका गाडी राखिएकामा स्पोर्टस युटिलिटी भेहिकल (एसयुभी) मा अवलोकनकर्ताहरु आकषिर्त देखिएका छन्। नेपाली सडकमा उपयुक्त भएको र बैंक तथा वित्तीय संस्थाहरुले सस्तो ब्याजदरमा सरलरुपमा ऋणको व्यवस्था गरेका कारण अवलोकनकर्ताहरु ६० लाखदेखि १ करोड रुपैयाँसम्म पर्ने गाडीप्रति आकषिर्त भएका हुन्। हुन्डाई, महिन्द्रा, टाटा, फोर्ड, होन्डा, निसान, टोयोटा, बजाज, बेला, हिरो, होन्डा, टिभीएस्, अशोक लेल्याण्ड, एस्कर्टस्, लगायतका ३६ वटा ब्राण्डका सवारी साधन राखिएको अटो शो आइतबार सकिँदै छ।
|
२० भदौ, काठमाडौं। ‘बजेट सानो छ’ भनेर तपाईं मोटरसाइकल छाडेर सेकेण्ड ह्याण्ड गाडी किन्दै हुनुहुन्छ? पुराना गाडी किन्दा भोग्नुपर्ने हैरानी र किनेपछिको सर्भिसिङ खर्चबारे सोचेर पनि हैरान हुनुहुन्छ होला। तर, अब इन्टि्र लेभलका नयाँ कारहरु सस्तो मूल्यमा नै उपलब्ध हुन थालेका छन्। नेपालमा नयाँ कार चढ्ने सपना हुनेहरुले अब १४ लाख रुपैयाँ खर्च गर्दा हुने अवस्था आएको छ। नयाँ कार चढ्नका लागि ठूलै बजेट चाहिन्छ भन्ने भ्रमलाई चिर्ने कार हो, डाटसनको ‘रेडी गो’। यो नेपाली कार बजारमा सबैभन्दा सस्तो, नयाँ र उत्तिकै आकर्षक मोडल हो। जापनिज ब्राण्ड डाटसनको ‘रेडी गो’ फेमिली हृयाचब्याक कार हो। नेपालमा सार्वजनिक भएलगत्तै यो चर्चा र आकर्षणमा छ। कम आम्दानी भएका मध्यम बर्गीय परिवारको नयाँ कारको सपनालाई साकार गर्न यो सक्षम बन्ने क्रममा छ। नेपालमा यसको रोड पर्फमेन्स र क्षमताको पुरा परीक्षण अझै हुन बाँकी नै छ। तर, पनि यसका फिचर्सहरुले धेरैलाई तानेको छ। डाटसन गाडीको नेपाली बिक्रेता पायोनियर मोटोकर्प ‘रेडी गो’ नेपाली बजारमा अब्बल गाडी सावित हुने क्रममा रहेको बताउँछ। यसको मूल्य १३ लाख ९९ हजार रुपैयाँ तोकिएको छ। नेपाली बजारमा यो कारले मुलतः हुन्डाई इओन र मारुती अल्टोसँग प्रतिस्पर्धा गर्दैछ। अब योसँगै प्रतिस्पर्धा गर्न रेनल्टको क्वीड पनि नेपाल आइपुगेको छ। यसअघि डाटसनले भित्राएको गो र गो प्लस नेपाली ग्राहकमाझ लोकपि्रय बनिसकेका छन्। डाटसनका नेपालमा २ वर्षदेखि गाडी बिक्री हुँदै आएका छन्। भर्खरै सकिएको नडा अटो शोमा पनि झण्डै १५० रेडी गो बुक भएको कम्पनीको दावी छ। मेलमा यो कार उपभोक्ताको ध्यान तान्न सफल भएको थियो। हेर्नुस् भिडियो रिभ्यूडिजाइन स्टाइलिस डिजाइन र उत्कृष्ट विशेषताका साथ आएको डाटसन ‘रेडी गो’ मध्यम आयस्रोत भएका ग्राहकहरुको रोजाइ पर्ने देखिन्छ। रेनल्टको क्वीडजस्तै रेडी गोलाई पनि सीएमएफ-ए प्लेटर्फममा आधारित रहेर निर्माण गरिएको छ। झट्ट हेर्दा यसको डिजाइन क्वीडसँग मिल्दोजुल्दो छ। तर, कारको उचाइ र हि्वल बेस क्विडका तुलनामा केही बढी छ। स्फूर्त र फिनिसिङ बनोटका कारण पनि यसलाई धेरैले मन पराएका छन्। स्पेस डाटसन ‘रेडी गो’ मा पर्याप्त स्पेस छ। कारको आकारअनुसार रेडी गोमा अविश्वसनीय स्पेस सिर्जना गरिएको छ। कारमा चार बयस्क मानिसले आरामसँग बसेर यात्रा गर्न सक्छन्। यसमा यात्रा गर्ने यात्रुको सहजताका लागि ‘लेगरुम’ बनाउन कम्पनीले अगाडिका सिटका पछिल्लो भाग केही पातलो बनाएको छ। गाडी भित्रको पर्याप्त स्पेशले ड्राइभर तथा यात्रुलाई बढी स्वतन्त्रता र आत्मविश्वास प्रदान गर्छ। क्याबिन रेडी गोको क्याबिन कम्पनीले निकै व्यावहारिक ढंगले बनाएको छ। यसको डिजाइन निकै सफा तथा आरामदायी पनि देखिन्छ। भित्री सजावटका लागि कम्पनीले क्याबिनमा स्पेशल रङको प्रयोग गरेको छ। त्यसैगरी सेन्टर कन्सोलमा पियानो ब्ल्याक फिनिस दिइएको छ। कारमा इन्फोटेनमेन्टको लागि म्युजिक प्लेयर उपलब्ध गरिएको छ। इञ्जिन पावर यो कारमा ८ सय सीसी क्षमताको पेट्रोल इञ्जिन जडान गरिएको छ। यो इञ्जिनले ५४ पीएसको शक्ति र ७२ एनएम टर्क उत्पन्न गर्ने क्षमता राख्छ। कारले प्रतिलिटर करीब २५ दशमलव १७ किलोमिटर माइलेज दिने कम्पनीको दावी छ। यसको उच्चतम गती १४० किलोमिटर प्रतिघण्टा रहेको छ। यसमा फाइभ स्पिड म्यानुअल ट्रान्समिसन रहेको छ। यो गाडी १५. ९ सेकेण्डमै १०० किलोमिटर प्रतिघण्टाको गतिमा दौडिन सक्छ। ग्राउण्ड क्लेयरेन्स रेडी गो कारको सबैभन्दा आकर्षक पक्ष हो, ग्राउन्ड क्लियरेन्स। यसमा १८५ मिलिमिटर ग्राउन्ड क्लियरेन्स छ। हृयाचब्याक कार भएर पनि ‘रेडी गो’मा एसयुभी कारको जत्तिकै ग्राउन्ड क्लियरेन्स रहेकोले पनि यो उत्कृष्ट मानिएको छ। यसमा ‘युकान’ नामक जापानीज फिलोसोफी डिजाइन छ, जसले यसलाई बोल्ड बनाएको छ। कलर रेडी गो नेपालमा विभिन्न ५ कलर सेतो, सिल्भर, ग्रे, रुबी र लाइम कलरमा उपलब्ध हुने छ। यो मध्ये आफूलाई मन परेको कलरमा रेडी गो किन्न पाइन्छ। ‘टल ब्वाइ’ स्टाइलिङले उत्कृष्ट ग्राण्ड क्लियरेन्स, धेरै स्पेस र ड्राइभरका लागि उत्ृकष्ट भिजिबिलिटी दिन्छ। यी विशेषताहरुले चालक र यात्रुलाई रोमाञ्चकता, स्वतन्त्रता र आत्मविश्वास प्रदान गर्ने कम्पनीको दावी छ। सुरक्षा यो गाडी छोटो भएकाले कम्पनीले सुरक्षाका लागि डाटसन प्रो सफ-सेभन प्रविधि अपनाएको छ। यो सुविधाले ‘सर्ट ब्रेकिङ डिस्ट्यान्स’, आरामदायी ड्राइभिङ र रोडको उत्कृष्ट भ्यु दिन्छ। कारमा सुपेरियर सस्पेन्सन सिस्टम, हाइ ब्ल्सटर सपोर्ट, इनर्जी अब्जर्भिङ स्टेरिङ ह्वील र ड्राइभर एयरब्यागको पनि व्यवस्था छ। यसले यात्रुलाई कुनैपनि अवस्थमा सुरक्षित यत्राका लागि आत्मविश्वास प्रदान गर्छ। कम्र्फोट र वारेन्टी नयाँ सस्पेन्सन सिस्टमले ह्याण्डलिङ र राइड कम्र्फोटको बीचमा राम्रो सन्तुलन दिन्छ। यो गाडीमा तीन वर्ष वा ३० हजार किलोमिटर स्टान्डर्ड वारेन्टीको सुविधा दिइएको छ। रेडी गोमा विभिन्न पर्सनलाइज्ड अप्सनहरु पनि छन्। यसले यवाहरुलाई ध्यानमा राखेर ५० सम्भावित एसेसोरिजहरु प्रदान गर्ने कम्म्पनीले जनाएको छ। डिलरसीप नेटवर्क नेपालमा १० वटा डिलरहरुमार्फत रेडी गो बिक्री भइरहेको छ। पायोनियर मटोकर्पले केही समयभित्रै ४ वटा डिलहररु थप गर्ने तयारी गरेको छ। यसको मर्मत खर्च अन्य ब्रान्डका यही सेगमेन्टका गाडीको भन्दा ३० प्रतिशत कम रहेको दावी पनि कम्पनीको छ। कम्पनीले गाडीको सर्भिसिङ नेटवर्क विस्तारका लागि पनि काम गरिरहेको छ।
|
२१ भदौ, काठमाडौं। टाटा मोर्टस र नेपालको लागि टाटाको आधिकारिक बिक्रेता सिप्रदी टे्रडिङले भदौ २५ गतेदेखि ‘शिक्षाको लागि टेष्ट ड्राइभ’ अभियान सञ्चालन गर्ने भएका छन्। कम्पनीले ‘ टेष्ट ड्राइभ’ वापत संकलन भएको रकम अवसर नपाएका, स्कुलको पहुँचबाट टाढा रहेको बालबालिकालाई स्कुलको पहुँमा ल्याउन र शिक्षाको अवसर प्रदान गर्न खर्च गर्ने जनाएको छ। कम्पनीले टेष्ट ड्राइभमा टाटाका नयाँ कार टियागो, बोल्ट र जेस्ट प्रयोग गर्ने भएको छ। त्यसको लागि कम्पनीले अभियान धापाखेल र सानेपाको जेम्स स्कुलबाट टेस्ट ड्राइभ सञ्चालन गर्ने भएको हो। टेस्ट ड्राइभ गर्न इच्छुक अभिभावकले कुनै रकम खर्च गर्न नपर्ने मात्र सयम दिए पुग्ने कम्पनीका उपाध्यक्ष सौरभ राज थपलियाले बताए। कम्पनीले सञ्चालन गरेको अभियानमा हरेक टेस्ट ड्राइभबापत ५ सय रुपैयाँ कोषमा जम्मा गर्ने जनाएको छ। कम्पनीले करिब १० हजार देखि १२ हजार टेस्ट ड्राइभ गराउने समेत उनले बताए। यसरी संकलन भएको रकम बालबालिकाको शिक्षाको लागि खर्च गरिने कम्पनीले जनाएको छ। कम्पनीले पढने समयमा आर्थिक अवस्था कमजोर भएकै कारण मजदुरी गर्ने नपरोस भन्दै यो अभियान सञ्चालन गरेको जनाएको छ।
|
२३ भदौ, काठमाडौं। स्पोर्टियस्ट एसयूभीका रुपमा अत्यधिक चर्चामा रहेको सुजुकी भिटारा ब्रेजा नेपालमा पनि ग्राहकको मन जित्न सफल भएको छ। कार सार्वजनिक भएको २० दिनभित्रै ७ सय भन्दा बढी बुकिङ भइसकेको कम्पनीको दाबी छ। भदौ १४ गते काठमाडौंको भृकुटीमण्डपस्थित प्रदर्शनी स्थलमा आयोजित नाडा अटो शो मार्फत सीजी नेक्स्ट जेनले उक्त कार नेपाली बजारमा सार्वजनिक गरेको थियो। नयाँ भिटारा ब्रेजालाई कम्पनीले ६ वटा भ्यारियण्ट उपलब्ध गराएको छ। भिटारा ब्रेजाको प्रारम्भिक मूल्य ३५ लाख ९९ हजार रुपैयाँ तोकिएको छ। कम्पनीले भिटारा ब्रेजा नेपाली बजारमा पहिलो सेग्मेण्टमै डुअल कलर स्किम सहित प्रवेश गराएका थियो। कारका विशेषता कारमा उत्कृष्ट कार्य क्षमता प्रदर्शनीका लागि डीडीआईएस २०० इञ्जिन जडान गरिएको छ। डीडीआईएस २०० डिजल इञ्जिनले ९० पीएस शक्ति र २४ दशमलव ३ किलोमिटर प्रति लिटर माइलेज दिने कम्पनीको दावी छ। उत्कृष्ट ग्राउण्ड क्लियरेन्स र स्पोर्टी बडी किट सहितको यस कारमा स्पोर्टी अलो हि्वल्स देखिने गरी मस्कूलर हि्वल आर्कको प्रयोग गरिएको छ। कारमा आन्तरिक सजनवटका लागि पीयानो फिनिससहित स्पोर्टी सिटको प्रयोग गरिएको छ। कारमा सहज यात्राको लागि ठूलो क्याविन र बुटस्पेस उपलब्ध गरिएको कम्पनीको भनाई छ। कम्पनीले कारमा बेष्ट इन क्लास फिचर्सका रुपमा एप्पल कार प्ले सहितको स्मार्ट प्ले ईन्फोटेनमेण्ट प्रणाली, क्रुज कन्ट्रोल, एण्टि पिन्च गार्ड पावर विण्डो लगायत फिचर्सहरु रहेको दावी गरेकेा छ। कारमा कि-लेस एण्ट्रि, स्टेरिङ माउण्टेड कन्ट्रोल, ब्लू टूथ, भ्वाइस कमाण्ड, ईञ्जिन स्टार्ट स्टप बटन, क्यामेरा सहितको पार्किङ सेन्सर, अटो एसी लगायत सुविधापनि उपलब्ध रहेको छ।
|
२५ भदौ, काठमाडौं। टाटा मोटर्स ‘शिक्षाका लागि टेस्ट ड्राइभ’ अभियान आजबाट सुरु भएको छ। धापाखेल र सानेपास्थित जेम्स स्कुलको प्राङ्गणबाट आधिकारिक रुपमा अभियान सुरु भएको छ। टाटा मोटर्सको नेपालका लागि एकमात्र आधिकारिक वितरक सिप्रदी ट्रेडिङ्ग प्रालिले अभियानको आयोजना गरेको हो। टेस्ट ड्राइभ अभियान को पहिलो दिन तोकिएको स्थानहरुमा टाटाका नयाँ कारहरु टियागो, बोल्ःट र जेस्ट को प्रदर्शन गरिएको थियो। आफ्नो कर्पोरेट सामाजिक उत्तरदायित्व बोध गर्दै टाटा मोटर्स्ले ति विद्यालयहरुमा गरिएको हरेक टेस्ट ड्राइभ बापत् ५०० रुपैयाँ विद्यालयलाई प्रदान गर्नेछ। संकलित रकम सामाजिक कार्यका लागि उपयोग गरिनेछ। त्यसका लागि विद्यालयमा आवश्यक प्रबन्ध मिलाई संकलित रकमलाई विपन्न बालबालिकाको शिक्षाको लागि कसरी उपयोग गर्ने भन्ने योजना समेत बनिसकेको छ। आयोजक कम्पनीका अनुसार पहिलो चरणमा १० दिनसम्म संचालन हुने अभियानमा सम्पूर्ण सहभागीले तोकिएको स्थानमा बिहान १० देखि साँझ ६ बजेसम्म टाटा कारहरु टेस्ट ड्राइभ गर्ने अवसर पाउनेछन्। बाँकी कार्यक्रमहरु त्यसपछिको आउँदा हप्ताहरुमा अन्य विभिन्न स्कुलहरुमा संचालन हुनेछन्।
|
३० भदौ काठमाडौं। हुण्डाई दशैं तथा तिहार ‘गेट सेट गो’ अफरका विजेताले पुस्कार पाएका छन््। नेपालका लागि हुण्डाई गाडीको आधिकारिक विक्रेता लक्ष्मी इन्टरकन्टिनेन्टले अफर योजनामा विजेतालाई तिनकुने स्थित हुण्डाईको शो-रुममा एक कार्यक्रमबीच पुरस्कार वितरण गरेको हो। कम्पनीले अफर अन्तर्गत हरके नयाँ हुण्डाई गाडीको खरिदमा ग्राहकले ६ लाखसम्मको नगद छुट, एक वर्ष विमा, ५६ जनाका लागि सामसुङ् ग्यालेक्सी एस सिक्स एच स्मार्टफोन र बम्बर उपहारमा हुण्डाई क्रेटा जित्ने अवसर पाएका थिए। कम्पनीले विहिबार एक कार्यक्रम माझ ‘गो’ अन्तर्गतको बम्पर उपहारमा क्रेटा गाडी बुटबलकी सुमी श्रेष्ठलाई प्रदान गरेको हो। अफर अन्तर्गतका अन्य पुरस्कारहरु भने कम्पनीले यसअघि नै वितरण गरेको थियो। कम्पनीको यो योजना २०७२ भदौ २४ गते देखि मंसिर १० गतेसम्म लागू गरेको थियो।
|
३० भदौ, काठमाडौं। नेपालको लागि महिन्द्रा अटोमोबिल्स्को आधिकारिक विक्रेता अग्नि इन्कपोरेटडले एकैदिनमा एकैदिनमा ४० युनिट महिन्द्रा स्कोर्पियो विक्री वितरण गरेको छ। भारी मात्रामा गरिएको वितरण रेकर्डसँगै महिन्द्रा स्कोर्पियोले ग्राहकहरुबीच आफ्नो लोकपि्रयता तथा उपयोगिताको एकपटक फेरि परिचय दिएको छ। साथै, महिन्द्रा स्कोर्पियोको नेपालमा अग्रणी भूमिका अझै सुदृढ भएकोे विश्वास कम्पनीले लिएको छ। विगत १ दशकभन्दा बढीदेखि शहरी बाटोमा आरामदायी सफर अनि कच्ची सडक तथा अफ-रोडहरुमा अधिक पावर दिँदै महिन्द्रा स्कोर्पियोले नेपाली ग्राहकहरुलाई एउटा सम्पूर्ण एसयूभीको अनुभव दिँदै आइरहेको छ। महिन्द्राको उत्कृष्ट पर्फरमेन्स् दिई एसयुभी गाडीहरुमा नेपालीहरुको पहिलो रोजाई बन्दै आइरहेको छ। साथै उत्कृष्ट माइलेज रकम मेन्टेनेन्स् खर्चका साथ महिन्द्रा स्कोर्पियो ग्राहकहरुलाई सम्पूर्ण सुविधा प्रदान गर्दै आइरहेको छ।
|
३ असोज, काठमाडौं। भनिन्छ, राणा प्रधानमन्त्री जुद्ध शमशेरले पहिलोपटक देशमा सवारी साधन भित्र्याएका थिए। त्यतिखेर राणा प्रधानमन्त्री शमशेरले शौखका लागि बेलायतबाट भारत हुँदै नेपालमा गाडी प्रवेश गराएका थिए। र, त्यसलाई भरिया लगाएर काठमाडौं ल्याइएको थियो। आधिकारिक रुपमा सवारी साधनको आयात विवरण र दर्ता प्रक्रिया भने आर्थिक वर्ष २०४६/४७ सालबाट सुरु भएको देखिन्छ। झण्डै २५ वर्षको समयमा नेपालमा कति सवारी भित्रिए होलान्? त्यसमा पनि कुन सवारी साधन बढी होलान्? अनुमान लगाउन सक्नुहुन्छ? यातायात व्यवस्था विभागका अनुसार नेपालमा दर्ता भएका सवारी साधनको संख्या २३ लाख पुगेको छ। यो संख्या तपाईले अनुमान गरे अनुसार नै होला तर, यसको बढ्दो दर भने अप्रत्यासित नै देखिएको छ। र, हाम्रो सडक विस्तारको गति भन्दा धेरै गुणाले तीव्र गतिमा छ। ७८ प्रतिशत मोटरसाइकल विभागले दिएको तथ्यांक अनुसार अहिलेसम्म २३ लाख ३९ हजार १६९ सवारी दर्ता भएका छन्। त्यसमा पनि निजी सवारी सवारीसाधन प्रयोगकर्ताको संख्या दिनप्रतिदिन बढ्दो छ। विभागमा दर्ता संख्यालाई हेर्दा नेपालका सडकमा गुड्ने सवारीमा ७८ प्रतिशत भन्दा बढी मोटरसाइकल छन्। निजी प्रयोजनमा आउने सवारीको संख्या २० लाख २७ हजार ५६ रहेको छ। यो संख्या कुल सवारीको ८६. ६५ प्रतिशत हुन आउँछ। जसमा १८ लाख ३५ हजार २८ त मोटरसाइकल मात्र छन्। कार, जिप र भ्यानको संख्या भने १ लाख ९२ हजार २८ छ। सार्वजनिक सावारी साधनको यात्रा कष्टकर र असुरक्षित हुँदा निजी सवारी साधन प्रति सर्वसाधारणको आकर्षण बढेको पाइन्छ। त्यसमा पनि समयमै कार्यालयको काममा पुग्न र काठमाडौं तथा शहरी क्षेत्रको जामबाट मुक्त पाउनका लागि पनि बाइक प्रयोग गर्नेहरुको संख्या बढ्दो छ। मध्यमवर्गीय परिवार भने कारतिर जाने क्रममा छन्। यसमा बैंकहरुले दिने ‘अटो लोन’ तुलनात्मक रुपमा सस्तो इन्ट्री लेभलको कारको नेपाली बजारमा प्रवेशले पनि आकर्षित गरेको छ। बहुसंख्यक मानिसका सार्वजनिक यातायातमा नै यात्रा गर्छन्। तर, यो उनीहरुको बाध्यता हो। बढ्दो ट्राफिक जामलाई न्यूनिकरण गर्न मास ट्रान्जिट उपयुक्त हो र सरकारले पनि सार्वजनिक सवारी साधनमा निजी सवारी साधनमा भन्दा १ सयौं गुणा भन्सार कम लिरहेको छ। तर, सार्वजनिक यातायातले आम मानिसलाई आकर्षित गर्न सकेको छैन, किनकी यो अझै अव्यवस्थित छ। यातायात व्यवस्था विभागका अनुसार सार्वजनिक यातायातमा प्रयोग हुने बसहरु अहिलेसम्म ४१ हजार ४ थानमात्र विभागमा दर्ता भएका छन्। मिनी बस र मिनी ट्रकलाई एउटै शीर्षकमा राखिएको छ, जसको संख्या २१ हजार ६ सय १४ छ। ठूला तथा सार्वजनिक सवारीमा भने प्रत्येक वर्ष भन्सार तथा अन्य विधामा छुट दिइरहेको छ। आर्थिक वर्ष ०४६/४७ देखि ०७०/७१ सम्मको समग्र सवारी दर्ता हेर्दा उतार चढाव आएको देखिन्छ। गत आर्थिक वर्ष पनि अघिल्लो आर्थिक वर्षको तुलनामा सवारी दर्ता बढेको विभागले जनाएको छ। गत आर्थिक वर्षमा ३ लाख ४३ हजार ७ सय ६५ सवारी दर्ता भएका भएका छन्। यो संख्या अघिल्लो आर्थिक वर्षको तुलनामा १ लाख ४ हजार १ सय ८२ ले बढी हो। अघिल्लो आर्थिक वर्ष २ लाख ३९ हजार ५ सय ८३ सवारी दर्ता भएका थिए। अघिल्लो आर्थिक वर्ष १ लाख ९६ हजार ३ सय ३८ मोटरसाइकल दर्ता भएका थिए भने गत आर्थिक वर्ष २ लाख ६७ हजार ४ सय ३९ मोटरसाइकल दर्ता भएका छन्। कुन सवारी कति दर्ता? यातायात व्यवस्था विभागलेे बस, मिनी बस तथा ट्रक, क्रेन, डोजर, एस्काभेटर, ट्रक, कार, जीप, भ्यान, पिकअप, माइक्रो, टेम्पो, मोटरसाइकल, ट्याक्टर, पावर टेलर लगायतका गाडीहरु दर्ता गर्दै आएको छ। यातायात व्यवस्था विभागका अनुसार आर्थिक वर्ष ०४६/४७ मा ७६ हजार ३ सय ७८ सवारी दर्ता भएका थिए। उक्त संख्या सुरुदेखि ०४७ असारसम्मको हो। त्यसपछि ०४७/४८ मा १३ हजार १४९ सवारी दर्ता भएका थिए भने ०७२/७३ मा आइपुग्दा त्यो संख्या २३ लाख ३९ हजार १ सय ३९ पुगेको छ। जसमा नेपालमा सुरुदेखि अहिलेसम्म ४१ हजार ४ थान बस, २१ हजार ६ सय १४ थान मिनी बस तथा मिनी ट्रक दर्ता भएका छन्। यसैगरी ६५ हजार ५ सय ४५ थान क्रेन, डोजर, एक्साभेटर र ट्रक दर्ता भएका छन्। १ लाख ९२ हजार २८ थान कार, जीप र भ्यान दर्ता भएको यातायात व्यवस्था विभागको तथ्यांक छ। ३४ हजार ९ सय ५६ थान पिकअप, ४ हजार ८ सय ८३ थान माइक्रो, ११ हजार ६ सय ८१ थान टेम्पो, १८ लाख ३५ हजार २८ थान मोटरसाइकल, १ लाख १३ हजार ४ सय ८१ थान ट्रैक्टर तथा पावरटेलर, ११ हजार ८ सय ९४ थान इ-रिक्सा र ७ हजार ५५ थान अन्य प्रकृतिका गाडीहरु दर्ता भएका छन्। इ-रिक्सा दर्ता प्रक्रिया भने आर्थिक वर्ष ०७२/७३ बाट मात्र सुरु भएको हो। कति छ अटोमा बैंकको लगानी? राष्ट्र बैंकका अनुसार ०७३ असार मसान्तसम्ममा गाडी आयातका लागि बैंकहरुले १८ अर्ब करोड ९४ करोड रुपैयाँ लगानी छ। त्यसको ठीक एक वर्षअघि अर्थात् ०७२ असार मसान्तमा गाडी आयात गर्न बैंकहरुले १४ अर्ब ३४ करोड रुपैयाँ मात्रै लगानी गरेका थिए। बैंकहरुले गाडी आयात गर्नका लागि व्यापारीलाई ऋण मात्रै दिँदैनन्। उनीहरुले सर्वसाधारणलाई गाडी किन्न पनि ऋण दिन्छन्। व्यापारीलाई गाडी आयात गर्न र सर्वसाधारणलाई गाडी किन्न दुबै शीर्षकमा अहिले बैंकहरुले १ खर्ब रुपैयाँ लगानी गरेका छन्। जबकी पाँच वर्षअघि यस्तो कर्जा तथा लगानी २५/३० अर्ब रुपैयाँ मात्रै थियो। यसकारण अटो लोनमा आकर्षण राजनीतिक अस्थीरताका कारण लगानीमैत्री वातावरण बन्न नसक्दा उत्पादनशील क्षेत्रको विस्तार भएको छ। त्यसैले पछिल्ला वर्षहरुमा उद्योगीहरु पनि व्यापारतर्फ आकर्षित भएका छन्। र, बैंकहरुले पनि व्यापारमा ऋण बढाउँदै आएका छन्। आम्दानीको स्रोत भएका मान्छेले गाडी किन्ने भएकाले बैंकहरुले अन्य कर्जाको तुलनामाभन्दा छोटो प्रक्रियामै अटो लोन उपलब्ध गराउँछन्। प्रायः गाडी किन्नका लागि दिएको ऋण लगानी नडुब्ने भएकाले बैंकहरु आकर्षित भएको नेपाल बैंकर्स संघका अध्यक्षसमेत रहेका एनएमबी बैंकका प्रमुख कार्यकारी अधिकृत उपेन्द्र पौडेल बताउँछन्। आयात बढ्दो सवारी संख्या बढेसँगै आयात रकम पनि बढेको छ। गत आर्थिक वर्ष ०७२/७३ मा ६६ अर्ब २० करोड ५० लाख रुपैयाँ बराबरका सवारी तथा पार्टसहरु आयात भएका छन्। त्यस्तै अघिल्लो आर्थिक वर्षमा ४९ अर्ब ५१ करोड ६५ लाख रुपैयाँ बराबरको सवारी तथा पार्टसहरु आयात भएका थिए। जुन अघिल्लो आर्थिक वर्षको तुलनामा १६ अर्ब ६८ करोड रुपैयाँले भन्दा बढी हो। त्यस्तै आर्थिक वर्ष ०७१/७२ मा ३९ अर्ब ३२ करोड ४० लाख रुपैयाँ बराबरको सवारी तथा पार्टसहरु आयात हुँदा आर्थिक वर्ष ०७०/७१ मा भने २९ अर्ब ८८ करोड ८३ लाख रुपैयाँ बराबरको सवारी तथा पार्टसहरु आयात भएका थिए। यसरी हरेक वर्ष सवारी आयात रकम पनि बढ्दै गइरहेको छ।
|
३ असोज, काठमाडौं। नेपाल जेनरल मार्केटिङ प्रालिले “जाउँ, हिरो लिउँ, सुन चाँदी पैसा पाउँ” दशैं योजना अन्र्तगत यो साता लक्की ड्रमार्फत बम्पमा १ लाख नगद पाउने भाग्यशाली ग्राहकको नाम घोषणा गरेको छ। पोखरा नगरपालिका कि शरवदा पौडेलले लक्की ड्रमार्फत १ लाख नगद जितेकी हुन्। योजना अन्र्तगत हिरो मोटर साइकल तथा स्कुटर किन्ने ग्राहले हिरो ब्राण्डका मोटर साइकल किन्दा ६ हजार पक्का डिस्काउन्ट, स्क्र्याचमा १ ग्राम वा २ ग्राम सुनका सिक्का र हरेक हप्ता लक्की ड्र बम्पर उपहार स्वरुप १ लाख नगद पाउने छन्। यसैगरी स्कुटरतर्फ हरेक हिरोका स्कुटरमा ८ हजार नगद छुट हुनेछ। स्क्र्याचमा १ ग्राम वा २ ग्राम सुनका सिक्का र हरेक हप्ता लक्की ड्रमार्फत बम्पर उपहार स्वरुप १ लाख रुपैयाँ पाउने छन्।
|
१३ असोज, काठमाडौं। जिओ फोर्डले पनि आफ्ना कर्मचारी, स्वयमसेवक र राउण्ड नेपालको समन्वयमा कोशेली फाउण्डेशनमा अध्ययनरत पिछडिएका बालबालिकाहरुलाई विभिन्न कार्यक्रम गरी ज्ञान तथा शिक्षा प्रदान गरेको छ। यस अन्तर्गत विभिन्न किताबहरु, सरसफाई सम्वन्धि ज्ञान, नाच गान तथा विद्यालयलाई चाहिने खेलकुदका सामानहरु वितरण गरि मनाइएको छ। विश्वव्यापीरुपमा ११ औँ फोर्ड ग्लोवल केयरिङ मन्थ मनाउनका लागि फोर्ड मोटर कम्पनीले विश्वका तिन दर्जन भन्दा बढि देशबाट स्वयमसेवकहरु, पूर्वकर्मचारी, बिक्रेता, डिलरहरु सामुदायिक तथा सामाजिक परियोजना कार्यमा आवद्ध भई मनाएको छ। कोम्वोडियादेखि लाओस र म्यानमारदेखि समाओमा बजार वृद्धि गरेको छ। फोर्डको वाषिर्क परियोजना अन्तर्गत सामाजिक कार्यहरु जस्तै शिक्षा तथा विद्यालयको स्तरोन्नती गर्ने सरसफाई तथा विद्यालयमा स्वच्च खानेपानीको व्यवस्था, पशुपालन सम्वन्धि ज्ञान जस्ता धेरै क्षेत्रहरुमा सक्रिय रहेको कम्पनीले जनाएको छ।
|
१६ असोज, काठमाडौं। साझा यातायातले काठमाडौं-लुम्बिनी र काठमाडौं-वीरगञ्जका लागि पनि बस सेवाको घोषणा गरेको छ। पहाडी जिल्ला बाग्लुङ र गोरखामा बस सेवा सुरु गरेको दिनमै साझा तराई मधेस र्झन लागेको हो। वीरञ्जका लागि छुट्ने बस आगामी बुधबारदेखि सेवा थाल्ने छ भने बिहीबारदेखि लुम्बिनीसम्म पुग्ने बस सञ्चालनमा आउने छ। दुबै रुटमा चल्न २/२ वटा बसले रुट अनुमति पाएका छन्। काठमाडौंबाट वीरगञ्जका लागि छुट्ने साझा बस नारायणगढ हेटौंडा हुँदै जानेछ। लुम्बिनी जाने बस भैरहवा हुँदै सञ्चालन हुने पाण्डेयले बताए। बिहान काठमाडौंबाट बस छुट्दा वीरगञ्ज र लुम्बिनीबाट पनि त्यही दिन एउटै समयमा काठमाडौंका लागि बस छुट्ने छ। यातायातका निमित्त प्रमुख कार्यकारी अधिकृत महेन्द्रराज पाण्डेयले साझाका बसले तराईका जिल्लमा पनि बस सेवा विस्तार गर्न लागेको बताए। साझाले एक दशकपछि आइतबारबाट लामो रुटमा फेरि बस सेवा सुरु गरेको छ। आइतबार विहानदेखि साझाले बाग्लुङ र गोरखमा बस सेवको औपचारिक शुभारम्भ गरेको थियो। यो पछि अब पूर्वी जिल्लादेखि सुदूरपश्चिमसम्म बस सेवा विस्तारका लागि साझाले प्रयत्न जारी राख्ने पाण्डेयले बताए। साझाले ३० वटा नयाँ बस भित्र्याएपछि लामा रुटमा बस चलाउन सुरु गरेको हो।
|
१८ असोज, काठमाडौं। नेपाल जेनरल मार्केटिङ प्रालिले नेपालीहरुको दशैंको उपलक्ष्यमा “जाउँ, हिरो लिउँ, सुन चाँदी पैसा पाउँ” दशै योजना अन्र्तगत हरेक हप्ता लक्की ड्र मार्फत एक लाख नगद पाउने भाग्यशालीको नाम घोषणा गरेको छ। यो हप्ता बर्दिया गुलरियाका विपिन कुमार गुप्ता लक्की ड्रमार्फत १ लाख नगद जित्तेका छन्। योजना अन्र्तगत हिरो मोटर साइकल तथा स्कुटर किन्ने ग्राहले हिरो ब्राण्डका मोटर साइकल किन्दा ६ हजार रुपैयाँ पक्का डिस्काउन्ट, स्क्रयाचमा १ ग्राम वा २ ग्राम सुनका सिक्का र हरेक हप्ता लक्की ड्र बम्पर उपहार स्वरुप १ लाख नगद पाउने छन्। यसैगरी स्कुटरतर्फ हरेक हिरोका स्कुटरमा ८ हजार नगद छुट हुनेछ। स्क्र्याचमा १ ग्राम वा २ ग्राम सुनका सिक्का र हरेक हप्ता लक्की ड्रमार्फत बम्पर उपहार स्वरुप १ लाख नगद पाउने कम्पनीले जनाएको छ।
|
१९ असोज, काठमाडौं। नाडा अटो शोमा सार्वजनिक भएको होण्डा नेभी-११० को बाइक बिक्री सुरु हुने भएको छ। नेपालको लागि होण्डा मोटरसाइकलको आधिकारिक विक्रेता स्याकर ट्रेडिङ कम्पनीले यो बाइक भित्र्याएको हो। पहिलो लटमा नेपाल ल्याउने भनेको ५ सय वटा बाइक नेपाल आएको कम्पनीले जनाएको छ। कम्पनीकाअनुसार यसअघि नाभबेम्बरबाट बिक्री सुरु गर्ने भनिएपनि बाइक छिटै नेपाल आएकाले बिक्री सुरु गर्न लागिएको जनाएको छ। कतिपय बाइक नेपाल आइसकेको छ भने कतिपय आउने क्रममा रहेको छ। कम्पनीले बुकिङ भने नाटा अटो-शोमा नै गरेको थियो। बाइकको विशेषता यसमा ३. ८ लिटर इन्धन टयांकी छ। यो मोटसाइकलको नेपाली मूल्य १ लाख ५४ हजार ९ सय रुपैयाँ तोकिएको छ। आकर्षक लुक भएको मोटरसाइकलमा डिक्स बे्रक जडान गरिएको छ। भारतमा प्रतिलिटर ६० किलोमिटर माइलेज दिने भनिएपनि काठमाडौं लगायतका शहरमा भने ४० देखि ४५ किलोमिटरमात्र माइलेज दिने कम्पनीको भनाइ छ। नयाँ स्पोर्ट्स बाइक युवा पुस्ताले बढी मन पराउने अपेक्षा गरिएको छ। कम्पनीले यसलाई फन सेगमेन्टको सवारी रुपमा प्रचार गरेको छ। यसको ग्राउण्ड क्लिरेन्स १५६ मिलिमिटर छ भने कुल तौल १ सय १ केजी छ।
|
३ कात्तिक, चेन्नाई (भारत)। हिन्दुजा ग्रुपअन्तर्गतको अशोक ले-ल्याण्डले मंगलबार भारतको पहिलो सर्किट इलेक्ट्रिक बस चेन्नाईको कर्पाेरेट अफिसमा सार्वजनिक गरेको छ। इण्डियामा नै डिजाइन तथा इन्जिनियरिङ गरिएको उक्त बस भारतीय रोड तथा लोड थेग्न सक्ने गरी जिरो एमिशन भेहिकलको रुपमा सार्वजनिक भएको कम्पनीले जनाएको छ। भारतको तामिल नाडुका चिफ सेक्रेटरी अम्बुजशर्मा आइएएसका अनुसार भारतको पहिलो तथा भारतमै निर्मित विद्युतीय बसलाई सर्वसाधारणको यातायातमा प्रयोग गरिने कम्पनीले जनाएको छ। उक्त गाडीले सरकारको वाषिर्क ८ लाख करोडको फ्यूल आयात घटाउने लक्ष्यलाई सहायता गर्ने र स्वच्छ भविष्यको लक्ष्य प्राप्तिमा सहयोग गर्ने कम्पनीको दाबी छ। कम्पनीले उक्तबसलाई सन् २०२० सम्म इलेक्टि्रक/हाइब्रिड भेहिकलको संख्या २० प्रतिशतले ले बढाउने लक्ष्य लिएको छ। बसले ग्राहकहरुलाई करीब ४ देखि ५ वर्ष भित्रमा पे-ब्याक प्रदानगर्ने अशोक ले-ल्याण्डका म्यानेजिङ डाइरेक्टर विनोद दशारी भनाइ छ। अशोक ले-ल्याण्डले हाल १२ टन बसको वर्गमा ६० प्रतिशत बजार ओगट्न सफल रहेको कम्पनीको दाबी छ।
|
३ कात्तिक, काठमाडौं। न्यू होल्याण्ड एग्रिकल्चरले केस ब्राण्डका विभिन्न मोडलका नयाँ ट्याक्टर नेपाली बजारमा भित्र्याएको छ। ‘तराइ, पहाड, हिमाल, न्यू-हल्याण्डको कमाल’ भन्ने नाराकासाथ बुटवललाई आधार क्षेत्र बनाएर ट्याक्टरको कारोबार सुरु गरिएको छ। नेपालस्थित आधिकारिक विक्रेता भुसाल ग्रुपले बुधबार ललितपुरको सातदोबाटोमा भुसाल ट्याक्टर सप्लायर्सको शोरुम सहित कर्पोरेट अफिस स्थापना गरेको छ। नयाँ मोडल र नयाँ प्रविधियुक्त ३० देखि ९० हर्स पावरका ट्याक्टर ढुवानी र जोत्नका लागि निकै उपयोगी रहेको कम्पनीको दाबी छ। यी ट्याक्टरमा नयाँ प्रविधि रहेको र डिजल कम खपत हुने भुसाल ट्याक्टर सप्लायर्सका सञ्चालक बालकृष्ण भुसालले बताए। बुटवलबाट सुरु भएको केस ब्राण्डका विभिन्न मोडलका टयाक्टरको बुकिङ सुरु भइसकेको र देशैभरीबाट माग आइरहेकाले न्यू होल्याण्डको नेपाली बजारलाई ३० प्रतिशत पुर्याउने लक्ष्य प्राप्तिमा कुनै कठिनाइ नहुने पनि उनले बताए। तीन वर्षे वारेन्टी र सात वर्षे निशुल्क सर्भिसिङको व्यवस्थाका कारण पनि यसप्रति उपभोक्ता आकर्षित हुने कम्पनीको विश्वास छ। पार्ट्सको विक्री वितरण भने रामकृष्ण टे्रड सेन्टरमार्फत हुने कम्पनीले जानकारी दिएको छ। न्यू होल्याण्डले विश्वभरका ५५ वटा देशमा २६ प्रतिशत बजार हिस्सा ओगटेको भन्दै उनले नेपालमा पनि सबैभन्दा धेरै हिस्सा ओगटेको दाबी गरे। कुल २२ वटा कम्पनीका करिब ५ हजार ट्याक्टर खपत हुने गरेको होल्याण्डका मात्रै १ हजार संख्याको हाराहारीमा रहेको उनले बताएका छन्। हाल पूर्व मेचीदेखि पश्चिम महाकालीसम्म २२ सबडिलर र ३ स्थानमा आफ्नै आउटलेटहरु खोलेर बिक्री गर्दै आएको कम्पनीले केही महिनाभित्रैमा वीरगञ्ज, नारायणगढ, गुल्मी, पाल्पा, डडेलधुरा र सुकेबजारलगायतका क्षेत्रमा थप डिलर विस्तार गर्ने भएको छ। साथै पाल्पा, डडेलधुरा र सुकेबजारलगायतका क्षेत्रमा थप डिलर विस्तार गर्ने योजना बनाइएको छ।
|
७ चितवन, कात्तिक। चितवनका ग्राहकवर्गहरुले फोर्स मोटर्सका गाडीहरु खरिद बिक्रि वितरण सुरु भएको छ। भरतपुर-९ मिलनचोकमा भारतीय मोटर कम्पनीका फोर्स ब्राण्डका गाडीहरु बिक्रि एक समारोहकाबीच उवासंघ चितवनका अध्यक्ष राजन गौतम र ईन्टरकन्टीनेन्टल काठमाण्डौका अध्यक्ष ध्रुव थापाले संयुक्त रुपमा अत्याधुनिक शोरुमको रिबन काटेर उद्घाटन गरेका थिए। यहाँ ग्राहकहरुको चाहानालाई मध्यनजर गर्दै रेयन मोटर्स प्रालिले बिक्रि तथा खरिद सुरु गरेको हो। कार्यक्रममा बोल्दै आयाम ईन्टरकन्टीनेन्टल काठमाण्डौका अध्यक्ष ध्रुव थापाले चितवनको व्यवसाय र कृषी उपजलाई प्रबर्द्धन गर्ने हेतुले नै फोर्स कम्पनीका गाडिको विक्रिवितरण चितवनबाट पनि सुरु भएको बताए। फोर्स मोर्टसका बारेमा जानकारी दिँदै आयाम ईन्टरकन्टीनेन्टलका प्रबन्ध निर्देशक राजन लम्सालले किसानका लागी बलबान ट्याक्टर, सामान ढुवानीका लागी फोर्स गुर्खा र ट्रयाक्स कार्गो किङग तथा यात्रुका लागी १४ सिट क्षमताको ट्रयाक्स क्रुजर जिप बजारमा आएको बताए। भारतमा निर्मित फोर्स कम्पनीका गाडिहरु आयाम इन्टरकन्टीनेन्टल प्रालीले दुई बर्षदेखि नेपालमा बिक्री वितरण गर्दै आएको छ। रेयन मोटर्सका अध्यक्ष यज्ञ प्रसाद पौडेलको अध्यक्षतामा भएको कार्यक्रममा आयाम ईन्टरकन्टीनेन्टल प्रालीका म्यानेजर ईन्जीनीयर राजन सिल्पकारको स्वागत मन्तव्य रहेको थियो। विश्व प्रसिद्ध मार्सिडीज लाइसेन्स इन्जीन तथा गीयर बक्स सहित जडात, अधिकतमा ग्राउण्ड क्ल्ियरेन्स, सबैभन्दा लामो काग्रो होल्ड भएका गाडीहरु उपलब्ध छन्। चितवनका लागि आधिकारीक बिक्रेताका रुपमा लोकपि्रय फोर्स मोटर्सहरु चितवनमा बिक्रि सुरु हुन लागेको रेयन मोटर्स प्रालिका प्रबन्ध निर्देशक राजन लम्सालले जानकारी दिए। ट्रयाक्स काग्रो किङ, ट्रम ४०, बलवान ट्याक्टर, ट्रयाक्स क्रुसिएर, फोर्स गोर्खा, ट्रयाक्स गामा लगायतका गाडीहरु उपलब्ध हुनेछन्। फाइनान्स सुविधासहित नयाँ गाडी खरिद गर्न सकिने छ। नयाँ प्रविधि र अत्याधुनिक सुविधासहितको जिप, ट्याक्टर, पिकअप भ्यानहरु सुपथ मूल्यमा चितवनमै उपलब्ध गराईएको छ।
|
११ कात्तिक, काठमाडौं। चालु आर्थिक वर्ष २०७३/७४ को तीन महिनामै ८५ हजार मोटरसाइकल अायात भएको छ। यो सख्या विगतको वर्षको भन्दा झण्डै ३० प्रतिशतले बढी हो। गत आर्थिक वर्ष २०७२/७३ मा भने भारतीय नाकाबन्दीका कारण सवारी आयातमा केही कमी आएको थियो। आर्थिक वर्ष सुरु भएलगत्तै विभिन्न आकर्षक अफर तथा छुट सुविधा सहित सञ्चालन गरीएको नाडा अटो शो र दशै तथा तिहारमा सवारी साधन खरिद बिक्री बढी हुने हुँदा पनि आयात हृवातै बढेको भन्सार विभागले जनाएको छ। भारतसहित तस्रो मुलुकबाट नेपालमा मोटरसाइकल अायात हुन्छ। भन्सार विभागकाअनुसार साउन, भदौ र असोजमा मात्रै नेपालले ८५ हजार ३ सय ९१ वटा मोटरसाइकल आयात गरेको छ। यसैगरी विद्युतीय बाइक ४ सय २३ वटा आयात भएको छ। नेपालले भारत तथा तेस्रो मुलुकबाट ८ हजार ४९ वटा कार, जिप तथा भ्यान आयात गरेको छ। सार्वजनिक सवारी साधनको रुपमा प्रयोग हुने सवारी साधनको संख्या भने अति नै न्यून रहेको छ। तीन महिनामा १ सय ७२ वटा बस आयात भएको छ। त्यस्तै मिनिबस १ सय ४८, माइक्रोबस १ सय ३५ वटा भित्रिएको भन्सार कार्यालले जनाएको छ। यसैगरी सिङ्गल पिकअप भ्यान १ हजार १ सय ९६ वटा, डब्ल पिकअप भ्यान ७४ वटा, डेलिभरी भ्यान ३ सय ३१ वटा र विद्युतीय कार ४० वटा आयात भएको भन्सार विभागले जनाएको छ। यस्तै टेम्पो १४ सय ८८ वटा र विद्युतीय अटो रिक्सा २० हजार ५ सय २२ वटा नेपाल भित्रिएका छन्। यसैगरी तीन महिनामा डोजर, क्रेन र एक्साभेटर ८ सय ६१ वटा नेपाल भित्रिएका छन्। किसानले माग गर्ने कृषि हाते टयाक्टर ६ हजार १ सय १७ सहित कुल ७ हजार ४ सय ६५ वटा टयाक्टर आयात भएका छन्। यसैगरी एम्बुलेन्स तथा शव बाहन २६ वटा आयात भएका भन्सार विभागले जनाएको छ।
|
१३ कात्तिक, काठमाडौं। अग्नि इन्कर्पोरेट प्रालिले महिन्द्रा “उदय” योजनाअन्तर्गत सेवाग्राहीले विभिन्न सेवा सुविधा विशेष सर्भिसिङ र अन्य सेवाहरुबाट लाभान्वित भएका छन्। आˆना हरेक सेवाग्राहीकोे सपनाको कदर गर्दै ति सपनालाई पूरा गर्ने उद्देश्यअनुरुप “उदय” नामक यो योजना लागू गरिँदै आएको कम्पनीले जनाएको छ। महिन्द्राले ल्याएको योजनामा सहभागी ग्राहकहरुका लागि सदस्यता कार्ड प्रदान गरिएको छ। ग्राहकहरुले अग्नि डिलरहरुबाट विभिन्न सुविधाहरुको लाभ प्राप्त गर्दै आएका छन्। उदय योजनाले मुख्यगरी २ लाखको निःशुल्क दुर्घटना जीवन बीमा, एसएलसीमा उत्कृष्ट २५ छात्र-छात्रालाई २५ हजारको छात्रवृत्ति, स्पेर्यस पार्ट्स र लुबि्रकेन्टमा १५ प्रतिशत छुट रथप एक फ्री सर्भिस, २ सयको मोबाइल रिचार्ज कार्ड, परिवारका सदस्यहरुका लागि महिन्द्रा सर्भिस क्याम्पमा ग्राहयता प्रदान गर्नुका साथै अन्य वाषिर्क लाभदायक कार्यक्रमहरु सञ्चालन गर्दै आइरहेको छ। साथै नेपालकै नम्बर एक मल्टी युटिलिटी गाडीको बिक्रेताको रुपमा रहेको अग्नि इन्कर्पोरेटेड, महिन्द्राले दीपावलीको शुभअवसरमा नेपाली बाटोहरुमा सहज र सरल रुपमा गुडाउन सकिने बिगकार्गो बक्स, बिग पेलोड, बिगपावर र बिगकम्र्फटेबल क्यबिन सहितको नेपाली बजारमा ल्याएको छ।
|
१७ कात्तिक, काठमाडौं। नेपालको पुर्वी क्षेत्रमा सगरमाथा यातयात प्रालिले अशोक ले-लैण्ड कम्पनीका सुविधा सम्पन्न बसहरु सञ्चालनमा ल्याएको छ। सरकारले दिएको ९५ प्रतिशत छुट सुविधामा बस भित्रिएको हो। ४० सिट क्षमताका बसमा निःशुल्क वाइफाई सुविधा, कुन ठाँउ आइपुग्यो लगायत जानकारी भएको डिजिटल डिस्प्ले, विभिन्न प्रकारका गेमहरु, म्युजिक भिडियोहरु, हास्य कार्यक्रमहरु निःशुल्क हेर्न मिल्ने ब्यवस्था गरिएको छ। सिसिटिभी जडान गरिएकोले पकेट मार्ने तथा गैरकानूनी कार्य गर्नेलाई सजिलै पक्राउ गरेर कारवाही गर्न सकिने छ। महिला, बृद्व, अपाङ्ग, विद्यार्थिलाई छुट्टै सिटको ब्यवस्था गरी टिकटमा ५० प्रतिशत छुट दिइएको छ। निजी क्षेत्रका १० जना ब्यवसायीहरुको पहलमा नेपालमा नै पहिलोपटक सरकारले ब्यवस्था गरेको नियमअनुसार छुटमा बसहरु आयात गरिएको जानकारी कम्पनीका अध्यक्ष खगेन्द्र उप्रतीले उद्घाटन कार्यक्रममा दिए। अशोक ललैण्डले भारतमा रहेको फेक्ट्रमा नै सबै बसको बडीसमेत बनाई नेपालमा पठाएको हो। केहि समय अघिमात्र यस्तै प्रकारको सेवा सुविधा भएका बसहरु साझा यातयातले काठमाडांैमा सञ्चालन गर्ने तयारी गरेको छ।
|
२९ कात्तिक, काठमाडौं। एमएडब्लु अर्थमुभर्सले नेपालमै पहिलो पटक भू-उपग्रहका माध्यमबाट मेसिनको निगरानी तथा हेरचाह गर्ने अत्याधुनिक प्रविधि ‘जेसीबी लाइभलिंक’ सार्वजनिक गरेको छ। ‘जेसीबी लाइभलिंक’ मार्फत ‘टेलिम्याटिक सिस्टमका माध्यमबाट जेसीबी मेसिनको टाढाबाटै निगरानी राख्न सक्ने कम्पनीले जनाएको छ। राजधानीमा आयोजित एक कार्यक्रम बीच कम्पनीका प्रमुख विष्णु अग्रवालले नयाँ प्रविधिको प्रविधिको सुरुवात गरे। कम्पनीले अहिले तीनवटा मेसिनमा जीपीएसमार्फत यो प्रविधि जडान गरेर काम गरिरहेको जनाएको छ। अब भने मंसिरदेखि आउने सबै जेसीबीका हेभी मेसिनमा यो प्रविधि अनिवार्य रुपमा जडान गरिने उनले बताए। पुराना प्रयोगमा आइरहेको मेसिनको हकमा भने आउँदो फागुनदेखि जोड्न सुरु गर्ने अग्रवालले बताए। ‘हेभी मेसिनमा यो प्रविधि प्रयोग गर्दा ग्राहकलाई थप ६० हजार रुपैयाँ थप पर्ने हुन्छ’ अग्रवाललले भने ‘तर आफ्नो समानको पूर्ण हिफाजात गरेर यसैको सहयोगमा अपरेशन शूल्क २५ देखि ३० प्रतिशत कम गर्न सकिन्छ। ’ यो प्रविधिले मेसिनको निगरानी गर्ने र उत्कृष्ट तबरको प्रयोगलाई प्रत्याभुत गर्ने उनको दावी छ। विशेषता के-के? कम्पनीका अनुसार यो प्रविधिले जेसीबी मेसिनहरुको सर्भिस, अपरेशन, सेक्युरिटी -एसओएस)को बारेमा महत्पूर्ण जानकारी दिनेछ। यो प्रविधि पहिलै सञ्चालनमा रहेका जेसीबी ब्याकहो लोडरमा समेत रेट्रोफिटिङ गर्न सकिने सुविधा छ। जेसीबी मेसिन चोरिएको अवस्थामा भू-उपग्रहको माध्यमबाट ट्रयाक गर्न सकिन्छ। यो प्रविधि प्रयोग गरेपछि आफनो मेसिन कहाँ छ, के काम गरिरहेको छ, कुन अवस्थामा छ, मेसिनमा इन्धन कति बाँकी छ भने कुरा पनि अफिसमै बसेर तथा मोबाइलमा आउने एसएमएसबाट पनि थाहा पाउन सकिन्छ। साथै मेसिन कति चल्यो, कति सयम अफ गरेर अपरेटरले मेसिन राखेको छ, मेसिनको अवस्था के छ, सर्भिस कहिले गर्ने र सामानको पार्टपुर्जा चोरिएको छ की छैन भन्ने लगायत सूचना यसैमार्फत प्राप्त गर्न सकिने कम्पनीले जनाएको छ। लाइभलिंकमा विशेष ‘जियोफेन्स’ सुविधा पनि दिइएको छ। जसका कारण कुनै बेला मेसिन वर्किङ आवरभन्दा बढी चलेको खण्डमा समेत मालिकलाई जानकारी गराउँछ। यो प्रविधि जडान गर्दा मालिकहरुलाई अपरेटरहरुले झुटो बोल्न पनि नसक्ने कम्पनीको दाबी छ। सन् २००३ बाट नेपालमा प्रालिले डिलरसीप लिएको थियो। १३ वर्षको अवधिकै कम्पनीले ५० प्रतिशत बजार हिस्सा ओगटन सफल भएको अग्रवालले बताए। साथै, ब्याकहो लोडरमा भने ७० प्रतिशत बजार हिस्सा रहकेको उनले दाबी गरे।
|
६ मंसिर, काठमाडौं। हिरोले एकैपटक तीनवटा बाइकलाई नयाँ भर्सनमा ल्याएको छ। हिरो मोटरकर्प लिमिटेडले स्प्लेण्डर आइस्मार्ट ११० सीसी, न्यू अभिचर १५० सीसी र नयाँ सुपर स्प्लेण्डर १२५ सीसीको नयाँ भर्सनलाई नेपाली बजारमा ल्याएको हो। हिरोको आधिकारिक विक्रेता नेपाल जनरल मार्केटिङले सोमबार काठमाडौंमा सार्वजनिक गरेका तीन वटै बाइकका यसअघिका अडिसन नेपाली बजारमा लोकप्रिय भइसकेका थिए। कम्पनीले नेपालमा अपग्रेड गरेर भित्र्याएको तीन वटै मोटरसाइकल आईथ्रीएस प्रविधिमा छन्। कम्पनीका प्रतिनिधिहरुले बाइकहरु अनावरण गर्दै भरपर्दो, उर्जायुक्त र प्रभावकारी उत्पादनहरु नेपाली बजारमा ल्याएको बताए। कम्पनीले केही महिना अगाडि मात्रै डुएट स्कुटर बजारमा ल्याएको थियो। कम्पनीले बजारमा ल्याएको स्प्लेण्ड आइस्मार्ट ११० सीसीको मोटरसाइकल भारतको जयपुरमै डिजाइन भएको हो। सबै बाइकमा ९ पटकको फ्रि सर्भिस र ५ वर्षको वारेन्टी दिइएको छ। नयाँ स्प्लेण्डर आइस्मार्ट ११० कम्पनीले यो बाइक नयाँ पुस्तालाई लक्षित गरी बजारमा ल्याइएको जनाएको छ। आकर्षक यो बाइकमा सुरक्षा, उपयोगिता र आरामदायी विशेषता छन्। यो बाइक यस अघिनै नेपालमा बिक्री भइरहेको स्प्लेण्डर आइस्मार्ट १०० सीसीको बाइकको अपग्रेड भर्सन हो। यसमा कम्पनीले आई ३ एस प्रवधिमात्रै थप गरेको हो। यसले झन्झटमुक्त र आरादायी यात्राको अनुभूति दिने कम्पनीको दावी छ। बाइक आधुनिक पनि देखिन्छ। यो बाइकमा नयाँ बीएस-४ मापदण्ड अनुसारको ११० सिसी टर्क अन डिमाण्ड अर्थात् टड इन्जिन, फोर स्ट्रोक लगायतका फिर्चस छन्। बाइकको अधिकतम ९. १ पीएस मा ७५०० आरपीएम र ९ एनएम मा ५५०० को टर्क छ। यो बाइक ७. ४५ सेकेण्डमा शुन्यबाट सुरू गरी ६० किमी प्रतिघण्टाको गतिमा कुदन सक्ने कम्पनीको दाबी छ। यो बाइकको ग्राउण्ड क्लियरेन्स १६५ एमएम छ। बाइकको तौल १ सय ३० केजी छ। बाइकमा ८. ५ लिटरको इन्धन टंयाकी छ। यो बाइकको मूल्य १ लाख ६६ हजार रुपैयाँ पर्छ। सुपर स्प्लेण्डर १२५ यो बाइक पनि आई ३ एस प्रविधमा आधारित छ। यसले कम इन्धन कम खपत गर्नुका साथै शहरी सडकहरूका लागि पनि ज्यादै महत्वपूर्ण रहेको कम्पनीको दाबी छ। यो बाइक नयाँ ढाँचामा आधारित छ। यसका कारण यो बाइक अन्यभन्दा बढी टिकाउ हुने कम्पनीको दाबी छ। अप्ठयारो बाटोमा पनि यो बाइकले उत्कृष्ट सन्तुलनको सुनिश्चितता दिन्छ। सर्भिस ड्यु इन्डिकेटरले समय-समयमा गर्नुपर्ने मर्मत संभारबारे पनि जानकरी दिन्छ। यो बाइकको चालकले अँध्यारोमा पनि धेरै परसम्म देख्नसक्छ। मधुरो प्रकाशमा पनि चालकलाई सुरक्षित रहिरहन सहयोग गर्छ। यो बाइकको ग्राउण्ड क्लेयरेन्स १५० एमएम छ भने तौल १ सय ३० केजी छ। यसमा १३ लिटरको फ्युल टंयाकी छ। नेपाली बजारमा यसको मूल्य १ लाख ७६ हजार रुपैयाँ तोकिएको छ। अचिभर १५० यो बाइक युवा पुस्तालाई ध्यानमा राखी निर्माण गरिएको कम्पनीको दाबी छ। न्यू अचिभर १५०ले उत्कृष्ट शैली तथा साहसी ढाँचालाई मूर्तरूप दिएको कम्पनीले जनाएको छ। बाइकमा बिएस-४ मापदण्ड अनुसारको १५० सिसी टर्क अन डिमाण्ड अर्थात् टड इञ्जिनले यस बाइकलाई शक्ति दिन्छ। बाइकमा एअर-कुल्ड सिलिण्डर, फोर स्ट्रोक इंजिनले अधिकतम १३. ६ पिएस अर्थात् १० किलोवाटको शक्ति दिने कम्पनीले जनाएको छ। बाइकको ग्राउण्ड क्लिरेन्स १ सय ६० एमएम छ। बाइकका १३ लिटरको इन्धन टंयाकी छ। बाइकको मूल्य २ लाख ३ हजार रुपैयाँ तोकिएको छ।
|
१० मंसिर, काठमाडौं। जगदम्बा मोटर्सले अपाचे आरटीआर-२०० फोर-भी खरीद गर्नेहरुलाई आकर्षक उपहार दिने भएको छ। ‘अनलेस दि बेस्ट इन यु विद टिभीएस ब्राण्डेड रेसिङ गियर’ नामा दिइएको यो योजना अन्तरगत अपाचे आरटीआर-२०० फोर-भी किन्नेले २० हजार मूल्य पर्ने रेसिङ गियर सित्तमा पाउनेछन्। आगामी नोबेम्बर २५ देखि डिसेम्बर १ सम्म काठमाडौं उपत्यकाभित्र बाइक खरीद गर्दा मात्रै यो योजना लागू हुनेछ। कम्पनीको ब्राण्ड भ्यालु बढाउन तथा यस उत्पादनलाई ‘प्रिमियम प्रडक्ट’का रुपमा स्थापीत गराउने उद्देश्यले कम्पनीले यो योजना अघि सारेको हो। सीमित अवधिका लागि ल्याइएको यस अफरबाट बाइक रेसिङका पारखीहरु लाभान्वित हुने कम्पनीले अपेक्षा लिएको छ। अपाचे आरटीआर सिरीजका बाइकहरु नेपाली बजारमा अत्यन्तै रुचाइएको कम्पनीले जनाएको छ। यस सिरीजका बाइकहरु रेसिङ थिममा आधारित, स्टाइलिस लुक तथा भिन्न खालको अनुभुति दिने खालको हुने भएकाले विशेष गरी युवामाँझ प्रख्यात मानिन्छन्। विशेष प्रकारले डिजाइन गरिएको यसको फ्यूल ट्याङ्की तथा पूर्ण डिजिटल डिस्प्लेले सवारीलाई थप रोमाञ्चक बनाउँछ। यसमा प्रयोग भएको रेमोरा रेसीङ टायरले चढ्ने मानिसको शरीर नझुकीकनै सजिलैसँग बाटोको मजबुत पकड लिन सहायता गर्छ। अपाचे आरटीआर-२०० फोर-भी चमकरहित रातो, पहेंलो, खैरो, कालो, सेतो, सेतो-कालो रङ्गमा उपलब्ध छ।
|
२० मंसिर, काठमाडौं। अग्नि इन्कर्पोरेटेडले नेपालगञ्जस्थित आधिकारिक विक्रेता भुसाल इन्टरनेश्नलमार्फत महिन्द्राको नयाँ बिग बोलेरो पिक-अप बिक्री सुरु गरेको छ। सँगै टियुभी-३०० र केयुभी-१०० गाडीहरु पनि बिक्रीमा राखिएको छ। तीन वटै गाडीहरु महिन्द्राका लोकप्रिय मोडलहरु मध्येका हुन् भने नयाँ बिग बोलेरो पिक-अप नेपालमै सर्वाधिक विक्री हुने बोलेरो पिक-अपको नयाँ मोडल हो। तीन गाडीहरुसँगै नेपालगञ्जका ग्राहकहरुले महिन्द्राका उत्कृष्ट सेवाहरु पनि प्राप्त गर्ने कम्पनीले जनाएको छ। उत्कृष्ट डिजाइन, स्टाइलिश र आरामदायी इन्टिरियर, तथा सजिलो हृयान्डलिङ्गका साथै हृयाचब्याक गाडीको मूल्यमा एसयुभी गाडीको अनुभव प्रदान गर्ने केयुभी-१०० ग्राहकहरुमाझ लोकप्रिय भइसकेको छ। त्यसैगरि “ब्याटल ट्यांक” को डिजाइनबाट प्रेरित टीयुभी-३००ले टफ, बोल्ड तथा स्टाइलिश छ। साथै, बिग बोलेरो पिक-अप भने नेपाली बाटोहरुमा सहज र सरल रुपमा गुडाउन सकिने फिचर्सले सजिएको छ।
|
२४ मंसिर, काठमाडौं। टाटा मोटर्स्को लागि नेपालको एकमात्र आधिकारिक वितरक सिप्रदी ट्रेडिङ प्रालिले देशभर सञ्चालन गर्न लागेको अपग्रेड टु टियागो अभियनको सुरुवात गरेको छ। कुनैपनि ब्राण्डका पुराना गाडीहरुलाई टाटाको नयाँ टियागोसँग एक्स्चेञ्ज गराउने उद्देश्यका साथ अभियानको सुरुवात गरेको कम्पनीले जानकारी दिएको छ। साथै कम्पनीले अभियानअन्तर्गत ग्राहकहरुको पुरानो गाडीको उत्कृष्ट मुल्यांकन प्रदान गरी अत्याधुनिक विशेषताहरुले सु-सम्पन्न नयाँ टाटा टियागोसँग सट्टा-पट्टागर्ने आवश्यक प्रबन्ध मिलाएर ग्राहकहरुलाई छिटो छरितो सेवा प्रदान गर्ने प्रतिबद्धता समेत व्यक्त गरेको छ। देशका विभिन्न स्थानहरुमा संचालन हुने अभियान सिप्रद्री ट्रेडिङ्गको कार्यालय थापाथलीबाट सुरु भएको हो। अब शिवाजी ट्रेडिङ्ग, तिलगङ्गा (मंसिर २६), सिप्रदी ट्रेडिङ्ग, नक्साल (मंसिर २७), सिप्रदी ट्रेडिङ्ग, नक्साल (मंसिर २८), सिद्धार्थ कटेज, धोबीघाट -मंसिर २९), अलास्का अटोमोबाइल, बिर्तामोड (मंसिर २६ र २७), ग्लोबल अटो ट्रेडर्स, विराटनगर (पौष १ र २), गिरिजा अटोमोबाइल, जनकपुर (मंसिर २९) र लाहान (पौष ३) र आरबि मोटर्स् नारायढघाटमा (मंसिर २९, पौष १ र २) मा सञ्चालन हुनेछ।
|
२५ मंसिर, काठमाडौं। सिप्रदी ट्रेडिङ प्रालिले आफ्नो प्रधान कार्यालय नैकापमा पहिलो टाटा टिपर मेला गरेको छ। टिपर मेलामा ग्राहकहरुले टाटा मोटर्स्को अत्याधुनिक टिपरहरु अवलोकन गरेका छन्। मेलामा नयाँ तथा पुराना टिरहरुको बुकिङ गरिएको छ। विशेष रुपमा मेला पुराना टिपरहरु एक्स्चेन्ज गर्ने अवसर बन्यो। पुराना टिपर बेच्न चाहानेहरुले मेलमा टिपर ल्याएका थिए। आफ्नो पुँजी सानो भएका कारण पुरानो टिपर किन्न पनि मेलमा ग्राहकहरु पुगेका थिए। मेलामा उल्लेख्य संख्यमा पुराना टिपरहरु बिक्री भएको कम्पनीले जनाएको छ। मेलामा पुराना टिपरको भेहिकल एल्बम पनि तयार गरिएको छ। यसको मद्धतामा पुराना टिपर किन्न चाहानेलाई कम्पनीले बिक्रेताहरुमार्फत सल्लाह दिनेछ। मेलमा पुराना टिपरहरुको चेक जाँच र गरिएको थियो। अनुभवी मेकानिक र इञ्जिनियरमार्फत चेक जाँच गरेर टिपर कस्तो छ भनी ग्राहकले अत्मविश्वासका साथ खरिद गरेको सिप्रदीका ट्र तथा टिपर प्रोडक्ट म्यानेजर दिवशबाबु सुवेदीले जानकारी दिए। मेलामा नयाँ टिपरहरुका लागि अन द स्पट फाइनान्स र बीमा सुविधा प्रदान गरिएको थियो। यस्तै मेलमा अवलोकन गर्नेहका लागि विभिन्न मनोरञ्जनात्मक कार्यक्रम गरिएको थियो। विशेषतः टाटा टिपर प्रयोकर्ताहरुका लागि लक्षित गरिएको मेलामा दर्शकहरुका लागि निःशुल्क प्रवेशको व्यवस्था थियो। मेलाले टिपरको मेलामा पनि ग्राहकले चसो देखाउँछन् भन्ने पुष्टी भएको म्यानेजर सुवेदीले बताए। मेलामा सहभागी भएर गाडी खरिद बिक्री गर्नेलाई कम्पनीले विशेष छुट, सुविधा र उपहार पनि प्रदान गरेको थियो।
|
२६ मंसिर, काठमाडौं। नोभेम्बर महिनामा सबैभन्दा बढी बिक्री हुने गाडीहरुको सूचीमा टाटाको टियागो १० औं नम्बरमा परेको छ। विश्व बजारमा टियागोले आफ्नो बर्चश्व बढाउँदै लगेको छ। इकोनोमिक टाइम्सले जनाएअनुसार नोभेम्बरमा टाटा मोटर्सका ६ हजार ८ वटा टियागो कार बिक्री भएका छन्। टाटा मोटर्सले नोभेम्बरमा कुल बिक्री गरेका १२ हजार ७ सय ३६ वटा गाडीहरुमध्ये ६ हजार ८ वटा भने टियागो कारहरु बिक्री भएका हुन्। त्यस्तै उच्च बिक्री हुने कारहरुको सूचीमा अल्टो एक नम्बरमा कायमै छ। त्यस्तै गत वर्ष २ नम्बरमा रहेको डिजायर यस वर्ष पनि सोहि श्रेणीमा रहेको छ। त्यस्तै नोभेम्बर महिनामा हुन्डाइ ग्रान्डआई टेन ११ हजार ५९ वटा बिक्री भएका छन्।
|
२८ मंसिर, काठमाडौं। नेपालका लागि हुण्डाई गाडिको आधिकारिक विक्रेता लक्ष्मी ईन्टरकन्टिनेन्टल प्रालिले नेपालगञ्जस्थित आˆनो डिलर हिम अटो डिस्टि्रब्युटरको संयोजकत्वमा नयाँ थ्री एस सेन्टर उद्घाटन गरेको छ। एकै एउटै छानामुनि सेल्स, सर्भिस र स्पेयर पार्ट्सको सुविधा प्रदान गर्ने उद्देश्यसहित थ्री एस सेन्टर खुलेको हो। नेपालगञ्ज र वरिपरिका क्षेत्रमा रहेको बढ्दो हुण्डाई गाडिको मागलाई मध्यनजरमा राखी सो डिलरसिपको स्थापना गरिेएको कम्पनीले जनाएको छ। सेन्टरको उद्घाटन श्रेष्ठ परिवारका वरिष्ठ सदस्य हिमप्रसाद श्रेष्ठ तथा लक्ष्मी इन्टरकन्टिनेन्टल प्रालिका कार्यकारी निर्देशक निराकर श्रेष्ठले संयुक्त रुपमा गरे। नेपालगञ्जको केन्दि्रय स्थानमा स्थापना गरिएको नयाँ हुण्डाई थ्रएस सेन्टरमा ५ वटा सम्म गाडीको शोेरुम, उत्कृष्ट तालिम प्राप्त प्राविधिकहरु, तथा एयर कन्डिसन र वाइफाइ सुविधायुक्त कस्टमर लाउन्ज रहेको छ। सेन्टरमा प्रति महिना ३०० वटासम्म गाडिलाई सेवा दिने क्षमतासहित प्रशस्त पार्किङ व्यवस्था पनि छ। सेन्टरमा प्रशस्त हुण्डाई पार्ट्स पनि उपलब्ध हुनेछ। हुण्डाई तालिम केन्द्रबाट विशेष तालिम प्राप्त हुण्डाई कर्मचारीहरुले सेन्टरमार्फत ग्राहकहरुलाई उत्कृष्ट सेवा प्रदान गर्ने कम्पनीले जनाएको छ। कम्पनीले उपत्यका बाहरि पोखरा, नारायणघाट, बुटवल, दाङ, बिराटनगर, दमक, बिर्तामोड, बनेपा, धनगढी, भैरहवा, इटहरी, नेपालगञ्ज र हेटौडा लगायत प्रमुख शहरहरुमा १३ वटा डिलरसिप स्थापना गरेको छ।
|
२९ मंसिर, काठमाडौं। भारतीय अटो निमार्ता टाटाले प्यासेन्जर कार सेगेमेन्टमा बलियो उपस्थिति जनाउन नयाँ स्पोट्स युटिलिटी भेहिकल (एसयुभी) ‘हेक्जा’ बजारमा ल्याउने भएको छ। पि्रमियम एसयुभी क्याटगोरीको यो गाडी आउँदो जनवरी १८ तारिखमा भारतमा सार्वजनिक हुने छ। म्यानुअनल तथा अटोमेटिक गियरबक्स भएको यस कारमा १ सय ५० एचपि २. २ लिटरको डिजल युनिट इन्जन रहनेछ। साथै हेक्जामा चार थरीका ड्राइभ मोड रहेका छन्। यसमा अटो, कम्र्फट डाइनामिक र रफ रोड मोड रहेको छ। यि चार मोड मध्ये अटो मोडमा कारको सिस्टम आफैले सडकको अवस्था आँकलन गरी एक्सन बदल्छ। त्यस्तै कम्र्फटमा भने आरामदायी रुपमा गाडी लगातार एकै दिशामा दोडिरहन्छ। डाइनामिक मोडमा भने सिधा बाटोको लागि प्रयोग हुन्छ। रफ रोड मोड भने कार चलेको अवस्था मूल्यांकन गर्दै ब्रेकलाई लक अप गर्न सघाउ पुराउँछ। टाटाको यो मोडललाई महिन्द्रा एक्सयुभी ५०० र टोयोटा इन्नोभा क्रिस्टाको प्रतिस्पर्धी हुने ठानिएको छ। टाटाले ६ वटा विभिन्न भेरियन्टमा यो गाडी उपलब्ध गराउने छ। कमर्सियल सवारीमा अग्रणी टाटाले पछिल्ला वर्षहरुमा प्यासेन्जर कार सेगमेन्टमा आफ्नो ध्यान केन्द्रित गरिरहेको छ। डिजाइन र सुविधामा आधुनिकता दिँदै टाटाले ल्याएका पछिल्ला कारहरुले उपभोक्ताको मन जितेको छ।
|
३० मंसिर, काठमाडौं। सुविधायुक्त सार्वजनिक यातायात सञ्चालन गर्ने उद्देश्यसहित पोखरा-जोमसोम-पोखरामा रूटमा टाटा सुमो सेवाको सुरुवात भएको छ। सुप्रसिद्ध भारतीय अटोमोबाइल कम्पनी टाटा मोटर्सद्वारा निर्मित अत्याधुनिक एवं सुविधासम्पन्न टाटा सुमो मुक्तिनाथ दर्शन यातायात प्रालिले संचालन गर्नेछ। मुक्तिनाथ दर्शन यातायात प्रालिका अध्यक्ष महेन्द्र थकालीले एक समारोहकाबीच सेवा शुभारम्भ गरे। समारोहका प्रमुख अतिथि पूर्व संविधानसभा सदस्य चन्द्रबहादुर गुरुङले यस सेवाले पोखरा-जोमसोम क्षेत्रमा आन्तरीक तथा बाह्य पर्यटन प्रवर्द्धनमा थप सहयोग हुने विश्वासका साथ शुभकामना व्यक्त गरे। सोही अवसरमा सिप्रदी ट्रेडिङ्ग प्रालिका जनरल म्यानेजर तथा उक्त समारोहका विशेष अतिथि प्रविन खतिवडालेेे जोमसोममा समयमै मर्मत सेवा तथा स्पेयर पार्टसहरुउपलव्ध गराउने प्रतिबद्धता व्यक्त गरे। ३५ वटा टाटा सुमो सञ्चालन गरिएको उक्त रुटमायात्रुहरुले पहिलेको भन्दा आधा शुल्कमा यात्रा गर्न सक्नेछन्। साथै यस रुटमा यात्रुहरुले आफ्नो यात्राको बीचमा सुन्दर गाउँ र कोसेलीहरुका लागि पसलहरुको आनन्द पनि उठाउन सक्नेछन्। टाटा सुमो एक मजबुत मल्टि युटिलिटी सवारी साधन भएकाले कच्ची बाटोमा अधिकतम लोकप्रिय छ।
|
३ पुस, काठमाडौं। आइएमएस मोटर्सले काठमाडौंको नक्सालमा अत्याधुनिक तथा सुविधासम्पन्न शो-रुम खोलेको छ। साङयोङ गाडी विक्री गर्दै आएको कम्पनीले प्रहरी हेडक्वार्टर अगाडि नयाँ शो-रुबाट सेवा थालेको हो। नेपालका लागि दक्षिण कोरियाका राजदूत चो योंग-जिनले एक भब्य समारोहबीच शो-रुमको उद्घाटन गरे। शो-रुम उद्घाटन गर्दै राजदूत योंग जिनले साङयोङले नेपालमा बजार विस्तार लगेकोमा खुसी ब्यक्त गर्दै कोरियाली उत्पादनको गुणस्तरीयता नै महत्वपूर्ण भएको बताए। उनले यो शो-रुम खुलेपछि ग्राहकले अझ सरल रुपमा स्तरीय सेवा पाउने विश्वास ब्यक्त गरे। कार्यक्रममा आइएमएस ग्रुपका अध्यक्ष दीपक मल्होत्रा, प्रेसिडेन्ट तथा सिइओ दिकेश मल्होत्रा लगायतको सहभागिता थियो। अध्यक्ष मल्होत्राले कम्पनीले बिक्री सञ्जालको विस्तारमा कम्पनी केन्द्रित भएको भन्दै साङयोङले आफ्नो सेवालाई झ प्रभावकारी बनाउने प्रतिवद्धता जनाए। कम्पनीले शो-रुम स्थापना तथा क्रिशमसको अवसर पारेर आइएमएस मोटर्सले सामङयोङ गाडीको खरिदमा ५ लाख रुपैयाँसम्मको नगद छुटको घोषणा गरेको छ। यो अफर जनवरी ६सम्मका लागि लागू गरिएको म्पनीले जनाएको छ। नयाँ शो-रुमले एक्सएलभी, कोरान्डो, रेक्सटन, एक्टयोन, जलगायतका लक्जरी एसयुभी तथा पिक-अपका मोडलहरु प्रस्तुत गरेको छ। विभिन्न फिचर्सयुक्त साङयोङ गाडी नेपाली बजारमा प्रभाव छाड्न सफल भइसकेको छ। प्रशस्त पार्किङ सुविधासहित नक्सालमा साङयोङको शो-रुम खुलेको हो। अब साङयोङले आफ्नाा डिलरसीप बढाएर देशभरका प्रमुख शहरहरुमा बिक्री सञ्जाल विस्तारको योजना बनाएको छ। नेपालमा रहेको अटोको उदाउँदो बजारलाई अझ प्रवर्द्धन गर्न आइएमएस ग्रुपले योगदान गरेको छ।
|
१० पुस, काठमाडाैं। डाट्सन गाडीको आधिकारिक विक्रेता पायनियर मोटोकर्प प्राललिले मेगा डिल अफर सुरुवात गरेको छ। हालै ‘स्मल कार अफ दि एयर’को रुपमा डाट्सनको रेडी गो सम्मानित भएको छ। यसैको खुसियाली मनाउनको लागि मेगा डिल अफर ल्याइएको हो। नेपालमा डाट्सनको रेडी गो सुरुवात देखि नै लोकप्रिय भएको छ। आकर्षक वनावट, उत्कृष्ट स्टाइलिङ्ग र बेजोड मूल्यको सम्मिश्रणले गर्दा यसलाई एक उत्कृष्ट कारकोरुपमा स्थापित गरेको छ। यो पुरस्कारले डाट्सन रेडी गोको गुणस्तरीयता अझै सशक्त रुपमा स्थापित गराउन सफल भएको कम्पनीले जनाएको छ। “मेगा डिल” अफर अन्तर्गत प्रत्येक खरिदकर्ताले एउटा उपहार पक्का पाउनेछन्। अफरमा जाओमी रेडमी २ प्रो प्रत्येक खरिदकर्तालाई दिइने छ। १० भाग्यशाली विजेतालाई बैंकक भ्रमण र एक भाग्यशाली विजेतालाई डाट्सन रेडी गो प्रदान गरिनेछ। यसका साथै सात वर्षको लागि ५. ९९ प्रतिशत ब्याजमा फाइनान्स सुविधा, निःशुल्क सडक कर, फ्री एस्सेसरिज, ३ वर्ष वारेन्टी र ३ वर्ष निःशुल्क सर्भिसिङ्ग पनि उपलब्ध छन्।
|
११ पुस, काठमाडौं। एम भी दुगड ग्रुपको विवेक अटोमोवाइलस् प्रालिको आयोजनामा रोयल इनफिल्ड ट्रेजर हन्ट राइड” सम्पन्न भएको छ। राइडमा १०५ वटा रोयल इनफिल्ड का राइडरहरुले सहभागीता जनाएका थिए। ट्रेजर हन्ट राइड बालाजु सोरुम बाट प्रारम्भ भई बालाजुचोक, नयाँ बजार, लैनचौर, केशर महल, दरबारमार्ग, घण्टाघर, भद्रकाली, शहीद गेट, आर. एन. एसी, वीर हष्पिटल, जमल, कान्तिपथ, दरबारमार्ग, जयनेपाल, नागपोखरी, नारायणचौर, प्रहरि हेडक्वाटर नक्साल, नक्साल भगवती बहाल, ज्ञानेश्वर, गौशाला, एयरपोर्ट, तिनकुने, कोटेश्वर, जडीबुटी, लोकन्थली, कौशलटार, गठ्ठाघर, नयाँ ठिमी, राधे-राधे, सल्लाघारी, सुर्यविनायक हुँदै पाइलट बाबा पुगेर सम्पन्न भयो। एम भी दुगड ग्रुपका अध्यक्ष मोतीलाल दुगड, उपाध्यक्ष विवेक दुगड र रोयल इनफिल्डका हेड अफ अपरेसन मेघराज पौडयालले राइडको शुभारम्भ गरे। प्रतियोगितामा राइडहरुलाई टे्रजर हन्ट, स्लो रेस प्रतियोगिता र रोयल इनफिल्ड पुस कम्पिटिसन आयोजना गरिएको थियो। नेपालमा पहिलो पटक रोयल इनफिल्डबाट मोटरसाइकल स्टन्ड सो समेत प्रदर्शन गरिएको थियो। नेपालका प्रोफेशनल राइडर दिपेश श्रेष्ठको नेतृत्वमा स्टन्ड शो गरिएको थियो। प्रतियोगितामा विजयी राइडरहरुलाई प्रमुख अतिथी नेपाल टुरिजम वोर्डका सदस्य श्री कृष्ण कुमार अर्याल, नेपाल टुरिजम वोर्डका एक्टिङ डाइरेक्टर शुसिल शर्मा, रोयल इनफिल्ड नेपालका हेड अफ अप्रेशन मेघराज पौडेलले प्रमाणपत्र ट्रफि प्रदान गरे।
|
१४ पुस, काठमाडौं। नयाँ जमानाको स्पोर्टी ह्याचब्याक टाटा टियागो अतुलनीय विशेषताहरुका कारण आफ्नो वर्गको अन्य प्रतिस्पर्धीहरुबीच सर्वोत्कृष्ट साबित भएको छ। टियायो कारले आफ्नो उत्कृष्ट विशेषताहरुसहित अन्य प्रतिस्पर्धीहरुलाई आश्चर्यचकित समेत तुल्याएको छ। सो कारमा भएको आफ्नो वर्गकै उच्च ८४ बिएचपी र ११४ एनएमको उच्च टर्कले उत्कृष्ट पावरको प्रत्याभूति गर्ने कम्पनीले बताएको छ। साथै २३. ८४ केएमपीएलको उत्कृष्ट माइलेज उक्तवर्गको अन्य गाडीमा पाउनु असम्भव हुने जानकार बताउँछन्। आकर्षक स्पेश, साउन्ड सिस्टम र अत्याधुनिक मल्टी ड्राइभ जस्ता विशेषताहरुले नयाँपनको अनुभूति प्रदान गर्दछ। साथै हेडल्याम्प, इबिडि र सिएससि, रियर पार्किङ्ग सेन्सर र गियर सिफ्ट इन्डिकेटर जस्ता अन्य प्रतिस्पर्धी गाडीहरुमा नभएका विशेषताहरुले कारलाई झनै स्टाइलिस र उत्कृष्ट साबित गरेको कम्पनीको दावी छ।
|
१४ पुस, काठमाडौं। लक्ष्मी इन्टरकन्टिनेन्टलले आफ्नो नयाँ योजना हुण्डाइ विन्टर डिलाइट ल्याएको छ। ग्राहक वर्गहरुले हरेक हुण्डाई गाडिको खरिदमा आकर्षक प्याकेजका साथ लाभान्वीत हुनेछन्। यस योजना अन्तर्गत हरेक हुण्डाई गाडीको खरिदमा ग्राहकले एक सुनिश्चित बचतको प्याकेज पाउनुहुनेछ। जसअन्तर्गत आकर्षक नगद छुट, निःशुल्क १ बर्षे बीमा सुबिधा, आकर्षक ब्याजदर, निःशुल्क सडक कर, लोयल्टी बोनस एवम् एक्सचेञ्ज बोनस रहेको छ। हुण्डाईका १६ शोरुमहरु नेपालको प्रमुख शहरहरुमा रहेका छन्, जस अन्तर्गत ३ काठमाडौँ उपत्यका भित्र र १३ उपत्यकाबाहिर छन्। यो योजनामार्फत लक्ष्मी इन्टरकन्टिनेन्टलले यस जाडो याममा पनि सर्वसाधारणमा उत्साह जगाउने प्रयास गरेको छ। सदाझै आगामी दिनहरुमा पनि ग्राहकवर्गलाई उच्च सेवा तथा सुविधा प्रदान गर्ने लक्ष्मी इन्टरकन्टिनेन्टलको प्रतिबद्घता रहेको छ।
|
नेपालका लागि टिभिएसका दुई पांगे्र सवारीको आधिकारिक वितरक जगदम्बा मोटर्सले टिभिएस अपाचे आरटिआर २०० ४भी सार्वजनिक गरेको छ। रेस इडिसन २. ० नाम दिइएको अपाचे आटिआर २०० ४भीमा एन्टी रिजर्भ टर्क स्लिप्पर क्लच प्रविधि रहेको छ। यो आफ्नो वर्गमा स्लिप्पर क्लच प्रविधि भएको पहिलो मोटरसाइकल भएको कम्पनीले जनाएको छ। यसको ग्राफिक्स पनि रेसिङ अनुभव दिने खालको भएको कम्पनीको दावी छ। १९७. ७५ सिसी इन्जिन क्षमताको यो मोटरसाइकलले ८५०० आरपिएममा २०. ५ पिएस कर्व र २१. ० पिएस इएफआई शक्ति दिन्छ भने ७००० आरपिएममा १८. १ एनएम टर्क उत्सर्जन गर्छ। १२ लिटर इन्धन क्षमता रहेको यो मोटरसाइकलमा ५ स्पिड गियर बक्स छ। यसको १८० मिलिमिटर ग्राउण्ड क्लियरेन्सले नेपालको बाटो सुहाउँदो बनाएको कम्पनीले जनाएको छ। आरटिआर २०० ४भीको उच्च गति १२८ किलोमिटर प्रति घण्टा रहेको छ। यसको नविनतम प्रविधिले ग्राहकलाई सन्तुष्टी दिने टिभिएस मोटर्सका कन्ट्री म्यानेजर एस नरेन्द्र कुमारले विश्वास व्यक्त गरे। टिभिएस नेपालमा छोटो समयमा लोकप्रिय बनेको र ५ वर्ष भित्रमा पहिलो ब्राण्ड बन्ने जगदम्बा मोटर्सका उपाध्यक्ष दिपक कुमार अग्रवालले दावी गरे। ‘टिभिएसले गुणस्तरमा सम्झौता गर्दैन र जगदम्बा मोटर्सले सेवामा सम्झौता गर्दैन’ उनले भने ‘टिभिएससँग ३५ वर्षको रेसिङ इतिहास भएइको कारणले अपाचे आरटिआर २०० ४भी ले ग्रहकलाई निरास गर्दैन। ’ कम्पनीले यसको मूल्य ३ लाख २४ हजार ९ सय निर्धारण गरेको छ।
|
काठमाडौं महानगरपालिकाले यातायात व्यवस्थापन गर्न मोनोरेलदेखि स्मार्ट पार्किङसम्मको नीति लिएको छ। निजी तथा साना सवारीको प्रयोगलाई निरुत्साहित गरी महानगरबासीलाई सार्वजनिक यातायातको उपयोग बढाउननीति तथा कार्यक्रम केन्द्रित रहेको मेयर विद्यासुन्दर शाक्यको भनाइ छ। विश्वब्यापी चलनचल्तीमा आएका सुविधायुक्त ठूला बसहरुको प्रयोग, मोनोरेल, मेट्रो, केवलकार जस्ता विभिन्न विकल्पहरुको अध्ययन गरी उपयुक्त र बृहत्तर सहरी यातायात योजना बनाई लागू गरिने महानगरको नीति तथा कार्यक्रममा उल्लेख छ। मोनोरेल र केबलकार अध्ययन कार्यान्वयनको लागि छुट्टै एकाई गठन गरी जिम्मेवारी दिइने महानगरले जनाएको छ। महानगरको शहरी यातायात नीतिमा शहरका विभिन्न ठाउँमा स्मार्ट भर्टिकल पार्किङ र अण्डर ग्राउण्ड पार्किङको नीति लिइने उल्लेख गरिएको छ। प्रमुख चोकहरुमा आधुनिक ट्राफिक लाइटहरु जडान गर्ने महानगरको लक्ष्य छ। काठमाडौं महानगर भित्रने ठूला सवारी साधनलाई उपत्यकाका अन्य नगरपालिकाका खुल्ला जमिनहरुमा पार्किङ गर्न सटल, बसपार्कहरु बनाउन समन्वय र सहकार्य गरिने, महानगरमा चल्ने सार्वजनिक यातायातका हकमा विद्युतीय सवारीलाई प्रत्साहन गरिने, काठमाडौं उपत्यकाभित्र आउने सवारी साधनबाट हुने धुलो प्रदुषणलाई रोक्न नाकाहरुमा ‘भेइकल क्लिनिङ सेन्टर’ निर्माण गर्ने नीति लिइएको छ। त्यस्तै महानगरपालिकाले ठूला सवारी साधनलाई प्रोत्साहन गर्ने र साझा यातायातसँगको सहकार्यलाई निरन्तरता दिइने जनाएको छ।
|
ललितपुर महानगरपालिकाले प्रदुषण कम गर्नका लागि इलेक्ट्रिक बस ल्याउने भएको छ। यसका लागि महानगरले चाइनिज कम्पनी बिवाइडी अटो कोअपरेटिभ लिमिटेडसँग सहकार्य गरेको महानगरका प्रमुख चिरिबाबु महर्जनले जानकारी दिए। महानगरले भदौ मसान्तभित्र तीन वटा इलेक्ट्रिक बस भित्र्याउने लक्ष्य राखेको छ। बस ४० सिटको हुनेछ। ‘प्रदुषण कम गर्नका लागि इलेक्ट्रिक बसले धेरै सहयोग गर्नेछ। त्यसैले हामीले डेमोको रूपमा यो बस प्रयोग गर्नेछौं, ’ प्रमुख महर्जनले भने, ‘मलाई जहाँसम्म लाग्छ राम्रै हुन्छ। राम्रो नतिजा दियो भने इलेक्ट्रिक बसलाई नै प्राथमिकतामा राखेर काम गर्छौं। ’ महानगरले बस किन्नकै लागि भनेर ३ करोड बजेट छुट्याएको छ। हाल महानगरले साझा यातायातसँग सहकार्य गरी महानगरभित्र बस सञ्चालन गरिहरहेको छ।
|
जेसीबी ब्रान्डको अर्थमुभिङ तथा निर्माण उपकरणको आधिकारिक विक्रेता एमएडब्लु अर्थमुभर्स प्रालिले गोरखाको हरनतारीमा ‘अथराइज्ड रिटेल आउटलेट’ संचालनमा ल्याएको छ। नयाँ ‘एआरओ’ बाट जेसिबीका ग्राहकले विश्वस्तरीय सेल्स, सर्भिस र स्पेयरको सुविधा पाउनेछन्। गोरखा र आसपासका क्षेत्रमा निर्माण कार्यले तीव्रता पाएसँगै निर्माण व्यवसायीहरुको सहजताका लागि आधिकारिक आउटलेट सुरु गरिएको जेसिबीले जनाएको छ। निर्माण व्यवसायी संघ, गोरखाका अध्यक्ष बाबुराम श्रेष्ठ र उद्योग वाणिज्य संघ, गोरखाका जिवन ज्योति श्रेष्ठले नयाँ ‘एआरओ’को उद्घाटन गरे। योसँगै जेसिबीले आठ वटा स्थानमा ‘एआरओ’ स्थापना गरिसकेको छ। गल्छी, चरिकोट, लहान, डडेलधुरा, अर्घाखाँची, प्युठान र बनेपामा यसअघि नै जेसीबीका आधिकारिक विक्री केन्द्र संचालन भइसकेका छन्।
|
बिजुली गाडी उत्पादन र प्रयोगको विश्वव्यापी दौड चलिरहेको छ। यो दौडमा सबभन्दा अगाडि छ चीन। संसारभरमा जति बिजुली गाडी उत्पादन र बिक्री हुन्छ, यसको आधाभन्दा बढी हिस्सा चीनले नै ओगटेको छ। गत वर्ष मात्रै चीनले ५ लाख ९५ हजार वटा बिजुली गाडीको कारोबार गरेको थियो। यो बिजुली दौडमा ठूल्ठूला कार निर्माता कम्पनी भएका अमेरिका, जापान र युरोपेली मुलुक चीनभन्दा धेरै पछि छन्। यति मात्र होइन, सन् २०२१ सम्ममा चीनले संसारमा ओगटेको यो हिस्सा ७० प्रतिशत पुग्ने अनुमान छ। सन् २०४० सम्म विश्वका धेरै देशले पेट्रोल–डिजेलबाट चल्ने गाडी प्रतिबन्ध गर्दैछन्। ब्लुमवर्ग न्यू इनर्जी फाइनान्सको प्रतिवेदनअनुसार त्योबेला पनि यो प्रतिस्पर्धामा चीन अरूभन्दा धेरै अगाडि दौडिरहेको हुनेछ। यसको संकेत देखिइसकेको छ। चीनले आफ्ना प्रमुख सहरमा ठूल्ठूला बिजुली गाडी मात्र चलाउने प्रयास गरिरहेको छ। यसनिम्ति ठूलो मात्रामा बसहरू उत्पादन भइरहेका छन्। अर्कोतर्फ बिजुली गाडी चलाउन चाहिने ब्याट्री विकासमा पनि चीनले ठूलो फड्को मार्दैछ। चीनमा ब्याट्री उत्पादन गर्ने ठूलो कम्पनी ‘कन्टेम्पोररी एम्पेरेक्स टेक्नोलोजी लिमिटेड (सिएटिएल)’ हो। यसले गत जून ११ मा नयाँ कारखाना खोल्न सार्वजनिक सेयर आह्वान गरेको थियो। यसबाट कम्पनीले हालसम्म करिब एक अर्ब डलर संकलन गरिसकेको छ भने यसको रफ्तार अहिले पनि तेज रहेको चिनियाँ सञ्चार माध्यमले जनाएका छन्। चीन विश्व बिजुली गाडी बजारमा आफ्नो पहिलो स्थान कायम राख्न चाहन्छ। त्यसैले गाडीसँगै यसको महत्वपूर्ण पूर्जा ब्याट्रीमा पनि केन्द्रित छ। बिजुली गाडीको प्रवर्द्धनसँगै चीनको व्यापक योजना वायु प्रदूषण न्यूनिकरण हो। देशभित्रको उर्जा माग पूरा गर्नु हो। जलवायु परिवर्तनबिरुद्ध लड्ने अभियानमा नेतृत्व गर्नु हो। युरोपियन कार निर्माता कम्पनीहरूले पनि बिजुली कार उत्पादन गर्न युरोपमाभन्दा बढी चीनमै लगानी गर्दै आएका छन्। हालै सार्वजनिक आँकडाअनुसार युरोपेली मुलुकहरूले चीनमा आन्तरिक लगानीको तुलनामा ७ गुणा बढी लगानी गर्दै आएका छन्। सन् २०१७ मा विश्वमै भएका बिजुली बसमध्ये चीनमा उत्पादित मात्र ९९ प्रतिशत थिए। यसको संख्या करिब ३ लाख ८५ हजार थियो। अहिले चीनले धमाधम ठूला बिजुली गाडी उत्पादन गरिरहेको छ। प्रदूषणले आक्रान्त सहरमा खनिज इन्धनबाट चल्ने सवारी निषेध गर्दै समाधानमा बेजोड प्रयास गरेको छ। गत वर्ष डिसेम्बरसम्मको आँकडा अनुसार सेन्जेन सहरमा जम्मा १६ हजार ३ सय ५९ बस कुद्थे, र यी सबै विद्युतीय हुन्। त्यस्तै चीनमा बिजुली गाडी किन्न सरकारले प्रतिगाडी १ लाख १० हजार युआन (चिनियाँ पैसा) सम्म अनुदान दिने गरेको छ। बिजुली गाडीको मूल्य पनि पेट्रोल–डिजेल गाडीसँग प्रतिस्पर्धा गर्न सक्ने गरी व्यवस्थापन गरिएको छ। चीनमा विशेषगरी ८० हजार देखि एक लाख युआनबीच पर्ने बिजुली गाडी बढी बिक्ने विश्लेषकहरूले बताएका छन्। सन् २०२० सम्म १ लाख २० हजार वटा चार्जिङ स्टेसन बनाउने पनि योजना छ। चीनमा भएको यो परिवर्तनले करोडौं लिटर तेल खपत पनि जोगाएको छ। लाखौं टन कार्बनडाइअक्साइड उत्सर्जन हुनबाट रोकिएको विश्लेषकहरूको भनाइ छ। चीनभरमै बिजुली बसको मात्र हिस्सा १७ प्रतिशत पुगिसकेको छ। चीनको सेन्जेन सहरलाई उदाहरण मान्दै विश्वका अन्य सहरले पनि यस्तै प्रयास थालेका छन्। लन्डन, पेरिस, मेक्सिको र लस एन्जलससहित अन्य १३ सहरले सन् २०२५ देखि पूर्णरूपमा बिजुली सवारीमात्र किन्ने घोषणा गरिसकेका छन्।
|
१२ कात्तिक, काठमाडौं। मुक्तिनाथ बिकास बैंकले २१. ०५ प्रतिशत लाभांश दिने भएको छ। बैंकको कात्तिक ८ गतेको सञ्चालक समितिको बैठकले यस्तो निर्णय गरेको हो। बैंकले हालै जारी गरेको १० बराबर ४ अनुपात (४० प्रतिशत) हकप्रद सेयरपछि कायम हुने पूँजीको आधारमा लाभांश दिने भएको हो। बैंकको बोनस सेयर वितरणपछि चुक्ता पूँजी २ अर्ब ५९ करोड रुपैयाँ पुग्नेछ। बैंकको प्रस्ताव राष्ट्र बैंकबाट स्वीकृत र बैंकको आफ्नो साधारण सभाबाट पारित हुन बाँकी रहेको छ।
|
१२ कात्तिक, काठमाडौं। चालु आव २०७४/७५ को पहिलो त्रैमाशमा सानिमा बैंकको नाफा करिब २७ प्रतिशतले वृद्धि भएको छ। बैंकको नाफा २६. ८१ प्रतिशतले बढेर ३४ करोडमा पुगेको छ। गत आवको बैंकले पहिलो त्रैमाशमा २७ करोड रुपैयाँ नाफा आर्जन गरेको थियो। बैंकको सञ्चालन नाफा भने करिब ११ प्रतिशतले बढेर ४९ करोड रुपैयाँ पुगेको छ। बैंकको खुद व्याज आम्दानी भने ११. ५६ प्रतिशतले मात्र बढेको छ। यो रकम ५९ करोड रुपैयाँ पुगेको छ। त्यस्तै, बैंकले फि, कमिसन, अन्य आम्दानी र विदेशी मुद्राको विनिमयबाट २३ करोड रुपैयाँ आर्जन गरेको छ। यो रकममा ४७ प्रतिशतको वृद्धि हो। बैंकको निक्षेप ३१. ३४ प्रतिशतले बढेर ६४ अर्ब ४८ करोड रुपैयाँ पुगेको छ भने कर्जा २८ प्रतिशतले वृद्धि भएर ५७ अर्ब पुगेको छ। बैंकको निक्षेपको तुलनामा कर्जाको अनुपात ८९ प्रतिशत देखिन्छ। तर प्राथमिक पूँजी सहितको निक्षेपको आधारमा भने कर्जाको अनुपात ७९. १७ प्रतिशत रहेको बैंकको वित्तीय विवरणमा उल्लेख छ। बैंकले सहायक कम्पनीहरुमा समेत लगानी गरेकोले प्रथमिक पूँजी कम देखिएको र यसले गर्दा यो अनुपात ७९ देखिएको प्रमूख कार्यकारी अधिकृत भुवन दाहालले बताए।
|
बैंकको कुल कर्जा लगानीमा ४३ प्रतिशत लगानी रियल इस्टेट, सेयर कर्जा र ओभरड्राफ्ट कर्जा रहेको छ। यी क्षेत्रमा २४ अर्ब ६४ करोड रुपैयाँको लगानी भएको छ। बैंकले सम्भावित नोक्सान वापतको व्यवस्थामा ९ करोड ६२ लाख रुपैयाँ राखेको छ। बैंकको खराब कर्जाको अनुपात ०. १४ प्रतिशत रहको छ भने करिब ९ गुणा प्रोभिजनिङ गरेको उल्लेख छ। बैंकको सेयरमा प्रतिफल १६. ९४ प्रतिशतबाट घटेर १४. २२ प्रतिशत भएको छ। बैंकको चुक्ता पूँजी करिब ३ अर्बले बढेपछि सेयरमा प्रतिफल घटेको हो। बैंकको चुक्ता पूँजी ८ अर्ब पुगेको छ भने सञ्चिती १ अर्ब ४० करोड रुपैयाँ रहेको छ। बैंकको प्रतिसेयर आम्दानी २०. १९ रुपैयाँबाट घटेर १६. ७२ रुपैयाँ, मूल्य आम्दानी अनुपात २०. ७६ गुणा र प्रतिसेयर नेटवर्थ १ सय १९ बाट घटेर १ सय १७ रुपैयाँ रहेको छ। २०७४ कार्तिक १२ गते १०: ४१ मा प्रकाशित
|
१५ कात्तिक, काठमाडौं। १३ वर्षपछि पहिलो पटक गणना गरिएको लघुवित्त समूहको परिसूचक पहिलो दिन करिब १३ अंकले घटेको छ। एक हजार आठ सय ४५ दशमलव ४५ अंकबाट मापन सुरु भएको लघुवित्त १२. ९२ अंकले घटेको हो। ३३ वटा कम्पनी सूचीकृत लघुवित्त कम्पनीको समूहमा वमी, नेशनल माइक्रोफाइनान्स, मिथिला लघुवित्त कम्पनीको सेयर मूल्य घटेपछि यो सूचक पनि घटेको हो। बिकास बैंक समूहको परिसूचक पनि सोही दरमा घटेको छ। यो समूहको परिसूचक १३. ४१ अंकले घटेको हो। भागर्व, सहयोगी, कन्काई, काबेली लगायतको सेयर मूल्य उच्चले घटेपछि यो समूहमा वृद्धि हुन सकेन। लघुवित्त अलग्याइएपछि यो समूहमा अब ३८ कम्पनी रहेका छन्। प्से परिसूचक भने ७. ०२ अंकले घटेर १५२६ विन्दुमा आइपुगेको छ। यसदिन ४२ करोड २६ लाख रुपैयाँको सेयर कारोबार भएको छ। उत्पादन र ‘अन्य’ बाहेक अन्य सबै समूहको परिसूचक यसदिन घटेको छ। हकप्रद र बोनसको अपेक्षामा बढ्दै आएको बजार हाल लाभांश घोषणाको क्रम चलिरहेपनि बढ्न सकेको छैन्। चुक्ता पूँजी वृद्धिको कारण बाध्यात्मक रुपमा लाभांश दिइरहेका कम्पनीहरुले आगामी वर्षदेखि के हुने हो भन्ने दुविधामा लगानीकर्ताहरु रहेपछि पनि बजार बढ्न नसकिरहेको मानिएको छ। कतिपय बैंकहरुले कर्जाको नयाँ व्याजदर प्रकासित गरिरहेका छन्। केहीको यो दर घटेपनि धेरैको आधार दर १० प्रतिशत कै हाराहारीमा रहेको छ। सस्तो दरमा सेयर धितोमा कर्जा अझै पाउन समस्या देखिएपछि बजारमा खासै वृद्धि नदेखिएको हो। २०७४ कार्तिक १५ गते १५: २३ मा प्रकाशित
|
१५ कात्तिक, काठमाडौं। चालु आव २०७४/७५ को पहिलो त्रैमाशमा एनआइसी एशिया बैंकको नाफा करिब ६. ७५ प्रतिशतले वृद्धि भएको छ। बैंकको नाफा २७ करोड ८६ लाख पुगेको छ। गत आवको बैंकले पहिलो त्रैमाशमा २६ करोड १० लाख रुपैयाँ नाफा आर्जन गरेको थियो। बैंकको सञ्चालन नाफा ९. ५१ प्रतिशतले बढेर ३५ करोड ७१ लाख रुपैयाँ पुगेको छ। बैंकको खुद व्याज आम्दानी भने ६. ५७ प्रतिशतले बढेको छ। यो रकम ५९ करोड रुपैयाँ पुगेको छ। त्यस्तै, बैंकले फि, कमिसन, अन्य आम्दानी र विदेशी मुद्राको विनिमयबाट करिब ३० करोड रुपैयाँ आर्जन गरेको छ। यो रकममा करिब ६१ प्रतिशतको वृद्धि हो। बैंकको निक्षेप ४३ प्रतिशतले बढेर १ खर्ब ३ अर्ब रुपैयाँ पुगेको छ भने कर्जा ४२ प्रतिशतले वृद्धि भएर ८६ अर्ब पुगेको छ। बैंकको निक्षेपको तुलनामा कर्जाको अनुपात ८३ प्रतिशत देखिन्छ। तर प्राथमिक पूँजी सहितको निक्षेपको आधारमा भने कर्जाको अनुपात ७७. ५८ प्रतिशत रहेको बैंकको वित्तीय विवरणमा उल्लेख छ। बैंकको कुल कर्जा लगानीमा ४९ प्रतिशत लगानी रियल इस्टेट, सेयर कर्जा र ओभरड्राफ्ट कर्जा रहेको छ। यी क्षेत्रमा ४२ अर्ब ४१ करोड रुपैयाँको लगानी भएको छ। सेयर कर्जामा आक्रामक देखिदै आएको बैंकले यसपटक यो कर्जा प्रवाह कम गरेको छ। बैंकले सम्भावित नोक्सान वापतको व्यवस्थामा १८ करोड १४ लाख रुपैयाँ राखेको छ। बैंकको खराब कर्जाको अनुपात ०. २९ प्रतिशत रहको छ भने करिब ४३८ प्रतिशत प्रोभिजनिङ गरेको उल्लेख छ। बैंकको सेयरमा प्रतिफल १३ प्रतिशतबाट घटेर १० प्रतिशत भएको छ। बैंकको चुक्ता पूँजी करिब २ अर्ब २० करोडले बढेपछि सेयरमा प्रतिफल घटेको हो। बैंकको चुक्ता पूँजी ८ अर्ब ३ करोड पुगेको छ भने सञ्चिती २ अर्ब ३६ करोड रुपैयाँ रहेको छ। बैंकको प्रतिसेयर आम्दानी करिब १८ रुपैयाँबाट घटेर १३. ५१ रुपैयाँ, मूल्य आम्दानी अनुपात २७ गुणा र प्रतिसेयर नेटवर्थ १ सय २२ रुपैयाँ रहेको छ।
|
१५ कात्तिक, काठमाडौं। जनता बैंकको नाफा करिब १. ३१ प्रतिशतले वृद्धि भएको छ। बैंकको नाफा ६४ करोड ८१ लाख रुपैयाँ पुगेको छ। गत आवको बैंकले पहिलो त्रैमाशमा ६३ करोड ९७ लाख करोड रुपैयाँ नाफा आर्जन गरेको थियो। बैंकको सञ्चालन नाफा भने करिब ५७ प्रतिशतले घटेर ४१ करोड रुपैयाँमा सिमित भएको छ। बैंकको खुद व्याज आम्दानी भने ९१ प्रतिशतले बढेको छ। यो रकम ३५ करोड ८४ लाख रुपैयाँ पुगेको छ। त्यस्तै, बैंकले फि, कमिसन, अन्य आम्दानी र विदेशी मुद्राको विनिमयबाट १० करोड रुपैयाँ आर्जन गरेको छ। यो रकममा करिब ४१ प्रतिशतले वृद्धि भएको छ। बैंकको निक्षेप १०७ प्रतिशतले बढेर ५२ अर्ब रुपैयाँ पुगेको छ भने कर्जा ११८ प्रतिशतले वृद्धि भएर ४७ अर्ब पुगेको छ। बैंकको निक्षेपको तुलनामा कर्जाको अनुपात ९१. १८ प्रतिशत देखिन्छ। तर प्राथमिक पूँजी सहितको निक्षेपको आधारमा भने कर्जाको अनुपात ७३. २६ प्रतिशत रहेको बैंकको वित्तीय विवरणमा उल्लेख छ। बैंकसँग लगानीको लागि थप पूँजी रहेको देखिन्छ। बैंकको कुल कर्जा लगानीमा ४५ प्रतिशत लगानी रियल इस्टेट, सेयर कर्जा र ओभरड्राफ्ट कर्जा रहेको छ। यी क्षेत्रमा २१ अर्ब ५८ करोड रुपैयाँको लगानी भएको छ। बैंकले सम्भावित नोक्सान वापतको व्यवस्थामा १४ करोड ३८ लाख रुपैयाँ राखेको छ। बैंकको खराब कर्जाको अनुपात १. ६५ प्रतिशत रहको छ भने करिब १ सय ३१ प्रतिशत गरेको उल्लेख छ। बैंकको सेयरमा प्रतिफल ९. १५ प्रतिशतबाट बढेर २. ८३ प्रतिशत भएको छ। करिब ५ अर्बले पूँजी बढेपछि सेयर प्रतिफल घटेको हो। बैंकको चुक्ता पूँजी ६ अर्ब ९९ करोड रहेको छ भने सञ्चितीमा १ अर्ब ८९ करोड रुपैयाँ रहेको छ। बैंकको प्रतिसेयर आम्दानी ३. ७१ रुपैयाँ, मूल्य आम्दानी अनुपात ६९ गुणा र प्रतिसेयर नेटवर्थ १ सय २७ रुपैयाँ रहेको छ।
|
Subsets and Splits
No community queries yet
The top public SQL queries from the community will appear here once available.